Planning Ministry - ތިން ރަށެއްގެ ބަނދަރުގެ މަސައްކަތް އެމްޓީސީސީއާ ހަވާލު ކޮށްފި\nތިން ރަށެއްގެ ބަނދަރުގެ މަސައްކަތް އެމްޓީސީސީއާ ހަވާލު ކޮށްފި\nށ.މާއުނގޫދޫ ބަނދަރު ހެދުމުގެ މަސައްކަތާއި އދ.ދިގުރަށް އަދި އއ.އުކުޅަސް ބަނދަރު އަޕްގްރޭޑް ކުރުމުގެ މަސައްކަތް މޯލްޑިވްސް ޓްރާންސްޕޯޓް އެންޑް ކޮންޓްރެކްޓިންގް ކޮމްޕެނީ (އެމްޓީސީސީ)އާ ހަވާލު ކޮށްފި އެވެ.\nމި ތިން މަޝްރޫޢުގެ އެއްބަސްވުމުގައި މިނިސްޓްރީގެ ފަރާތުން ސޮއި ކުރެއްވީ މިނިސްޓްރީގެ ޕާމަނަންޓް ސެކްރެޓަރީ ޒީނިޔާ އަޙްމަދު ހަމީދެވެ. އަދި އެމްޓީސީސީގެ ފަރާތުން މި އެއްބަސްވުމުގައި ސޮއި ކުރެއްވީ އެ ކުންފުނީގެ ސީއީއޯ އާދަމް އާޒިމް އެވެ.\nއެމްޓީސީސީއާއެކު ވެފައިވާ މި އެއްބަސްވުމުގެ ދަށުން ށ.މާއުނގޫދޫ ބަނދަރަށް އިތުރު ކުރެވޭ ބައި 59،013.29 ކިއުބިކް މީޓަރ އަށް (މެދު ދިޔައިން ފެށިގެން 3.5- މީޓަރ ހަމަވާ ވަރަށް) ފުން ކުރާނެ އެވެ. އަދި ބަނދަރަށް ވަންނަ ނެރު 3،245.48 ކިއުބިކް މީޓަރ އަށް (މެދު ދިޔައިން ފެށިގެން 4.0- މީޓަރ ހަމަވާ ވަރަށް) ފުންކުރާނެ އެވެ.\nމީގެ އިތުރުން މި މަޝްރޫޢުގެ ދަށުން 362 މީޓަރ ބޮޑު ހިލައިގެ ބޭރު ތޮށި ޖެހުމުގެ މަސައްކަތާއި، 105 މީޓަރ ރިވެޓްމަންޓް ޖެހުމުގެ މަސައްކަތާއި، 54 މީޓަރ ސްކޯރިންގ އެޕްރޮން ޖެހުމުގެ މަސައްކަތާއި،2ނެވިގޭޝަން ލައިޓް ހަރުކުރުމުގެ މަސައްކަތް އަދި 312 މީޓަރ އެއްގަމު ތޮށި ޖެހުމުގެ މަސައްކަތް ކުރާނެ އެވެ. އަދި 10 މޫރިންގް ބޮއި ހަރުކުރުމުގެ މަސައްކަތާއި، 15 މަގު ބައްތި ހަރުކުރުމުގެ މަސައްކަތާއި، 1،508.90 އަކަ މީޓަރ ޕޭވްމަންޓް ހެދުމުގެ މަސައްކަތުގެ އިތުރުން ރޭމްޕް ހެދުމުގެ މަސައްކަތް މި މަޝްރޫޢުގެ ދަށުން ކުރާނެ އެވެ.\n59،713،165.38 ރުފިޔާ ޚަރަދުކޮށްގެން ކުރިއަށް ގެންދިއުމަށް މާއުނގޫދޫ ބަނދަރުގެ މަސައްކަތް އެމްޓީސީސީއާ ހަވާލުކޮށްފައިވަނީ 475 ދުވަހުގެ ތެރޭ ނިންމުމަށެވެ.\nއދ. ދިގުރަށު ބަނދަރު އަޕްގްރޭޑް ކުރުމުގެ މަސައްކަތުގެ ދަށުން 33,712.50 ކިއުބިކް މީޓަރ (މެދު ދިޔައިން ފެށިގެން 3- މީޓަރ ހަމަވާ ވަރަށް) ބަނދަރު ކުރާނެ އެވެ. އަދި 30،704.10 ކިއުބިކް މީޓަރަށް (މެދު ދިޔައިން ފެށިގެން 3.5- މީޓަރ ހަމަވާ ވަރަށް) ދިގުރަށު ބަނދަރަށް އިތުރުކުރެވޭ ބައި ފުންކުރާނެ އެވެ. އަދި ދިގުރަށު ބަނދަރަށް ވަންނަ ނެރު 6،770.00 ކިއުބިކް މީޓަރަށް ފުންކުރާނެ އެވެ. އެއީ މެދު ދިޔައިން ފެށިގެން 4.0- މީޓަރ ހަމަވާ ވަރަށެވެ.\nމީގެ އިތުރުން 277 މީޓަރ ބޮޑު ހިލައިގެ ބޭރު ތޮށި ޖެހުމުގެ މަސައްކަތާއި، 10 މީޓަރ ސަބްމާރޖްޑް ބްރޭކްވޯޓަރ ޖެހުމުގެ މަސައްކަތާއި، 98 މީޓަރ ރިވެޓްމަންޓް ޖެހުމުގެ މަސައްކަތާއި، 491 މީޓަރ ސްކޯރިންގ އެޕްރަން ޖެހުމުގެ މަސައްކަތް އަދި2ނެވިގޭޝަން ލައިޓް ޖެހުމުގެ މަސައްކަތް މި މަޝްރޫޢުގެ ދަށުން ކުރާނެ އެވެ. އަދި 294 އެއްގަމު ތޮށި ޖެހުމުގެ މަސައްކަތާއި، 8 މޫރިންގް ބޮއި ހަރުކުރުމުގެ މަސައްކަތާއި، 11 މީޓަރ × 11 މީޓަރ ރޭމްޕް ހެދުމުގެ މަސައްކަތާއި،2މީޓަރ × 180 މީޓަރ ކޮންކްރީޓް ޖެޓީ ހެދުމުގެ މަސައްކަތާއި، 15 މަގު ބައްތި ހަރުކުރުމުގެ މަސައްކަތް އަދި 2،324.00 އަކަ މީޓަރ ޕޭވްމަންޓް ހެދުމުގެ މަސައްކަތް މި މަޝްރޫޢުގެ ދަށުން ކުރާނެ އެވެ.\n53،025،367.58 ރުފިޔާ ޚަރަދުކޮށްގެން ކުރިއަށް ގެންދިއުމަށް ދިގުރަށު ބަނދަރުގެ މަސައްކަތް އެމްޓީސީސީއާ ހަވާލުކޮށްފައިވަނީ 570 ދުވަހުގެ ތެރޭ ނިންމުމަށެވެ.\nއއ.އުކުޅަސް ބަނދަރު އަޕްގްރޭދް ކުރުމުގެ މަސައްކަތުގެ ދަށުން 4،954.00 ކިއުބިކް މީޓަރ (މެދު ދިޔައިން ފެށިގެން 3.5- މީޓަރ ހަމަވާ ވަރަށް) ބަނދަރު ފުންކުރާނެ އެވެ. އަދި މި މަޝްރޫއުގެ ދަށުން 489 މީޓަރ ސޭންޑްފިލްޑް ބްރޭކްވޯޓަރ ޖެހުމުގެ މަސައްކަތާއި، 69 މީޓަރ ރިވެޓްމަންޓް ޖެހުމުގެ މަސައްކަތާއި، 264 މީޓަރ ސްކޯރިންގ އެޕްރޮން ޖެހުމުގެ މަސައްކަތް އަދި 264 މީޓަރ އެއްގަމު ތޮށި ޖެހުމުގެ މަސައްކަތް ކުރާނެ އެވެ.\nމީގެ އިތުރުން މި މަޝްރޫޢުގެ ދަށުން3މީޓަރ ކޮންކްރީޓް ބްރިޖެއް ހެދުމުގެ މަސައްކަތާއި، 130 މީޓަރ ދިގު އަދި2މީޓަރ ފުޅާމިނުގެ ކޮންކްރީޓް ޖެޓީ ހެދުމުގެ މަސައްކަތާއި، 10 މަގު ބައްތި ހަރުކުރުމުގެ މަސައްކަތް އަދި 955.00 އަކަ މީޓަރ ޕޭވްމަންޓް ހެދުމުގެ މަސައްކަތް ކުރާނެ އެވެ.\n37،282،051.06 ރުފިޔާ ޚަރަދުކޮށްގެން ކުރިއަށް ގެންދިއުމަށް އުކުޅަސް ބަނދަރުގެ މަސައްކަތް އެމްޓީސީސީއާ ހަވާލުކޮށްފައިވަނީ 365 ދުވަހުގެ ތެރޭ ނިންމުމަށެވެ.


Faresmaathodaa Airport Alhan4Million Dollaru Ge Loan Eh Uchu Sarukaarah Dheefi - Vaguthu\nފަރެސްމާތޮޑާ އެއާޕޯޓް އަޅަން ހަތަރު މިލިއަން ޑޮލަރުގެ ލޯނެއް އުއްޗު ސަރުކާރަށް ދީފި\nއުއްޗު ރައީސް ޔާމީންއާ ސަލާމް ކުރައްވަނީ - ފޮޓޯ: ރައީސް އޮފީސް\nރާއްޖޭގެ މަޝްހޫރު ވިޔަފާރިވެރިޔާ ޗަންޕާ މުޙައްމަދު މޫސާ (އުއްޗު) ގދ. ފަރެސްމާތޮޑާގައި ތަރައްގީކުރާ އެއާޕޯޓުގެ މަސައްކަތް ކުރުމަށް ބޭނުންވާ ފައިސާގެ ތެރެއިން ހަތަރު މިލިއަން ޑޮލަރު، (61.68 މިލިއަން ރުފިޔާ) ދީފައިވާ ކަމަށް ޓުއަރިޒަމް މިނިސްޓްރީން ވިދާޅުވެއްޖެއެވެ.\nފަރެސްމަތޮޑާ ބިން ހިއްކަން ބަޔަކާއި ހަވާލު ކުރުަމަށް ބޭއްވި ރަސްމިއްޔާތުގައި ވާހަކަފުޅު ދައްކަވަމުން ޓުއަރިޒަމް މިނިސްޓަރ މޫސާ ޒަމީރު ވިދާޅުވީ އުއްޗު ސަރުކާރަށް ހަތަރު މިލިޔަން ޑޮލަރުގެ ލޯނެއް ދީފައިވާ ކަމަށާއި މިއީ އެއްވެސް އިންޓްރެސްޓް އަކާއި ނުލައި ދައްކަން ޖެހޭ ލޯނެއް ކަމަށެވެ.\nއަދި މިލޯނަކީ ސަރުކާރަށް ފަސޭހަ ވަގުތެއްގައި ދައްކާ ގޮތަށް ދިން ލޯނެއް ކަމަށްވެސް މިނިސްޓަރ ވިދާޅުވިއެވެ.\nމިނިސްޓަރ އިތުރަށް ވިދާޅުވީ، ސަރުކާރަށް ބޭނުންވާ ކޮންމެ ހިނދެއްގައި އުއްޗުގެ އެހީތެރިކަން ވަރަށް ފުރިހަމައަށް ލިބޭ ކަމަށެވެ.\nއުއްޗުގެ ފަރާތުން ސަރުކާރަށް ލޯނެއް ދީފައިވާއިރު ޅ. މަޑިވަރުގައި ޑޮމެސްޓިކް އެއާޕޯޓެއް އެޅުމަށް، އުއްޗުގެ ކުންފުންޏެއް ކަމަށްވާ ކުރެއްދޫ ހޯލްޑިންގްސް އަށް ސަރުކާރުން ވަނީ މިދިޔަ ހަފްތާގައި ދީފައެވެ.\nޖޫން 3, 2018 - 16:39\nފަރެސްމާތޮޑާ އެއާޕޯޓު އަޅަން އުއްޗު ސަރުކާރަށް ހަތަރު މިލިއަން ޑޮލަރުގެ ލޯނެއް ދީފި ނަމަ އެއީ މަމެން އުފާ ކުރާ ކަމެކޭ ދެން ސަރުކާރުން ކޮންމެހެން ތިޔާ4މިލިއަން ޑޮލަރު އަނބުރާ އުއްޗު އަށް ދިނުމުގެ ބަދަލުގައި އަދި4މިލިއަން ޑޮލަރު އުއްޗު އަތުން ހޯދުމަށް ފަހު މާލެ ސަރަހައްދުން މާލޭގެ އުތުރުން ފެދޫ ފިނޮޅުގެ އިރުން އޮތް ފަޅު އެއްކޮށް އުއްޗު އަށް ދޭންވީ 100 އަހަރު ދުވަހަށް އެތަން ހިއްކައިގެން އެތަނުގައި ގްރީން ހައުސް ހަދައިގެން އެގްރިކަލްޗްރަލް އިންޑަސްޓްރީ އެއް ހެދުމަށް ޓަކައި. އުއްޗު އަކީ ވެސް އެގްރިކަލްޗްރަލް މީހަކަށް ވާތީވެ މަމެން ދެކެން ބޭނުންވެއޭ އެގްރިކަލްޗަރ އަކީ ވެސް ރާއްޖޭގެ ޓޫރިޒަމް ގޮތަށް ގްރީން ހައުސް ގެ ތައް ހަދައިގެން ރާއްޖޭގައި ކުރެވިދާނެ ކަމެއް ކަން ދައްކަން ދުނިޔެއަށް. ޔޭއް އައި ވޯންޓް އިޓް ދެޓްވޭ ޓެލްމީ ވައި އިޓް ކާންޓް ބީ ޑަން އައި ނެވަރ ވޮނާ ހިއަރ ޔޫ ސޭ ނާނާނާ ނާނާނާ ނާނާނާ އައި ވޯންޓް އިޓް ދެޓް ވޭ އަައި ވޯންޓް އިޓް ދެޓްވޭ..\nޖޫން 4, 2018 - 19:31\nޢާން ކޭއަށް ވިސްނޭ... އެބަޖެހޭ ވެރިންގެ ބޮލަށް ކޭމެން ކަހަލަ މީހުންގެ ސިކުނޑިތައް ލައްވަން.. ނާނާނާނާ...\nޖޫން 3, 2018 - 17:13\nފަރެސްމާތޮޑާ އެއާޕޯޓު އަޅަން އުއްޗު ސަރުކާރަށް ހަތަރު މިލިއަން ޑޮލަރުގެ ލޯނެއް ދީފި ނަމަ އެއީ މަމެން އުފާ ކުރާ ކަމެކޭ ހަމަ އެގޮތަށް ޗައިނާ އިން ވެސް އެބަޖެހޭ މަމެންނަށް 200 މިލިއަން ޑޮލަރުގެ އެހީއެއް ފައިސާގެ ގޮތުން ދޭން ހަމަ މިހާރުން މިހާރަށް ސަބަބަކީ ރިޔާސީ އިންތިޚާބު ބޯ މަތި ވަމުން އަންނައިރު މަމެން ބޭނުންވާނެއޭ މާލެ ސަރަހައްދުގައި ހުރި އަމިއްލަ ހުރިހާ ކުންފުނި ތަކަށް ގުޅިފަޅު ހިއްކާލާ އެތަނުން ބިން ތައް އަކަފޫޓަކަށް މަހަކު 1 ރުފިޔާ ސަރުކާރަށް ދައްކާ ގޮތަށް 100 އަހަރަށް ކުއްޔަށް ދޭން ޗައިނާގެ ޒިންމާ އެކޭ މަމެން ޕިންކީންގެ ސަރުކާރު ސަލާމަތް ކުރުމަކީ އެނޫން ނަމަ ލަންކާ ގައި ޗައިނާ އަށް ލިބުނު ދެރަ ލިބިދާނެ ނޫންތޭ އައި ފައުންޑް އައުޓް ތައުޒަންސް އޮފް ރީޒަންސް ފޯރ ދިސް އެން ދަ ރީޒަން އިޒް ދެއަރ އެން ދަ ރީޒަންް އިޒް ދެއަރ އެން ދަ ރީޒަން އިޒް ދެއަރ އެން ދަ ރީޒަން އިޒް ދެއަރ...\nޖޫން 3, 2018 - 18:15\nފަރެސްމާތޮޑާ އެއާޕޯޓު އަޅަން އުއްޗު ސަރުކާރަށް ހަތަރު މިލިއަން ޑޮލަރުގެ ލޯނެއް ދީފި ނަމަ އޭގެ ބަދަލު ދޭން ޖެހޭނީ ވަރަށް ރަނގަޅަށޭ މަމެންގެ ސަރުކާރުން އެގޮތުން މާލެ ސަރަހައްދުގައި އޮތް ގުޅި ފަޅުން ވިލިގިލި އާއި ގާތުން ފެށިގެން ގޮސް ގުޅ ފަޅު މިހާރު ހިއްކާފައި އޮތް ތަނާއި ޖެހެން ދެން އުތުރުންނާއި އަދި ދެކުނުން އެއެއްކޮށް ސެމީ ސާރކަލް އެއް ގޮތަށް ލައިން ދަމާ ހެދުމަށް ފަހު އުއްޗު އަށް ދޭންވީއޭ4މިިލިއަން ޑޮަލަރު އެއީ އިކްއިޒިޝަން ކޮސްޓެއްގެ ގޮތުގައި ބަލާފައޭ ދެން އެއިރުން އުއްޗުމެން އެތަން ހިއްކައިގެން އެތަނުގައި 25 ބުރީގެ އިމާރާތް ތައް ހަދައިގެން އެއިމާރާތް ތަކުގައި ކޮމާރޝަލް މަަސައްކަތް ތަކަށާއި ލައިޓް އިންޑަސްޓްރިއަލް މަސައްކަތަށް 10 ހާސް އަކަފޫޓްގެ ފްލޯރ ސްޕޭސް ކުއްޔަށް މާލެ ސަރަހައްދުގައި ވިޔަފާރި ކުރާ މީހުންނަށް ދިނީމާ ނިމުނީ ނޫންތޭ. އަައި ކުޑް ސްޓޭ އަވޭކް ޖަސްޓް ޓު ނޯ ގޭމް ޗޭންޖަރސް އިން އަވަރ އިކޮނޮމީ އައި ކުޑް ސްޕެންޓް މައި ލައިފް ޑްރީމިންގް ޓު ނޯ ދީސް ގޭމް ޗޭންޖަރސް...\nޖޫން 3, 2018 - 19:05\nރެސްމާތޮޑާ އެއާޕޯޓު އަޅަން އުއްޗު ސަރުކާރަށް ހަތަރު މިލިއަން ޑޮލަރުގެ ލޯނެއް ދީފި ނަމަ އެއީ މަމެން އުފާ ކުރާ ކަމެކޭ ރާއްޖޭގެ ދިވެހިންގެ ތެރޭން މާލެ ސަރަހަައްދުގެ ވިޔަފާރިވެރިން މުއްސަނދި ވުމުން މިހިރީ އޭ ރާއްޖޭގެ ރައްޔިތުންނަށް އަދިވެސް ސަރުކާރުން ބައްލަވަންވީއޭ ރާއްޖޭގައި ތިބި އެންމެ މުއްސަނދި ދިވެހި ކުންފުނި ތަކާއި ގުޅިގެން އެމެންނަށް ގުޅި ފަޅުން ކޭވީ ސައިޒުގެ ސައިޒުން ގުޅި ފަޅުން ނުހިއްކާ އޮތް ތަން 100 އަހަރަށް ދީ އަދި އެތަން މިއަހަރުގެ ނޮވެމްބަރު މަހުގެ 11 ވަނަ ދުވަހުގެ ކުރިން އެމްޓީސީސީ މެދުވެރިކޮށް އެތަން ހިއްކާލާ އެތަންތަނުން އިންޑަސްޓްރިއަލް މަސައްކަތް ތައް ކުރަން ބިން ތައް 100 އަހަރަށް މާލެ ސަރަހައްދުގައި މަސައްކަތް ކުރާ އަމިއްލަ ކުންފުނި ތަކަށް ކުއްޔަށް ދިނުން އެއިރުން ރާއްޖޭގެ އިގްތިސާދުގެ ގޭމް ޗޭންޖް ކުރެވޭނެއޭ. އައި ޑޯން ވޮނާ ކްލޯޒް މައި އައިޒް އޮން ދިސް އައި ޑޯން ވޮނާ ކްލޯޒް މައި އައިޒް އޮން ދިސް އައި ޑޯން ވޮނާ ކްލޯޒް މައި އައިޒް އައި ޑޯން ވޮނާ ކްލޯޒް މައި އައިޒް..\nޖޫން 3, 2018 - 21:42\nއުންޗު މަގޭ ރަށުގައި ސްޓޭޑިއަމެއް އަޅައިދީ\nޖޫން 3, 2018 - 23:45\nހަަމަ ތެދެއް މި ބުނީ މީގެ7އަހަރު ކުރިން އަހަރެން ފަރެސްމާތޮޑާ އަށް ދިޔައިން\nމިއަދާ މީގެ7އަހަރާ މިއަދު މިއަދު އެރަށް ވަރަށް ތަފާތު.\nއެރަށު މީހުންނަކީ ހީވާގި މުރާލި ރާއްޖެގެ ދެކުނު ކަނޑުގައި ރަސްކަން ކުރަމުން\nއަންނަ ހިތް ހިޔޮ ނަމޫނާ މީހުން ތިބި ރަށެއް\nޖޫން 4, 2018 - 08:14\nއުއްޗު ސަރުކާރަށް4މިލިއަން ޑޮލަރު އިންޓަރެސްޓް ފްރީ ލޯނެއްގެ ގޮތުގައި ދިނުމުން އެއީ މަމެން އުފާ ކުރާ ކަމެކެވެ. ދިވެހި ސަރުކާރުން އެބަޖެހޭ ރާއްޖޭގައި އޮޕަރޭޓް ކުރާ ރިސޯރޓްސް ތަކުގެ މަތީ ފަންތިއާއި އަދި ދަށް ފަންތީގެ ވަޒީފާ ތަކަށް ދިވެހިން ލުމަށް ޓަކައި ހުރިހާ ރިސޯރޓްސް ތަކަށް ހުޅުމާލެ އެކެކުން 10 ހާސް އަކަފޫޓްގެ ބިން ހިލޭ ދީގެން ނަމަވެސް އެ ބިން ތަކުގައި 25 ބުރީގެ ފްލެޓްސް އިމާރާތް ތައް އަޅާ ރިސޯރޓްސް ތަކުގައި މަސައްކަތް ކުރާ ހުރިހާ ދިވެހިންނަށް އެފަދަ ފްލެޓްސް ތައް ގަންނަން ނުވަތަ ކުޑަ ކުއްޔަކަށް ލިބޭނެ ގޮތް ހައްދަވާ ދެއްވަން. ސަރުކާރުގެ އިކޮނޮމިކް ކައުންސިލުން މިފަދަ ކަންކަން އިނޮވޭޓް ކުރަން ޖެހޭނީ. އިކޮނޮމިކް ކަންކަމަކީ އެއީ ކޮޕީ ޕޭސްޓް ކުރަން ޖެހޭނެ ކަމެއް ނޫނެވެ. މަމެން ގަބޫލެއް ނުކުރަން ޓެކްސް ނަގަން ޖެހޭނެ ކަމަށް ރަނގަޅަށް ޑްރައިވް ކުރާ އިކޮނޮމީ އެއް ނަމަ އޭގެ ބަދަލުގައި އެހެން އީޒީ މޮޑެލް އެއް ނެރެން ޖެހޭނީ. މޭކް އަ ލިޓިލް ސްޕޭސް ޓު މޭކް އިޓް އަ ބެޓަރ ޕްލޭސް ފޯރ ޔޫ އެން ފޯރ މީ.\nޖޫން 5, 2018 - 00:01\nއަލްހަމަދުﷲ... މިކަހަލަ 10 ވަރަކަށް މީހުން ބޭނުންވަނީ... ބުރޮލެއް ބުރުމަލެއް ހުދު ޖަންގިޔަލެއް 30 އަހަރެއް، އާބިދާއްޓޭގެ ސޮނި ނަސޯރާ މޮހޮންމަދުގެ ވަސްވެސް ބޭނުންނެތް... ދޭ އާރ ގައްދާރީސް ޓްއަސ ް\nޖޫން 5, 2018 - 05:17\nޤައްދާރީސް އޭ... އެއީ ކޯޗެއްބާ..\nޖޫން 5, 2018 - 12:16\nޝުކުރިއްޔާ ތިދެއްވި އެހީއަށް\nމާލޭ-ހުޅުމާލެ ބަސް ހިދުމަތް ރައްޔިތުން އެދޭގޮތަށް ފަސޭހަކޮށްފި


CNM Badhige: Beef Lasgne\n20 އޭޕްރީލް 2021 - 08:53:22\nސީއެންއެމް ބަދިގޭގައި މިއަދުގެ މި ހިމަނާލަނީ "ބީފް ލަސާނީ" އެވެ.\nއާއްމުކޮށް ދިވެހި މާހައުލާއި މާ ރަށްޓެހި ކެއުމެއް ނޫންވިޔަސް މިއީ މަދުން ނަމަވެސް ދިވެހިންގެ އޯޑަ ލިސްޓުގެ އެންމެ ކުރީގައި އުޅޭ އެއް ކެއުމެވެ.\nއެހެންނަމަވެސް ގިނަ ފަހަރަށް ލަސާނީއެއް ކާހިތްވުމުން ދާންޖެހެނީ ކޮންމެވެސް އަގުބޮޑު ރެސްޓޯރެންޓަކަށެވެ. އެހެންކަމުން ސީއެންއެމް ބަދިގޭގައި މިއަދު މިހުށަހަޅާލަނީ އެ ފަދަ ތަނަކަށް ނުގޮސް ބީފް ލަސާނީއެއް ގޭގައި ފަސޭހަ ކަމާއިއެކު ތައްުޔާރުކޮށްލެވޭނެ ގޮތެކެވެ.\nތިން ސައިސަމުސާ އޮލިވް އޮއިލް\n200 ގުރާމު ބީފް(ޗިސްކޮށްފަ)\nއެއް 1/2 ތަށި ރޯ ޓޮމާޓޯ (ދަޅުގަ ބަންދުކޮށްފަ ހުންނަ)\nތިނެއް ނުވަތަ ހަތަރު ބޭ ލީވްސް\nއެއް ސަމުސާ ރޯޒްމެރީ\nއެއް ސަމުސާ އޮރިގާނޯ\nއެއް ސަމުސާ ބޭސިލް\nތިން ސަމުސާ ބަޓަރު\nދެ ސަމުސާ ފުށް\nއެއް 1/2 ތަށި ޕެކެޓު ކިރު\nލަސާނީއެއް ތައްޔާރުކުރުމަށް “ވައިޓް ސޯސް” އަދި “މީޓް ސޯސް” ގަނޑެއް ތައްޔާރުކޮށްލަން ޖެހޭނެއެވެ. އެހެންކަމުން މިދޭތި ވަކިވަކިން ތައްޔާރުކޮށްލެވޭނެ ގޮތެއް ފުރަތަމަ ކިޔާލަދޭނަމެވެ.\nފުރަތަމަ ތިން ސައިސަމުސާ އޮލިވް އޮއިލްގެ ތެރެއަށް އެއް ފިޔާ، ލޮނުމެދު އަޅާލާފައި ރަނގަޅަށް ފިޔާގަނޑު މީރުކޮށްލާށެވެ. އެއަށް ފަހު ޗިސްކޮށްފަ ހުރި 200 ގުރާމު ބީފް، ލޮނު، ދިރި، ޓޮމާޓޯ ޕޭސްޓް، އެއް 1/2 ތަށި ދަޅުގައި ބަންދުކޮށްފައި ހުންނަ ރޯ ޓޮމާޓޯ، ތިނެއް ނުވަތަ ހަތަރު ބޭ ލީވްސް، އެއް ސަމުސާ ރޯޒްމެރީ، އެއް ސަމުސާ އޮރިގާނޯ، އެއް ސަމުސާ ބޭސިލް ލާފައި ރަނގަޅަށް އެއްކޮށްލުމުން މީޓް ސޯސް ތައްޔާރުކޮށްލެވުނީއެވެ.\nފުރަތަމަ ތިން ސަމުސާ ބަޓަރު، ދެ ސަމުސާ ފުށް އަޅާފައި ރަނގަޅަށް އުނދުނުގައި ކައްކާލާށެވެ. އެއަށް ފަހު އެއް 1/2 ތަށި ޕެކެޓު ކިރު ތެރެއަށް ޗީޒް އަޅާލާފައި ރަނގަޅަށް ކައްކާލުމުން ވައިޓް ސޯސްވެސް ތައްޔާރުކޮށްލެވުނީއެވެ.\nދެން އޮންނާނީ އެންމެ ފަހު މަރުހަލާއެވެ. ޓްރޭއެެއްގައި ވައިޓް ސޯސްގެ ލޭޔާއެއް ހެދުމަށްފަހު އޭގެ މަތީގައި ލަސާނީ ޝީޓް އަތުރާލާފައި އަނެއްކާ އޭގެ މަތީގައި މީޓް ސޯސްގެ ލޭޔާއެއް ވެސް ހަދާލާށެވެ. އެއަށް ފަހު މައްޗަށް ޗީޒް އަޅާލުމަށްފަހު 200 ޑިގްރީ ސެލްސިއަސްގައި 40 މިނެޓު އަވަނުގައި ކައްކަލާށެވެ. އޭރުން ހުންނާނީ ބީފް ލަސާނީ ތައްޔާރުވެފައެވެ.\nސީއެންއެމް ބަދިގެރޯދަ 2021ރޯދަމަސްރޯދަ ހާއްސަ


Sarukaaruge Emme Is Faraaiy Solih Ah Olhivadaigenfi\n3 މަސް,3ހަފްތާ,4ދުވަސް, 22 ގަޑި,2މިނެޓް, 14 ސިކުންތު ކުރިން 3330އިދުހާމް ނައީމް\nރައީސުލްޖުމްހޫރިއްޔާ އިބްރާޙިމް މުޙައްމަދު ސޯލިހުއަށް ސަރުކާރުގެ އެންމެ އިސްފަރާތް އޮޅިވަޑައިގެންފިއެވެ.\nރައީސުލްޖުމްހޫރިއްޔާގެ މަޤާމުގައި ހުންނަވާ ބޭފުޅަކީ ސަރުކާރު ހިންގުމާއި ހަވާލުވެގެން ހުންނަވާ ބޭފުޅާއެވެ. އެއީ ސަރުކާރުގެ އެންމެ އިސް ފަރާތެވެ. އެގޮތުން 2018 ވަނަ އަހަރުގެ ނޮވެމްބަރު މަހުގެ 17 ވަނަ ދުވަހުން ފެށިގެން ރާއްޖޭގެ ރައީސުލްޖުމްހޫރިއްޔާގެ މަޤާމާއި ހަވާލުވެގެން ހުންނެވީ ރައީސް އިބްރާޙިމް މުހައްމަދު ސޯލިހުއެވެ. ރައްޔިތުންގެ އިތުބާރާއެކު ވެރިކަމަށް ވަޑައިގަތީ ތަފާތު ވަޢުދުތައް ވެވަޑައިގެން ސަރުކާރު އިސްލާހު ކުރެއްވުމަށެވެ.\nނަމަވެސް މި މަހުގެ 23ވީ އަންގާރަ ދުވަހު ފެނިގެން ދިޔަ މަންޒަރުތަކުން ރައީސް ސޯލިހުއަށް އެމަނިކުފާނަށް ސަރުކާރުގެ އެންމެ އިސް ފަރާތަކީ ކޮން ބޭފުޅެއް ކަން އޮޅިވަޑައިގެންފައިވާކަން ވަނީ ހާމަވެފައެވެ. ގެއްލިފައިވާ ނޫސްވެރިޔާ އަހުމަދު ރިލްވާނުއާއި ރަހުމްކުޑަ ގޮތަކަށް މަރާލާފައިވާ ބްލޮގަރ ޔާމީން ރަޝީދުއަށް އިންސާފަށް އެދި ކުރިއަށް ގެންދިޔަ ހިނގާލުމުގެ އެންމެ އިސް ސަފުގައި ރައީސް ސޯލިހު ހުންނެވިއިރު އެ ހިނގާލުމުގެ ބޭނުމަކީ އިންސާފު ހޯދުމަށް ސަރުކާރަށް ގޮވާލުމެވެ.\nސަރުކާރު ހިންގުމުގައި ހުރި އެންމެ އިސްފަރާތުން އެފަދަ ހިނގާލުމެއްގައި ބައިވެރިވުމަކީ ސަރުކާރު ހިންގުމުގައި ރައީސް ސޯލިހުގެ ނާގާބިލުކަން ދޭހަވާ ކަމެކެވެ. އެމަނިކުފާނު ވެރިކަމަށް ވަޑައިގަތުމުގެ ކުރިން ބޮޑެތި ވަޢުދުތައް ވެވަޑައިގެންނެވިއިރު ނޫސްވެރިޔާ ރިލްވާން ގެއްލުވާލުމުގެ މައްސަލައިގެ ހަގީގަތް ހޯދައި ރައްޔިތުންނަށް ހާމަކުރައްވާނެ ކަމަށްވެސް ވަޢުދުވެވަޑައިގެންނެވިއެވެ.\nއެހެން ނަމަވެސް ވެރިކަމަށް ހަތަރު މަހަށްވުރެ ގިނަ ދުވަސް ވެފައިވާއިރު ރައީސް ޔާމީން ފެއްޓެވި މަޝްރޫޢުތަކުގެ ނިންމުން ފާހަގަކުރެއްވުމަށް ޤައުމުތަކަށް ދަތުރުކުރެއްވުން ނޫން އެއްވެސް ކަމެއް އެމަނިކުފާނެ ކުރެއްވިފައި ނެތް ކަމަށް އެތައް ބަޔަކު ދަނީ ބުނަމުންނެވެ. ރައިސް ސޯލިހު އެމައްސަލަތައް ބެއްލެވުމަށް ރިޔާސީ ކޮމިޝަނެއް އުފެއްދެވި ނަމަވެސް މިހާތަނަސް އެ މައްސަލަތަކާއި ގުޅޭ އެއްވެސް ތަފްސީލެއް ހާމަ ކުރައްވާފައެއް ނުވެއެވެ.\nރައީސް ސޯލިހު އެފަދަ މައްސަލަތައް ބައްލަވަން ސަރުކާރަށް ގޮވާލައްވާއިރު ސަރުކާރު ހިންގުމާ ހަވާލުވެ ހުންނެވީ ކޮން ބޭފުޅެއްކަން އެމަނިކުފާނަށް އެނގިވަޑައިނުގަންނަވީ ކަމަށްވެސް ވެދާނެއެވެ. ނުވިސްނަނީބާ؟ ނުވަތަ އެކަން އެނގިވަޑައިގެން ހުންނެވި ނަަމަވެސް، އެމަނިކުފާނުގެ އެއްވެސް ބާރެއް ނެތީ ކަމަށްވެސް ވުމަކީ އެކަށީގެންވާ ކަމެކެވެ.\nސަރުކާރު ހިންގުމުގައި ރައީސް ސޯލިހު ހުންނެވީ ނަމެއްގައި ކަމަށާއި ސަރުކާރު ހިންގަނީ ކުރިގެ ރައީސް މުހައްމަދު ނަޝީދު އަންގަވާ ގޮތަށް ކަމަށްވެސް ގިނަ ބަޔަކު ބުނަމުންދާއިރު، އެ ވާހަކަތަކަކީ ހަގީގަތެއްކަން މިހާރު މިވަނީ ޔަގީންވެފައެވެ. ވެރިކަަމާއި ހަވާލުވެވަޑައިގަންނަވާތާ 24 ގަޑިއިރުގެ ތެރޭގައި ރިލްވާންގެ މައްސަލައިގެ ހަގީގަތް ހާމަކުރައްވާނެ ކަމަށް ވިދާޅުވީވެސް ރައީސް ސޯލިހުއެވެ.\nއެހެންނަމަވެސް އެ ވައުދު އަދިވެސް ނުފުއްދަވައެވެ. ވައުދުވުމުގެ ބާރާއި، ވައުދު ފުއްދުމުގެ ބާރު ސޯލިހުއަށް ލިބިވަޑައިނުގަންވަނީ ކަމަށްވެސް ވެދާނެއެވެ. ސަރުކާރުގެ ބާރުތައް އެކި މީހުންނަށް ލިބިފައިވަނީ އެކި ވަރަށް ކަމަށްވެސް ވުމަކީ އެކަށީގެންވާ ކަމަށެވެ.\nތުންތުންމަތިން އިވޭ ވާހަކަތަކަށް ބަލާއިރު، ރައީސް ސޯލިހު އަކީ ހަމައެކަނި ހިޔަންޏެކެވެ. ހަގީހީ ވެރިއަކީ އަމިއްލަފުޅަށް އިސްތިއުފާ ދެއްވުމަށްފަހު، ޖަލު ހުކުމެއް އިއްވުމުން ބިރުފުޅުން ފިލާވަޑައިގެންނެވި ކުރީގެ ރައީސް މުޙައްމަދު ނަޝީދުއެވެ.\n2 ގަޑި ކުރިން 46 0\n23 ގަޑި ކުރިން 141 0


މި ސީޒަންގައި ހެރީ ކޭންއަށް އެނބުރި އަންނަން ވަރަށް އުދަނގޫވާނެ: ޕޮޗެޓީނޯ – Haftha\nމި ސީޒަންގައި ހެރީ ކޭންއަށް އެނބުރި އަންނަން ވަރަށް އުދަނގޫވާނެ: ޕޮޗެޓީނޯ\nމެންޗެސްޓާ ސިޓީއާ ދެކޮޅަށް ކުޅުނު މެޗުގައި ޓޮޓެންހަމްގެ ފޯވާޑް ހެރީ ކޭންއަށް ލިބުނު އަނިޔާގެ ސަބަބުން މި ސީޒަންގައި އޭނާއަށް އެނބުރި ކުޅުމަށް އައުމަކީ އުދަނގޫ ކަމެއް ކަމަށް އެ ކުލަބުގެ ކޯޗު މައުރީސިއޯ ޕޮޗެޓީނޯ ބުނެފިއެވެ.\nއިންގުލެންޑުގެ ކެޕްޓަން ހެރީ ކޭންއަށް އަނިޔާވީ ޗެމްޕިއަންސްލީގުގެ ކުއާޓާ ފައިނަލްގެ ފުރަތަމަ ލެގުގައި މިދިޔަ އަންގާރަ ދުވަހު ސިޓީއާ ދެކޮޅަށް ކުޅުނު މެޗުގެ 58 ވަނަ މިނެޓުގައެވެ. އަނިޔާއަށްފަހު ވަގުތުން ކޭން ބޭލިއިރު، އޭނާގެ ބަދަލުގައި ކުޅެން އެރުވީ ލޫކަސް މޯރާއެވެ.\nމި ސީޒަންގައި 24 ގޯލު ކާމިޔާބު ކޮށްދީފައިވާ ކޭންއާ ބެހޭގޮތުން މީޑިއާއަށް މައުލޫމާތު ދެމުން ޕޮޗެޓީނޯ ބުނީ، މެޗަށްފަހު ކޭން ހުރީ ދެރަވެފައި ކަމަށާއި އެއީ އޭނާއަށް އުދަނގޫ ވަގުތު ކޮޅެއް ކަމަށެވެ.\nނަމަވެސް އަނިޔާއިން ވީހާވެސް އަވަހަށް ރަނގަޅުވެ އެނބުރި ކުޅުމަށް އައުމަށް ކޭން އުއްމީދު ކުރާ ކަމަށާއި އޭނާއަކީ “ޕޮޒިޓިވް” މީހެއް ކަމަށް ކޯޗު ބުނެފައިވެއެވެ.\n“ސީޒަންގައި ބާކީ އޮތީ ފަސް ހަފްތާ. ވަރަށް އުދަނގޫވާނެ. އަންނަ ހަފްތާގައި ކޭން ސްޕެޝަލިސްޓަކަށް ދައްކާނެ. އޭނާ ވީހާވެސް އަވަހަކަށް ރަނގަޅު ކުރުމަށް އަހަރެމެންނަށް ކުރެވުނު ހުރިހާ ކަމެއް ކުރާނަން. ނަމަވެސް ކޭން ރަނގަޅުވާން ސީޒަންގައި ބާކީ އޮތީ ފަސް ހަފްތާ،” ޕޮޗެޓީނޯ ބުނެފައިވެއެވެ.\nކޭންއަށް އަނިޔާވެގެން ކުޅުމާ ދުރުގައި ހުރިއިރު ޕްރިމިއާ ލީގުގައި ޓޮޓެންހަމް އޮތީ ހަތަރު ވަނައިގައެވެ. އެއް މެޗު އިތުރަށް ކުޅެގެން ޓޮޓެންހަމްއަށްވުރެ ދެ ޕޮއިންޓް ކުރީގައި އޮތީ ޗެލްސީއެވެ. އަދި ފަސްވަނާގައި އޮތީ އާސެނަލްއެވެ.\nޗެމްޕިއަންސްލީގުގެ ކުއާޓާ ފައިނަލްގެ ފުރަތަމަ ލެގުގައި ޓޮޓެންހަމް ހޮޓްސްޕާއިން ވަރުގަދަ މެންޗެސްޓާ ސިޓީ ބަލިކުރީ 1-0 ގެ ނަތީޖާއަކުންނެވެ. ޓޮޓެންހަމްގެ އާ ދަނޑުގައި ކުޅުނު އެ މެޗުގައި ޓޮޓެންހަމްއިން ޖެހި ހަމައެކަނި ގޯލު ކާމިޔާބު ކޮށްދިނީ މެޗްގެ 78 ވަނަ މިނަޓްގައި އެޓީމަށް ކުޅޭ ސައުތު ކޮރެއާގެ ސަންއެވެ.\nދެވަނަ ލެގުގައި ޓޮޓެންހަމް އާއި ސިޓީ ބައްދަލުކުރާނީ އަންނަ ހަފްތާގެ ބުދަ ދުވަހުއެވެ. އެ މެޗު ކުޅޭނީ ސިޓީގެ އެޓިހާޑް ސްޓޭޑިއަމްގައެވެ.


Medical council thakah budget hoadhumu ga dhathi thakeh ebahuri: Health Ministry - vNews.mv\nރައީސުލްޖުމްހޫރިއްޔާގެ ނައިބު، ހެލްތް މިނިސްޓްރީގެ ދަށުން ހިނގާ ކައުންސިލްތަކާ ބައްދަލުކުރެއްވުން - ފޮޓޯ: ރައީސް އޮފީސް\nމެޑިކަލް ކައުންސިލްތަކަށް ބަޖެޓް ހޯދުމުގައި ދިމާވާ ދަތިތައް ނައިބު ރައީސްއާ ހިއްސާކުރައްވައިފި\nރިފާޢަތު Male' | 27 September 2021, 14:53\nމެޑިކަލް ކައުންސިލްތައް އިދާރީގޮތުން ހިންގުމުގައި ދިމާވާ ދަތިތަކާއި ބަޖެޓް ހޯދުމުގައި ދިމާވާ ދަތިތަކާ ގުޅޭގޮތުން ރައީސުލްޖުމްހޫރިއްޔާގެ ނައިބު ފައިސަލް ނަސީމްއާ މަޝްވަރާކުރައްވައިފިއެވެ.\nމެޑިކަލް ކައުންސިލްތައް ހިންގުމުގައި ހުރި ދަތިތަކުގެ ވާހަކަތައް ނައިބު ރައީސްއާ ހިއްސާކުރެއްވީ ހެލްތް މިނިސްޓްރީގެ އިސްވެރިންނާ، އެމިނިސްޓްރީގެ ދަށުން ހިންގާ ކައުންސިލްތަކާއެކު ބޭއްވި ބައްދަލުކުރެއްވުމުގައެވެ.\nރައީސް އޮފީހުން ބުނީ ނައިބު ރައީސް ވަނީ ސިއްހީ ޚިދުމަތް ދިނުމުގައި ދިމާވާ ދަތިތައް އޮޅުންފިލުއްވައި އެކަންކަން އަވަހަށް ހައްލުކުރެއްވުމާއި ގުޅޭގޮތުން ފުޅާ ދާއިރާއެއްގައި މަޝްވަރާކުރައްވާފައި ކަމަށެވެ.\nމެޑިކަލް ކައުންސިލްތަކުން މައިގަނޑު ގޮތެއްގައި ފާހަގަކޮށްފައިވަނީ އެ ކައުންސިލްތައް އިދާރީގޮތުން ހިންގުމުގައި ދިމާވާ ދަތިތަކާއި ބަޖެޓް ހޯދުމުގައި ދިމާވާ ދަތިތައް ކަމަށް ރައީސް އޮފީހުން ބުންޏެވެ.\nމި ބައްދަލުކުރެއްވުމުގައި ބައިވެރިން ވަނީ ސއްހީ ދާއިރާއިން މީހުން ބިނާކުރުމާއިއެކު އެދާއިރާގައި ތަމްރީންވާ މީހުން ވަޒީފާތަކުގައި ހަރުލެއްވުމަށް ކުރެވިދާނެކަންކަމާއި ގުޅޭގޮތުން މަޝްވަރާކުރައްވާފައެވެ.\nއަދި، ސިއްހީ ދާއިރާގެ ތަމްރީން ތަކަށް ބޭނުންވާ ކުދިން ހޯދުމުގައި ހުރި ދަތިތައް ހައްލުކުރުމަށް ކުރެވިދާނެކަންކަމާއި ސްކޫލް ދައުރުން ފެށިގެން ސއްހީ ދާއިރާގައި މަސައްކަތްކުރުމަށް ކުދިން ޝައުގުވެރިކުރުވުމަށް މަސައްކަތްކުރުން މުހިންމުކަމުގައި އެބޭފުޅުން ފާހަގަކުރެއްވިއެވެ.\nމި ބައްދަލުކުރެއްވުމުގައި ނައިބު ރައީސް ވަނީ ރާއްޖޭގެ5ސަރަޙައްދެއްގައި ޓަރޝަރީ ފެންވަރަށް ހޮސްޕިޓަލްތައް ތަރައްގީކުރަމުންދާ މި ދަނޑިވަޅުގައި ސިއްހީ ދާއިރާގައި މަސައްކަތްކުރާ މީހުން ލިބުމުގައި ދިމާވާދަތިތައް ހައްލުކުރުމަށް މަޝްރަވާކޮށްގެން ކުރިޔަށް ދެވޭނެ މަގެއް ހޯދުން މުހިންމު ކަމުގައި ފާހަގަކުރައްވާފައެވެ.\nސަރުކާރުން ސިއްހީ ދާއިރާގެ މީހުން ބިނާކުރުމަށް މަސައްކަތްތަކެއް ކޮށްފައިވާކަން ފާހަގަކުރައްވާ ރައީސުލްޖުމްހޫރިއްޔާގެ ނައިބު ވަނީ ދުރު ރާސްތާ ޕްލޭނާ އެކުއެކީ މެދުރާސްތާ ޕްލޭނެއް ކުރިޔަށް ގެންދަން ޖެހިފައިވާކަމުގައި ވިދާޅުވެފައެވެ.\nމިއަދު ހެނދުނު ރައީސުލްޖުމްހޫރިއްޔާގެ އޮފީހުގައި ބޭއްވެވި މި ބައްދަލުކުރެއްވުމުގައި، މިނިސްޓަރ އޮފް ހެލްތް އަހްމަދު ނަސީމާއި، މިނިސްޓަރ އޮފް ހަޔަރ އެޑިޔުކޭޝަން ޑޮކްޓަރ އިބްރާހީމް ހަސަނާއި، ރައީސުލްޖުމްހޫރިއްޔާގެ އޮފީހުގެ ސްޕެޝަލް އެޑްވައިޒަރ އޮން ސޯޝަލް ޕޮލިސީ، ޑޮކްޓަރ މުސްތަފާ ލުތުފީއާއި، މިނިސްޓަރ އޮފް ސްޓޭޓް ފޮރ ހެލްތް ޑރ. ޝާޙް އަބްދުﷲ މާހިރުގެ އިތުރުން މެޑިކަލް ކައުންސިލާއި، ނަރސިންގ ކައުންސިލާއި، އަދި އެލައިޑް ހެލްތް ކައުންސިލްގެ މެންބަރުން ބައިވެރިވެވަޑައިގެންނެވިއެވެ.\nފައިސަލް ނަސީމް ހެލްތް މިނިސްޓަރ ރާއްޖެ ހެލްތް މިނިސްޓްރީ ނާއިބް ރައީސް ސިޔާސީ


Mivaguthu naajaaizu faidhaa nagan ehves bayakah furusathea nudheynan: MP shinaan\nމިވަގުތު ނާޖާއިޒު ފައިދާ ނަގަން އެއްވެސް ބަޔަކަށް ފުރުސަތެއް ނުދޭނަން: އެމްޕީ ޝިނާން\nއެމްޕީ ޝިނާން މަޖިލީހުގެ ޖަލްސާއެއްގައި: މި ސަރުކާރު އޮތީ ބަދަހިކަން މަތީގައި ކަމަށް ވިދާޅުވި. -- ފޮޓޯ: މަޖިލިސް\nރައީސްއަށް ދިން ހަމަލާގެ ތަހުގީގެއް ކުރިއަށްދަނިކޮށް އެކަމަށް ފުރުސަތު ނުދީ ވަގުތުގެ ނާޖާއިޒު ފައިދާ ނެގުމަށް އެއްވެސް ފަރާތަކަށް މި ސަރުކާރުން ފުރުސަތު ނުދޭނެ ކަމަށް މައްޗަންގޯޅީ އުތުރު ދާއިރާގެ މެންބަރު އަބްދުﷲ ޝިނާން މިރޭ ވިދާޅުވެއްޖެ އެވެ.\nރައީސްއަށް ދިން ހަމަލާއަކީ މުޅި އުންމަތަށް ދިން ހަމަލާއެއްކަން ސިފަކުރައްވަމުން މިރޭ ދިޓީވީގެ ހަބަރުތެރެއިން ޕްރޮގްރާމްގައި ވާހަކަދައްކަވަމުން ޝިނާން ވިދާޅުވީ ކޮންމެ ގައުމެއްގައި ވެސް އެ ގައުމެއްގެ ވެރިއަކު އަވަހާރަކޮށްލަން އުޅުމަކީ ކުޑަ ކަމެއް ނޫން ކަމަށެވެ. އަދި ރާއްޖޭގައި ވެސް އެ ހާލަތު ބަދަލު ނުވާ އިރު، އެ ހަމަލާގެ ހަގީގަތް ހޯދަން ޖެހޭ ކަމަށް ޝިނާން ވިދާޅުވި އެވެ. އޭނާ ވިދާޅުވި ގޮތުގައި އެ ހާދިސާގެ ހަގީގަތް ނުހޯދައި އަޑީގައި ތިބި ފަރާތްތަކަށް އަދަބު ނުދެވިއްޖެ ނަމަ ރައްޔިތުންނަށް ރައްކާތެރިކަމެއް ނެތެވެ.\nޝިނާން ވިދާޅުވި ގޮތުގައި އެ ހާދިސާގެ ތަހުގީގަށް ދޭން ޖެހޭ ފުރިހަމަ އެއްބާރުލުން މަޖިލީހުގެ ތެރެއިން ލިބޭނެ އެވެ. އަދި ޕީޕީއެމް އާއި އެމްޑީއޭ އަދި ޖުމްހޫރީ ޕާޓީގެ މެންބަރުން ވެސް ތިބީ ރައީސް ޔާމީންގެ ފަހަތުގައި ކަމަށާއި މި ހާލަތުގެ ނާޖާއިޒު ފައިދާ ނެގުމަށް އެއްވެސް ފުރުސަތެއް ނުދޭނެ ކަމަށް ޝިނާން ވިދާޅުވި އެވެ. އޭނާ ވިދާޅުވި ގޮތުގައި ވަކި މީހަކު ދޫކޮށްލުމަށް ޓަކައި ހަމަ މިދަނޑިވަޅާ ދިމާކޮށް މަގުތަކަށް މީހުން އެއް ކުރިޔަސް އަދި ކިތަންމެ ވަރަށް ރޭވުންތައް ރޭވިއަސް އެ ކަންކަން ނާކާމިޔާބު ކުރުމަށް މަޖިލީހުން އަޅަން ޖެހޭ ފިޔަވަޅުތައް އަޅާނެ ކަމުގެ ޔަގީންކަން ޝިނާން ދެއްވި އެެވެ.\n"އިދިކޮޅު ފަރާތްތަކުން ވެސް އަޅުގަނޑު ދަންނަވާނީ މަގުތަކަށް މީހުން އެއްކޮށްގެން މިވަގުތުގެ ފައިދާ ނަންގަވަން ނޫޅުއްވާށޭ. އަޅުގަނޑުމެން މިކަމަކަަށް ފުރުސަތެއް ނުދޭނަމޭ. މަޖިލީހުން އަޅަން ޖެހޭ ފިޔަވަޅުތައް އަޅާނަމޭ. އެއީ ޔުނީފޯމް ބޮޑީތަކަށް އިތުރު ބާރު ދީގެންވެސް މިކަންކަން ހުއްޓުވާ ނަމޭ. އެބޭފުޅުން ގަބޫލު ކުރައްވަން ޖެހޭ ކިތަންމެ ވަރަށް ރޭވިޔަސް، މާ މޮޅަށް ކަންކަން ރާއްވަވާ ފަރާތެއް ވާކަން،" ޝިނާން ވިދާޅުވި އެވެ.\nއޭނާ ވިދާޅުވީ ހަމަލާދީގެން ޕީޕީއެމްގެ އިމާރާތުގައި ރެދުއަޅުވާލެވޭނެ ކަމަށް ގަބޫލު ކުރިޔަސް އެއީ ކުށްހީއެކެވެ. އޭގެ ބަދަލުގައި ޕީޕީއެމްގެ ފައުންޑޭޝަން އޮތީ ގުޑުމެއް އަރުވާނުލެވި ވަރުގަދަކަމާއި ބަދަހިކަން މަތީގައި ކަމަށް ޝިނާން ވިދާޅުވި އެވެ. މަޖިލީހުގެ މެންބަރުންނާއި މުޅި ކެބިނެޓް އަދި ޕާޓީގެ ދެން ތިއްބެވި ލީޑަރުން ވެސް ތިބީ ރައީސް ޔާމީންގެ ފަހަތުގައި ކަމަށް ޝިނާން ވިދާޅުވި އެވެ. އަދި ސަރުކާރުން ފަށާފައިވާ އިގްތިސާދީ މަސައްކަތްތަކަށް ހަމަލާގެ ސަބަބުން ހުއްޓުމެއް ނާންނަ ކަމަށް ޝިނާން ވިދާޅުވި އެވެ. އަދި މި ސަރުކާރަށް އެކަމުން ބުރުލެއް އަރުވާ ނުލެވޭނެ ކަމުގެ ޔަގީންކަން ވެސް ޝިނާން ދެއްވި އެވެ.\n"މުޅި ޕީޕީއެމް މަޖިލިސް އަދި ކެބިނެޓް މި އޮތީ ރައީސް ޔާމީންގެ ފަހަތުގައި. ނޫސްތަކަށް ބައްލަވައި ތަރައްގީގެ މަޝްރޫއުތައް އެ ދަނީ ކުރިއަށް. އެކަމަށް ހުއްޓުމެއް ނެތް. އަނެއްކާ ރައީސް ކަމަކަށް ގޮވާލައްވައިފި ނަމަ މަޖިލީހުން ދޭން ޖެހޭ އެހީތެރިކަން އަޅުގަނޑުމެން ދޭން މިތިބީ ތައްޔާރަށް. މީގެ ސަބަބުން މި ސަރުކާރަށް ލޮޅެއް ނާންނާނެ،" އޭޖީ އަނިލްއާ އެކު ވާހަކަ ދައްކަވަމުން ޝިނާން ވިދާޅުވި އެވެ.\nމަޖިލީހުން މި މައްސަލައިގައި ރިއެކްޓް ކުރީ ތަންކޮޅެއް ލަހުންކަމަށް ޕްރެޒެންޓަރު ސުވާލު ކުރެއްވުމުން ޝިނާން ވިދާޅުވީ މައްސަލައިގެ ހައްސާސީ ކަމުން މަޖިލިސް ވެސް މަޑުކުރީ ސަރުކާރުން މިކަމުގައި ތަހުގީގު ގެންދާ ހިސާބަކަށް ބަލަން ކަމަށެވެ. އަދި މަޖިލީހުން ކުރާ ކަމެއްގެ ސަބަބުން ސަރުކާރުން މިހާރު ގެންދާ ތަހުގީގާ ފުށުއެރުން ކަހަލަ ކަމެއް ކުރިމަތި ވެދާނެތީ މަޖިލީހުން އެކަމުގައި މަޑުން އޮތީ ކަމަށް ވެސް ޝިނާން ވިދާޅުވި އެވެ. އެހެން ނަމަވެސް ސަރުކާރުގެ ފެހި ސިގްނަލް ލިބުމުން މަޖިލީހުން އެކަމުގައި މިހާރު މަސައްކަތްތަކެއް ފަށާފައިވާ ކަމަށް ޝިނާން ވިދާޅުވި އެވެ. އަދި މަޖިލީހުގެ 241 ކޮމިޓީގެ މަސައްކަތްތަކުން ސަލާމަތް ތެރިކަން ކަށަވަރު ކުރުމަށް ގެންނަން ޖެހޭ ބަދަލުތައް ފަދަ ކަންކަން ދެނެގަނެވޭނެ ކަމަށް ޝިނާން ވިދާޅުވި އެވެ.\n"މި ހުރިހާ ގޮތަކުން އަޅުގަނޑުމެން ސަރުކާރަށް އެއްބާރުލުން ދިނުމުގައި ދެމި ތިބޭނަން. މިކަން އަޅުގަނޑުމެން ކުޑަކަމެއްގެ ގޮތުގައި ދުލެއް ނުކުރާނަން. ތަހުގީގާ ގުޅިގެން ރައީސް އެދިވަޑައިގަންނަވާ ކޮންމެ ކަމަކަށް އަޅުގަނޑުމެންގެ ޕީޖީ ގްރޫޕް އިޖާބަދޭނެ. މި ތަހުގީގުން އަޅުގަނޑު ދަންނަވާނީ ގިނަ ކަންކަމެއްގެ ހަގީގަތް ހާމަވާނެ،" ޝިނާން ވިދާޅުވި އެވެ.\nއޭނާ ވިދާޅުވި ގޮތުގައި އިންކްއަރީ ކޮމިޝަންގައި ތިއްބެވީ ވެސް މިފަދަ ތަހުގީގަކަށް އެންމެ ގާބިލް ބޭފުޅުންނެވެ. އަދި ރައީސްގެ އިރުޝާދާ އެކު ކާމިޔާބު ތަހުގީގެއް ކޮށް މިކަމުގެ ހަގީގަތް ހޯދޭނެ ކަމަށް ޝިނާން ގަބޫލު ކުރައްވަ އެވެ. އޭނާ ވިދާޅުވީ ހަމަލާތައް ދީގެން މީހަކު އަވަހާރަކޮށްލައިގެން ވެރިކަން ހޯދަން އުޅުމަކީ މާ ކުރީގެ ވަރަށް ނާތަހުޒީބު ގޮތެއް ކަމަށެވެ. އަދި ކަނޑިބަޑި އާއި ބަޑިބޭސް ބޭނުންކޮށްގެން ވެރިކަން ހޯދަން އުޅުމަކީ ޒަމާނީ ވެށްޓަކުން ފެނިގެން ނުވާނެ ކަމެއްކަން ފާހަގަ ކުރައްވަމުން ޝިނާން ވިދާޅުވީ ވެރިކަން ހޯދަން ޖެހޭނީ ރައްޔިތުންގެ ވޯޓު އެ މީހުންގެ އިތުބާރާއި ލޯބި ހޯދައިގެން ކަމަށެވެ. އެ ނޫން ގޮތަކަށް ވެރިކަން ގެންނަން ބަޔަކު މަސައްކަތް ކުރާ ނަމަ، ޑިމޮކްރަސީގެ މަފްހޫމް މުޅިން އޮޅޭނެ ކަމަށް ވެސް ޝިނާން ވިދާޅުވި އެވެ.\nނަޝީދުގެ ފައި ނޫން ހުރިހާ ތަނެއް ރަނގަޅުވެއްޖެ\nހޯދަން އިއުލާނު ކުރި ޝިނާން ރާއްޖެ އައިކަމުގެ އަޑުތައް ފެތުރިއްޖެ


SunOnline: Coach ah bas engun muhimmeh noon: Fasir\nކޯޗަށް ބަސް އެނގުން މުހިއްމެއް ނޫން: ފާސިރު\nޢަބްދުﷲ އައިމަން 07 Nov 2021, 19:36\nސެންޓޭ މިއަދު ބޭއްވި ޕްރެސްގައި --- ފޮޓޯ: އެފްއޭއެމް\nރާއްޖޭގެ ގައުމީ ޓީމުގެ ކޯޗުކަމާ އަލަށް ހަވާލުވި އިޓަލީގެ ފްރެންޗެސްކޯ މޮރިއޭރޯއަށް ދިވެހިން ވާހަކަ ދައްކަން އެނގުން މުހިއްމު ނޫން ކަމަށާއި، އޭނާ ކިޔައިދޭ އެއްޗެހި ނަގައިގަންނަން ފަސޭހަ ކަމަށް ގައުމީ ޓީމުގެ ފޯވާޑް އަލީ ފާސިރު ބުނެފިއެވެ.\nލަންކާ މުބާރާތުގައި މާދަމާރޭ ރާއްޖެ ކުޅޭނީ ލަންކާއާއެވެ. ދެ ވަނަ މެޗުގައި މި މަހުގެ 11 ވަނަ ދުވަހު ބަންގްލަދޭޝްއާ ބައްދަލުކުރާނެއެވެ. އަދި ތިން ވަނަ މެޗުގައި ސީޝެލްސްއާ ކުޅޭނީ މި މަހު 14 ވަނަ ދުވަހުއެވެ. ފައިނަލަށް ގޮސްފިނަމަ އެ މެޗު އޮންނާނީ މި މަހު 19 ވަނަ ދުވަހުއެވެ.\nމި މުބާރާތަށް ރާއްޖެ ކުރިމަތިލާއިރު، ރާއްޖޭގެ ކޯޗަކަށް ހުރި މޮރިއޭރޯ އަކީ އޭޝިއާ ސަރަހައްދަށް އައު ކޯޗެކެވެ. އަދި އެހެންމެ އޭނާއަށް އިނގިރޭސި ބަހުން ވެސް މާރަނގަޅަށް ވާހަކަ ދައްކާކަށް ނޭންގެއެވެ.\nއެހެން ކަމުން އެފްއޭއެމުން ވަނީ ކޯޗުގެ ޓްރާންސްލޭޓަރެއްގެ ވަޒީފާއަށް މީހަކު ހަމަޖައްސައިފައެވެ. އެއާއެކު ކޯޗާއި، ކުޅުންތެރިންނާ ދެމެދު ކުރާ މުއާމަލާތްތަކުގެ މެދުވެރިއަކީ ޓްރާންސްލޭޓަރެވެ.\nނަމަވެސް ކޯޗާއެކު ގިނަ ވާހަކަތަކެއް ނުދެކެވުނަސް ކުޅުންތެރިންނާއި މޮރިއޭރޯއާ ދެމެދު އޮތީ ރަނގަޅު ގުޅުމެއް ކަމަށް ގައުމީ ފޯވާޑް ފާސިރު ވަނީ ބުނެފައެވެ. މިއަދު އޮތް ޕްރި މެޗު ނޫސް ކޮންފަރެންސްގައި ފާސިރު ބުނީ ކޯޗަށް ބަސް އިނގުން މުހިއްމުކަމުގައި ނުދެކޭ ކަމަށެވެ.\n"މީގަ ކޮންމެހެން ބަހެއް ނޫން މުހިއްމީ. ފީލްޑްގައި [ދަނޑުމަތީގައި] ކިޔައިދޭ އެއްޗެހި ކޮންމެ ގޮތެއް ވިޔަސް ވަރަށް ފަސޭހަވާނެ. ދެން ޓްރާންސްލޭޓަރެއް ވެސް އެބަހުރި،" ފާސިރު ބުންޏެވެ.\nފާސިރު ބުނީ ޕްރެކްޓިހުގައި މޫވްތައް ފެށުމުގެ ކުރިން ކޯޗު ވަރަށް ރަނގަޅަށް އެ ކަންތައް ކުރާނެ ގޮތް ކިޔައިދޭ ކަމަށެވެ. އަދި ފުޓުބޯޅައިގައި ހުންނަނީ އެއްގޮތް ގިނަ ކަންތައްތަކެއް ކަމަށާއި، ކޯޗު ކިޔައިދޭ އެއްޗެހި ފަސޭހަކަމާ އެކު ނަގައިގަނެވޭ ކަމަށެވެ.\nފާސިރު ބުނީ ކުރިން ލަންކާއާ ދެކޮޅަށް ކުޅޭ މެޗުތަކުގައި ފަސޭހައިން މޮޅުވެވުނު ނަމަވެސް މިހާރު އެގައުމުގައި އޮތް ޓީމު ތަފާތު ކަމަށެވެ. އަދި އެކަން ސާފް ޗެމްޕިއަންޝިޕު މުބާރާތުން އިނގުނު ކަމަށެވެ.


އަތޮޅު ކައުންސިލަށް އިންތިޚާބުވެ ވަޑައިގެންނެވި ކައުންސިލަރުންނަށް މަޢުލޫމާތު ދިނުން | Halif Atoll\nއަތޮޅު ކައުންސިލަށް އިންތިޚާބުވެ ވަޑައިގެންނެވި ކައުންސިލަރުންނަށް މަޢުލޫމާތު ދިނުން\nPosted on May 23, 2017 by Ahmed Naseer\nކުރިއަށްއޮތް3އަހަރު ދުވަހަށް ހއ. އަތޮޅު ކައުންސިލަށް އިންތިޚާބުވެވަޑައިގެންނެވި އަތޮޅު ކައުންސިލަރުންނަށް އިންތިގާލީ މަރުޙަލާގައި މަޢުލޫމާތު ދިނުމުގެ ބައްދަލުވުމެއް ހއ. އަތޮޅު ކައުންސިލް އިދާރާގައި ބާއްވައިފިއެވެ. މި ބައްދަލުވުމުގައި އަލަށް އިންތިޚާބުވެ ވަޑައިގެންނެވި ކައުންސިލަރުންނާއި މިދައުރުގެ ބައެއް ކައުންސިލަރުން ބައިވެރިވެ ވަޑައިގެންނެވިއެވެ.\nމި ބައްދަލުވުން ތަޢާރަފްކޮށްދެއްވީ އަތޮޅު ކައުންސިލްގެ މިދައުރުގެ ރައީސް އަލްފާޟިލް މުޙައްމަދު ރަޝީދެވެ. މީގެއިތުރުން އަތޮޅު ކައުންސިލްގެ ޑިރެކްޓަރ ޖެނެރަލް ޢަބްދުﷲ ޝަފީޤުވެސް ބައްދަލުވުމާބެހޭގޮތުން ވާހަކަ ދެއްކެވިއެވެ.\nމިބައްދަލުވުމުގައި އަތޮޅާބެހޭ މަޢުލޫމާތު ހިމެނޭ ޕްރެޒެންޓޭޝަން ހުށަހަޅުއްވައި ދެއްވީ ޑިރެކްޓަރ ޢަބްދުﷲ ނަޢީމެވެ. އަތޮޅު ކައުންސިލަށް އަލަށް ވަޑައިގެންނެވި ބޭފުޅުންނަށް އަތޮޅާބެހޭ މަޢުލޫމާތު ހިމެނޭ ފޮތް ޙަވާލުކުރުންވެސް މި ބައްދަލުވުމުގައި އޮތެވެ.\nދިވެހިރާއްޖޭގެ އިދާރީ ދާއިރާތައް ލާމަރުކަޒީ އުޞޫލުން ހިންގުމުގެ ޤާނޫނަށް ގެނެވިފައިވާ ބަދަލުގެ ސަބަބުން ކުރިއަށްއޮތް ތިންއަހަރަށް އިންތިޚާބުވެފައިވާ ކައުންސިލްގައި ( އަތޮޅު ކައުންސިލްގައި ) ތިއްބަވަނީ5ކައުންސިލަރުންނެވެ. އެއީ އިދާރީ ކޮންމެ ދާއިރާއަކުން ކައުންސިލަރެކެވެ. ހުސްވި ދެވަނަ ދައުރުގައި ތިއްބެވީ 10 ކައުންސިލަރުންނެވެ. އެއީ ކޮންމެ ދާއިރާއަކުން2ކައުންސިލަރުންނެވެ.


ކައުންސިލް އިންތިހާބު އެމްޑީޕީއަށް ކާމިޔާބު ނުކުރެވިއްޖެނަމަ ސަރުކާރުގެ ޕްރޮގްރާމްތައް ހުއްޓި އެންމެ ރަށެއްވެސް ތަރައްގީއެއް ނުވާނެ! – Maldivian Democratic Party\nކައުންސިލް އިންތިހާބު އެމްޑީޕީއަށް ކާމިޔާބު ނުކުރެވިއްޖެނަމަ ސަރުކާރުގެ ޕްރޮގްރާމްތައް ހުއްޓި އެންމެ ރަށެއްވެސް ތަރައްގީއެއް ނުވާނެ!\nއަންނަ އަހަރުގެ ފެބްރުއަރީ5ވަނަ ދުވަހު ބޭއްވުމަށް އިލެކްޝަންސް ކޮމިޝަނުން ތާވަލުކޮށްފައިވާ ލޯކަލް ކައުންސިލް އިންތިޚާބަކީ ސީދާ ރަށްތަކުގެ ތަރައްޤީއާ ގުޅިފައިވާ އެންމެ މުހިއްމު އަސާސެވެ.\nމިއިންތިޚާބު އެމްޑީޕީއަށް ކާމިޔާބު ނުކުރެވިއްޖެނަމަ މިސަރުކާރުގެ ބާކީ އޮތް ދުވަސްތައް ވެގެންދާނީ ދިވެހިންނަށް ހަޖަމުވެސް ނުކުރެވޭނޭ ފަދަ ދެރަ ނިކަމެތި ދުވަސްތަކަކަށެވެ. އެމްޑީޕީގެ ސަރުކާރެއްގައި ރަށްރަށުގެ އެޑްމިނިސްޓްރޭޓިވް ކަންތައްތައް ކުރަންޖެހޭނީ އެމްޑީޕީގެ ވިސްނުމާއި ފިކުރު ގެންގުޅޭ، ތަޢުލީމީ ބައެކެވެ. ނަމަވެސް ނުބައި ވިސްނުމުގައި ތިބި އިދިކޮޅު ޑީއާރުޕީގެ ބަޔަކު މިއިންތިޚާބުގައި ވާދަކޮށްގެން ކާމިޔާބުކޮށްފި ކަމަށް ވާނަމަ އެރަށެއް ތަރައްގީއަށް ކިތަންމެ ހުރަހެއް ކުރިމަތިވާނެއެވެ. ކިތަންމެ ވަރަކަށް އެރަށެއް ތަރައްގީ ކުރުމަށް މަސައްކަތް ކުރިކަމުގާވިޔަސް، އަދި ސަރުކާރުން އެކަން ކުރަން އުޅުނަސް އެކަމެއް ނުވާނެއެވެ. ސަބަބަކީ ސަރުކާރުން ކުރިޔަށް ގެންދަން ބޭނުންވާ ތަރައްޤީގެ ޕްރޮގްރާމްތައް ހުއްޓުވުމަށް ޑީއާރުޕީ މަސައްކަތް ކުރާނެތީއެވެ. ޑީއާރުޕީ ފާލުން ނެއްޓުމުގެ ސަބަބުން މިއަދު ސަރުކާރު ހިންގަމުންދާ ޕާޓީއަށް ހުރަސްތަކާ ކުރިމަތިކުރުވަން މަސައްކަތްތަކެއް ރާވަމުންދާތީ އެވެ. އެހެންކަމުން އަމިއްލަ ފައިމައްޗަށް ތެދުވެ ހިތްހަމަޖެހޭ ދިރިއުޅުމެއް އުޅެން ބޭނުންނަމަ މިއިންތިޚާބުގައި ވޯޓު ދޭންވާނީ ސަރުކާރުގެ ވިސްނުމުގައި ހުރި މީހަކަށެވެ.\nކުޑަކުޑަ މިސާލެކެވެ. އެމްޑީޕީގެ ސަރުކާރަކީ މި ދިވެހިރާއްޖެ މިއިން ދުވަހަކުވެސް ނުދެކޭފަދަ އިޚްލާޞްތެރި ސަރުކާރެއްކަން އެނގިހުރެވެސް، ޑީއާރުޕީން އެ ގެންދަނީ މިސަރުކާރު ވައްޓާލައި ކުރީގެވެސް ޚުދުމުޚުތާރު ގޮތްގަނޑު ގެންގުޅުމަށް މަސައްކަތް ކުރަމުންނެވެ. ތަރައްޤީއަށް ކުރަމުންދާ މަސައްކަތްތަކަށް ހުރަސް އަޅަމުންވެ. ވީއިރު، މިސަރުކާރުގެ ތަރައްޤީގެ މަޝްރޫޢުތަކަށް މިހާވަރަށް ހުރަސް އަޅަމުންދާ ބަޔަކަށް ރަށު ކައުންސިލުގައި ވޯޓު ދީގެން އެމީހުން ހޮވައިފިނަމަ އެރަށުގެ ފަޅު ކޮންނެވުމަށް ސަރުކާރުން ފޮނުވާ ސާމާނުތައް ހަލާކުކޮށް، ނުވިތަނުގައި ކޮންނަބޯޓެއް ފޮނުވައިފިނަމަ އޭގެ ހޮޅިވެސް ފަޅާނުލާނެކަން އެނގެނީ ކިހިނެއް ހެއްޔެވެ؟ ހަމަޔަގީނުންވެސް މިސަރުކާރުގެ ޕްލޭންތައް ފުނޑުފުނޑު ކޮށްލަން އުޅޭ ބަޔަކު އެފަދަ އަދި އެއަށްވުރެ މާ ނުބައި ކަމެއްވެސް ކޮށްފާނެއެވެ.\nތަސްމީނު އަލީމެންފަދަ ދުރުވިސްނޭ ބޭފުޅުންވެސް މިއަދު އެތިއްބެވީ ވަކި ގޮތަކަށް ހޭނިފައެވެ. ރަށްރަށަށް ވަޑައިގެން ތަރައްގީއާއިގެން ކުރިޔަށް ދެވޭނީ އެމްޑީޕީގެ ވިސްނުމާއި އިދިކޮޅުހަދައި ޑީއާރުޕީއަށް ވޯޓު ދީގެންނޭ ވިދާޅުވާއިރު، ސަރުކާރާއި ގުޅިގެން ނޫނީ އެތަނެއް ކުރިޔަކަށް ނުދާނެކަން ނޭނގޭ ދިވެއްސަކު މިރާއްޖެއަކު ނެތެވެ. ކުރިން ރައްޔިތުން ވާވައްދާފައި ތިއްބަސް މިހާރު އެންމެންނަކީވެސް ވަރަށް ހޭލުންތެރި ބައެކެވެ.\nސަރުކާރުން ވަރަށް ގިނަ ބޮޑެތި ޕްރޮޖެކްޓްތައް ކުރިޔަށް ރާވާފައިވާ މިދަނޑިވަޅުގައި އެންމެ މުހިއްމު ކަމެއް ދޭނަވާނީ އެޕްރޮޖެޓްތައް ހިންގައި ހުރިހާ ރަށަކުންވެސް ޒަމާނީ ތަރައްގީގެ ކުލަވަރު ފެންނަން ކަމަށްވާއިރު، އަޅުގަނޑުމެންނަށް ކައުންސިލް އިންތިހާބުގައި އެމްޑީޕީ ނޫން ކެނޑިޑޭޓަކު ހޮވައިފިނަމަ އޭނާގެ ސަބަބުން އެޕްރޮޖެކްޓްތައް ނުޖެއްސިދާނެ ކަމުގެ ބިރު އެބައޮތެވެ. އެއީ އެންމެ މީހަކުވެސް އިދިކޮޅު ހަދައިފިނަމަ ސަރުކާރަށް އެކަމެއް ކުރުމަށް ދަތިތަކާ ކުރިމަތިވާނެއެވެ.\nމިއިންތިޚާބުގައި އަޅުގަނޑުމެން އެމްޑީޕީއަށް ވޯޓު ދޭންވީ މިސަބަބާ ހެދިއެވެ. 2013.


Huhdha nudhinas rally baavvaanan, fihkandaigendhaa varuge manzareh dhahkaanan: Idhikolhu - One Online\nއިދިކޮޅު ކޯލިޝަނުން މިއަދު ބޭއްވި ނޫސްވެރިންގެ ބައްދަލުވުމުގައި ޕީއެންސީގެ ރައީސް އަބްދުއްރަހީމް އަބްދުﷲ ވާހަކަ ދައްކަވަނީ --- ވަން ފޮޓޯ: މުހައްމަދު އައުޒަމް\nހުއްދަ ނުދިނަސް ރެލީ ބާއްވާނަން، ފިއްކަނޑައިގެންދާވަރުގެ މަންޒަރެއް ދައްކާނަން: އިދިކޮޅު\nއަންނަ ހުކުރު ދުވަހުގެ ރޭ ކާނިވާ ސަރަހައްދުގައިި ޖަލްސާ ބާއްވަން ހުއްދަ ދީފައިނުވާ ކަމަށާއި، ހުއްދަ ނުދިނަސް ޖަލްސާ ބާއްވައި "ފިއްކަނޑުވާލާނެ" ކަމަށް އިދިކޮޅުން ބުނެފިއެވެ.\nޕީޕީއެމް/ޕީއެންސީ ގުޅިގެން މިއަދު ބޭއްވި ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޕީއެންސީގެ ރައީސް އަދި ރައްޔިތުންގެ މަޖިލީހުގެ ފޮނަދޫ ދާއިރާގެ ކުރީގެ މެމްބަރު އަބްދުއްރަހީމް އަބްދުﷲ (އަދުރޭ) ވިދާޅުވީ "އަންނަނީ" ނަމުގައި އިދިކޮޅު ކޯލިޝަނުން ބާއްވަން ނިންމި އެއްވުން ބޭއްވުމުގެ ހުއްދަ ސަރުކާރުން އަދި ދީފައިނުވާ ކަމަށެވެ.\nއޭނާ ވިދާޅުވީ އެއްވެ އުޅުމުގެ މިނިވަންކަމުގެ ގާނޫނުގެ ދަށުން، ހުއްދަ ނުދިން ނަަމަވެސް އެއްވުން ބޭއްވޭ ތަންތަން ހުންނަ ކަމަށާއި ހުކުރު ދުވަހުގެ ރޭ ބާއްވާ ޖަލްސާ އޮންނާނެ ވަގުތަކާއި ތަނެއް ސަޕޯޓަރުންނަށް އަންގާނެ ކަމަށެެވެ.\nއަދި ވިދާޅުވީ އިދިކޮޅު ކޯލިޝަންގެ އެއްވުން ބާއްވަނީ ވަކި ސިޔާސީ ފިކުރެއްގެ މީހުންނަށް ނޫން ކަމަށާއި ސަރުކާރާމެދު ހިތްހަމަނުޖެހުން އޮތް ކޮންމެ މީހަކު ވެސް ރެލީގައި ބައިވެރިވުމަށް އެދިވަޑައިގަންނަވާ ކަމަށެވެ.\nސަރުކާރަށް ފާޑު ވިދާޅުވެ އަދުރޭ އިތުރަށް ވިދާޅުވީ އެކި ފަރާތްތަކަށް ބަދަލުގެ ގޮތުގައި ދީފައިވާ ފައިސާގެ އަދަދު އެމްއެމްޕީއާރްސީގެ ހިޔާނާތަށްވުރެ ބޮޑުވެފައިވާއިރު، 30 ބިލިއަން ރުފިޔާއަށްވުރެ ބޮޑު ބަޖެޓެއް ހުސްވިއިރު، ރައްޔިތުންގެ ހެވާ ލާބަޔަށް އެ ބަޖެޓުން ކުރެވުނު ކަމެއް ނެތް ކަމަށެވެ.\nމިއަދުގެ ނޫސްވެރިންގެ ބައްދަލުވުމުގައި ޕީއެންސީގެ ނައިބުު ރައީސް އިބްރާހީމް ޝުޖާއު ވިދާޅުވީ އިދިކޮޅުން މަސައްކަތް ކުރަނީ ރާއްޖޭގެ ދީނީ ވަހުދަތު ހިމާޔަތް ކުރުމަށް ކަމަށާއި އެއްވުން ބޭއްވުމުގެ ފުރުސަތު ދީފިނަމަ، ސަރުކާރު ފިއްކަނޑުވާލާ ފަދަ މަންޒަރެއް ދެއްކުމަށް މަސައްކަތް ކުރާނެ ކަމަށެވެ.\n"މިނިވަންކަމާއެކު އަޅުގަނޑުމެންގެ ޝުއޫރު ފާޅުކޮށްލަން ފުރުސަތު މިފަހަރު ދެއްވައިފިއްޔާ، އަޅުގަނޑުމެން ބަލާނަން ސަރުކާރު ފިއްކަނޑައިގެންދާވަރުގެ މަންޒަރެއް ދައްކައި ލެވޭތޯ،" ޝުޖާއު ވިދާޅުވިއެވެ.\nއޭނާ ވިދާޅުވީ އިދިކޮޅުން ބާއްވަން އުޅޭ ރެލީ ބާއްވާނީ ގާނޫނުގައިވާ ގޮތުގެ މަތިން ކަމަށާއި އެ ރެލީއަކީ ފުރިހަމަ ރެލީއަކަށް ވާނެ ކަމަށެވެ. އަދި އިދިކޮޅު ކޯލިޝަނުން އަތޮޅުތަކަށް ކުރަމުން އަންނަ ދަތުރުތަކަށް ވެސް ބޮޑު ތަރުހީބެއް ލިބެމުން އަންނަ ކަމަށާއި އެ ދަތުރުތަކުގެ ސަަބަބުން ދެ ޕާޓީއަށް މެމްބަރުން ވެސް އިތުރު ވަމުންއަންނަ ކަމަށެވެ.\nގުޅޭ ޓެގު ޕީޕީއެމް ޕީޕަލްސް ނެޝަނަލް ކޮންގްރެސް ސިޔާސީ އަބްދުއްރަހީމް އަބްދުﷲ (އަދުރޭ)


ޕެޓްރޯލާއި ޑީސެލް، ކޮންޓްރެކްޓް އުސޫލުން ސަޕްލައިކޮށްދެއްވާނެ ފަރާތެއް ހޯދަން\nރ.އުނގޫފާރު ޕޮލިސް ސްޓޭޝަންގައި ބޭނުންކުރާ އެއްގަމު އުޅަނދުފަހަރަށާއި، ރ.އަތޮޅުގައި ބޭނުންކުރާ ކަނޑު އުޅަނދުފަހަރަށް ބޭނުންވާ ޕެޓްރޯލާއި ޑީސެލް، ކޮންޓްރެކްޓް އުސޫލުން ސަޕްލައިކޮށްދެއްވާނެ ފަރާތެއް ހޯދަން ބޭނުންވެއެވެ. މި މަސައްކަތަށް ބީލަން ހުށަހެޅުމުގެ ދަޢުވަތު މިކަމަށް ޝައުޤުވެރިވެލައްވާ ހުރިހާ ފަރާތްތަކަށް ހުޅުވާލަމެވެ.\nވީމާ، މި މަސައްކަތް ކޮށްދިނުމަށް ޝައުޤުވެރިވެލައްވާ ފަރާތްތަކުން 29 ޖުލައި 2015 ވާ ބުދަ ދުވަހުގެ 13:00 އަށް ރ.އުނގޫފާރު ޕޮލިސް ސްޓޭޝަނަށް ވަޑައިގެން މަޢުލޫމާތު ސާފުކުރެއްވުމަށްފަހު، 02 އޮގަސްޓު 2015 ވާ އާދީއްތަ ދުވަހުގެ 13:00 އަށް އަންދާސީހިސާބު ހުށަހެޅުއްވުން އެދެމެވެ. މިކަމަށް އަންދާސީހިސާބު ހުށަހެޅުއްވޭނީ ހަމައެކަނި މަޢުލޫމާތު ސާފުކުރުން އޮންނަ ދުވަހުގެ ކަނޑައެޅިފައިވާ ގަޑީގައި މަޢުލޫމާތު ސާފުކުރާ ފަރާތްތަކަށެވެ.\nސުންގަޑި: 29 ޖުލައި 2015 1300


ދިއްދޫ | Halif Atoll\nތިލަދުންމަތީ އުތުރުބުރީ ދިއްދުއަކީ އަތޮޅުގައި މީހުން ދިރިއުޅޭ ރަށްރަށުގެ ތަރުތީބަށް ބަލާއިރު މިހާރު 8 ވަނަރަށެވެ. މިރަށަކީ އަތޮޅުގެ އެންމެ ބައިގިނަ ރަށެވެ. ރަށުގެ އާބާދީގައި 4132 މީހުން ހިމެނެއެވެ. ދިއްދުއަކީ އަތޮޅުގެ ވެރިކަންކުރާ ރަށްކަމަށްވާތީ ތަފާތުގިނަ ޚިދުމަތްތައް އެރަށުން ލިބެންހުރެއެވެ\nދިއްދޫގައި ޕްރީސްކޫލަކާއި ޕްރައިމަރީ ސްކޫލެއް ހުރެއެވެ. ހއ. އަތޮޅު ތަޢުލީމީ މަރުކަޒުވެސް ހުންނަނީ ދިއްދޫގައެވެ. މި ސްކޫލްގައި ގްރޭޑް 10،11،12 އާ ހަމައަށް ކިޔަވައިދެއެވެ. ތަޢުލީމީ މަރުކަޒުގައި 548 ދަރިވަރުން ތަޢުލީމް ހާސިލްކުރަމުން ދާއިރު ޕްރީސްކޫލްގައި 292 ކުދިން ތަޢުލީމް އުނގެނެމުން ދެއެވެ\nދިއްދުއަކީ ބަނދަރު ހެދިފައިވާ ރަށެކެވެ. ބަނދަރުގެ ބޮޑުމިނަކީ 1200 ފޫޓެވެ. އަދި މީގެ އިތުރުން ރަށުގެ ހުޅަނގުމަތީ ފަރާތުގައި ފަޅުވެސް އޮވެއެވެ. 24 ގަޑިއިރު ކަރަންޓް ލިބެންހުރިއިރު އަތޮޅު ހޮސްޕިޓަލްވެސް ހުންނަނީ ދިއްދޫގައެވެ. ދިއްދޫގައި ބިމުގެ ޖާގަދަތިވެ ގޯތި ދެވެން ނެތުމުން 2010 ވަނައަހަރު 31 ހެކްޓަރގެ ބިން ހިއްކާފައިވެއެވެ. މިހާރު އެތަނުގައި ސަރުކާރުން ހައުސިންގޔުނިޓްތަކެއްވެސް އަޅާފައިވެއެވެ\nދިއްދޫގައި 83 ފިހާރައާއި 11 ސައިހޮޓާއާއި3ރެސްޓޯރަންޓް ހުރެއެވެ.\nދިއްދޫ ކައުންސިލްގެ އިދާރާ ފޯން: 6500018\nކައުންސިލްގެ ރައީސް: ޢަލީ ހާޝިމް\nރައީސްގެ ފޯން: 9943615


Dho?! STORY: Aniyaage badhalu. Ep 31\n"މަންމާ! އަހަންނަށް ވަރަށް ބޮޑު ގޯހެއް ހެދިއްޖެ." ޔޫޝައު ފުރަތަމަ ފަހަރަށް މަންމައަށް ހަޤީޤަތް ކިޔައިދޭން ތައްޔާރުވި އެވެ.\nދިހައެއްޖެހިއިރު ވެސް ކޮޓަރިތެރެ އަނދިރިކަމުން ހީވަނީ މެންދަމުގެ ވަގުތެއް ހެންނެވެ. ޖޫޒަން ފޯނު ދިއްލާލައިފައި ގަޑި ބަލާލުމަށްފަހު ފުންމައިގެން ތެދުވި އެވެ. ކުޑަހިނދުކޮޅަކަށް ހީވީ އަމިއްލަ ގޭގައި އޮވެވުނު ހެންނެވެ. ބިރުގަތީ އެހާ ލަހުން ހޭލައިގެން ބޭރަށް ނިކުތުމުން މަންމަ އެތިވަރު ގޮވަންފަށާފާނެތީ އެވެ. ވަށައިގެންވި މާހައުލާއިމެދު ވިސްނައިލެވުނީ އަދި އޭގެފަހުންނެވެ. މަޑުމަޑުން ހުރިހާ ކަމެއް އައިސް ހަނދާނާ ގުޅިލާމެހިގެން ދިޔައެވެ. ހަމައެއާއެކު އިންތިހާއަށް ބަނޑުހައިކަން އިހްސާސްވި އެވެ. އަތް ވެސް އެބަ ތުރުތުރުއަޅައެވެ.\nޖޫޒަން ކޮޓަރިން ނިކުންނަންވެގެން އެނދުން ފޭބިވަގުތު މުށިގަނޑުގައި ފައިޖެހިފައި ފިނިކަމުން ގަނޑުނުވީ ކިރިޔާ އެވެ. ވަށައިގެން ހޯދާލިއިރު ތަންކޮޅެއް ދުރުގައި ކައިދަން ކޮޓަރިތެރޭ އަރަން ގެންގުޅޭ މަޑު ފައިވާން ހުއްޓެވެ. އޭނާ އެފައިވާނަށް ދެފައި މަހާލައިގެން ސިއްރު ސިއްރުން ބޭރަށް ބޯދިއްކޮށްލި އެވެ. ބަނޑުހައިކަމުން ގޮހޮރު ވަޔާ ތެޅެނީ އެވެ. ފެންވަރާލެވޭނީ ވެސް ބަނޑަށް އެއްޗެއް ލައިގެންނެވެ. ހުރި ސިފައާމެދު ވިސްނާނީ ފަހުންނެވެ.\nބަދިގެތެރެއަށް ނުވަދެވެނީސް ކައިދަން ވާހަކަދައްކާ އަޑު ކަންފަތުގައި ޖެހުނެވެ. ޖޫޒަންގެ ދެފައި ހަރުލީ އެތެރޭގައި ކައިދަންއާއި އެކު އަޒީމް އުޅެނީއޭ ހީވެފަ އެވެ. ދެމީހުން ތިއްބާ އެހުރިސިފައަށް ވަންނަން ޖެހިލުންވީ އެވެ. ހަމައެކަނި ތުނި ޓީޝާޓަކާއި ހަރުވާޅެއްގައި އިމޭޖިނޭޝަންއަށް ދޫކޮށްލެވިފައިވަނީ ކުޑަމިންވަރެކެވެ. އެކަމަކު އެނބުރި ދާވަރަށްވުރެ ކާއެއްޗަކަށް އެހަށިގަނޑު ބޭނުންޖެހިފައިވާ މިންވަރު އިތުރެވެ. އެހެންނޫނަސް ކައިވެނީގެ ފުރަތަމަ ހެނދުނު ގެއަށް އެކުވެރިން ގެންނަނީ ކޮންބައެއް ހެއްޔެވެ؟ ރަނގަޅަށް ވިއްޔާ އަޒީމް އަދިވެސް އެ އެޕާޓްމެންޓް ދޫކޮށްފައި ނުދަނީ އެވެ.\nފުން ނޭވައެއް ދޫކޮށްލާފައި ޖޫޒަން ގޮތެއް ނިންމައިފި އެވެ. މޭމަތި ނިވާވާނެހެން ދެއަތް ހުރަސްކޮށްލައިގެން ހުރެ ބަދިގެއަށް ވަންއިރު ނަސީބަކުން ކައިދަން އިނީ އެކަންޏެވެ. އަޅި ސްވެޓްޕޭންޓަކާއެކު މަތިން ލައިގެން ހުރި ހުދު ޓީޝާޓް ދެއަތާއި މޭމަތިން ވާންވެލާފައި ހުރީ ލޮލުގައި އެންމެ އަޅައިގަންނަ ގޮތަށެވެ. ހާވާލެވިފައިވާ އިސްތަށިގަނޑުގައި ތެތތްކަމެއް ހުރިހެން ހީވެ އެވެ. ކުރިމަތީ ލެޕްޓޮޕް ހުޅުވާފައި ބަހައްޓާފައި ހުރިއިރު ދާދި ކައިރީގައި ކިރާއި ސީރިއަލް އަޅާފައިވާ ބޯތައްޓެއް ހުއްޓެވެ. ޖޫޒަންގެ ނުތަނަވަސްކަން ކުޑަވި އެވެ. އޭނަ ވަދެގެން ދާ އަޑު އިވިގެން ކައިދަން ވެސް އެދިމާއަށް މޫނު އަނބުރާލައިފި އެވެ. އޭނަ ދެއަތްތިރިކޮށްލުމާއެކު ކައިދަންގެ ލޮލުގެ ވިދުން ގަދަވީހެން ހީވި އެވެ. ޖޫޒަން ޔަޤީންކުރާކަށް ގަސްތެއް ނުކުރެ އެވެ.\nޖޫޒަން ހުޅުވީ ފްރިޖެވެ. ގެރިކިރު އަޅާފައި ބަންދުކޮށްފައި ހުރި ބިއްލޫރި ފުޅިއެއް ފެނިގެން އަވަހަށް ނަގައިގެން މޭޒުދޮށުގައި ޖައްސާލި އެވެ. ސަމުސާ އަޅާ އެއްޗަކުން ސަމުސަލެއް ނަގައި ބައިސަމުސާ ގެރިކިރު ނަގައި ބޯލާފައި ފުޅި މޭޒުމަތީ ބެހެއްޓުނީ ތަންކޮޅެއް ބާރަށެވެ. އަތުގައި ހުރި ތުރުތުރުގެ ސަބަބުން ކޮންޓްރޯލް ނުވީ އެވެ. ނިތްކުރީގައި ވެސް ދާތިކިތައް ބަބުޅަނީ އެވެ.\n"ޔޫ އޯކޭ؟" ކައިދަންގެ އަޑުގައި ނުތަނަވަސްކަން އެކުލެވުނު ކަހަލަ އެވެ. ކައިދަން އޭނަގެ ހުރިހާ ހަރަކާތަކަށް ބަލަން ކައިރީގައި އިން ކަންވެސް ޖޫޒަން ހަނދާންވީ ވާހަކަދެއްކީމަ އެވެ. ލޯމަރައިގެން އިނދެފައި އޭނައަށް ލޯ ހުޅުވައިލެވުނެވެ.\n"އައި ވިލް ބީ..." ތެދުވެވޭވަރު ވުމުން އޭނަ ޖަވާބު ދީފައި އެތަނުން ނިކުންނަން ދިޔަ އެވެ.\nމުޅިން ހަމައަކަށް އެޅެން ވިއްސަކަށް މިނިޓް ނަގާނެތީވެ ޖޫޒަން ނިންމީ އެވަގުތުކޮޅު ބަބްލް ބާތެއް ނަގާށެވެ. ހޫނު ފެނުން ޓަބް ފުރާލުމަށްފަހު ކައިވެނީގައި ލިބުނު ގިފްޓްޕެކްތަކު ތެރެއިން ޕެކަކުން އެންމެ ގަޔާވި ކަހަލަ ބާތު ބޮމްއެއް ވައްޓައިލުމުން ރީތި އެތައް ކުލަތަކެއް ފާއްދަމުން ބޮކިން ފުރާލި އެވެ. އެހާމެ މީރުވަސް ދުވަ އެވެ. އަދި އެވަރުން ނިންމައިލީއެއް ނޫނެވެ. އެންމެ މީރު ވަސް ދުވާ އެސެންޝަލް އޮއިލް ފުޅިން ތިންތިކި ވައްޓައިލި އެވެ. ފެންގަނޑުގެ ހޫނުމިން އެންމެ ހެއުވަރުވުމުން އިންސިއުލިން ޕަންޕާއި އަންނައުނުތައް ގަޔާއި ވަކިކޮށްލާފައި ޓަބަށް އެރި އިށީނދެއްޖެ އެވެ. ދެން ހީވީ އެހެން ދުނިޔެއަކަށް ދެވުނު ހެންނެވެ. ދެއަރިމަތީ އަތް އަޅުވާލައިފައި ބޮލާއި ދިމާގައި ކަނދުރާ އަޅުވާލައިގެން އޮވެ ލޯމަރައިލލުމުން އިރުކޮޅަކަށް ނިދިޖެހުނުހެންވެސް ހީވި އެވެ. އޭނަ ޓަބުން އެރީ ފެންގަނޑު ހޫނުކަން މުޅިން ކެނޑި މާބޮޑަށް ފިނިވާން ފެށީމަ އެވެ.\nފެންވަރާލައިގެން ނިކުމެ ބާތްރޯބްއާއެކު އިނދެ ފުރަތަމަ ކަމަކަށް ހަކުރު ޓެސްޓްކުރި އެވެ. ބޭނުންވި ނަތީޖާ ލިބުމުން ހެދުން ލައިގެން ނިކުތީ ނާސްތާ ކުރަން ވެގެންނެވެ. އިސްތަށިގަނޑު ރަނގަޅަށް ނުހިއްކާ ހުރުމުން ބުރަކަށީގައި އިސްތަށިގަނޑު ޖެހޭތަން އިސާހިތަކު ތެމިއްޖެ އެވެ. ބަދިގެއަށް ވަންއިރު ކައިދަން ފެންނާކަށް ނެތެވެ. އޭނަ ފްރިޖް ހާވައިގގެން ނާސްތާ ތައްޔާރުކުރަން ބޭނުންވާނެ އެއްޗެހި ހޯދައިގެން ސޭންޑްވިޗެއް ހަދައިގެން ޖައްސައިލި އެވެ. ކައިދަން ފެންނަން ނެތުމުން އޭނަ ދިޔަ ތަނަކާއިމެދު ޖޫޒަންއަށް ވިސްނުނެވެ. އެގޮތަށް ގޭގައި އޭނަ އެކަނި ބަހައްޓާފައި ދާނެހެން ހާދަ ހީނުވެ އެވެ.\nއިރުކޮޅެއް ފަހެވެ. ކޮންމެވެސް ދޮރެއް ހުޅުވިފައި ލެއްޕުނު އަޑު އިވިފައި އިރުކޮޅަކުން ކައިދަން އައއިސް ބަދިގެ ދޮރުމައްޗަށް ހުއްޓުނެވެ.\n"އަވަހަކަށް މަރެއްވެސް ނުވާނެ ތޯއްޗެ!" ޖޫޒަންއަށް ހިތާހިތުން ބުނެލެވުނެވެ.\n"ކޮންތާކަށް ހަނީމޫނަށް ދާން ބޭނުމީ؟" ކައިދަން ވާހަކަދެއްކިއިރު އަތުގައި އޮތް ފޯނުން ނަޒަރު ވަކިކޮށެއްނުލަ އެވެ.\nޖޫޒަންއަށް ލިބުނު ސިހުމުގައި އަނގައިގައި އޮތް ކާއެތިކޮޅު ކުއްލިއަކަށް ދިރުވައިލެވިއްޖެ އެވެ. ކޮށިނޭރީ ކިރިޔާ އެވެ. އޭނަގެ ޖަވާބު ނައުމުން ކައިދަން އިސްއުފުލައިލި އެވެ. ދެން ފޯނު ޖީބަށް ލައިފައި ބުމަ އަރުވާލައިފި އެވެ. ޖޫޒަންގެ ހަނދާނަށް އައީ އޭނަ ޔޫޝައުއާ މޮޔަވެގެން އުޅުނު ދުވަސްވަރު ޕެރިސްއަށް ދާން ހުވަފެން ދެކުނު ކަމެވެ. އެކަމަކު އެވާހަކަ އޭނަ ކައިދަން ކައިރީ ދުވަހަކުވެސް ނުބުނާނެ އެވެ.\n"ނެތް ވަކި ހާއްސަކޮށް ދާން ބޭނުންވާ ތަނެއް...." ވިސްނަން އިނދެފައި ޖޫޒަން ބުނެލި އެވެ.\n"ޕަރފެކްޓް. ވީއާ ސްޓޭއިން ހޯމް..." ކައިދަން "ތަމްބްސް އަޕް" އެއް ދައްކާލައިފައި ގޮސް ލޯމަތިން ގެއްލުނެވެ.\nކައިދަންއާއެކު އެއްހަފްތާ ގޭގައި ތާށިވެފައި ހުރުމުގެ ހިޔާލުން ހިތް ނުތަނަސްވީވަރުން ޖޫޒަންއަށް އިތުރަށް އެންމެ އެތިކޮޅެއްވެސް އަރުން އެތެރެއެއް ނުކުރެވުނެވެ. އެދެމީހުން އެކަކު އަނެކަކާއި ގަޔާވާކަން އެއީ އެއިން އެކަކަށްވެސް ދެބަސް ވެވެން ނެތް ހަޤީޤަތެވެ. އެކަމަކު އެއީ ދެޖިސްމުގެ ގުޅުމެކެވެ. ހިތާއި ރޫޚުގެ ގުޅުމެއް ނޫނެވެ. ޖޫޒަން ބިރުގަންނަނީ އޭނަ ނުވިސްނާ ހުއްޓާ އެޖިސްމުގެ ގުޅުން ހިތާއި ހަމައަށް ވާސިލްވެދާނެތީ އެވެ. އޭނަ ބިރުނުގަންނަވަރެއް ނޫނެވެ. ރޭ ކައިދަންގެ އަތުތެރޭ ހޭދަވި ކޮންމެ މިނިޓެއް އަދި ސިކުންތެއް އޭނަ "އެންޖޯއި" ކުރި އެވެ. އަދި އެއިން އެންމެ ވަގުތުކކޮޅަކާއިމެދު ވެސް ފަހުން ހިތާމައެއް ނުކުރެ އެވެ. އަދި އެވަރުން ނިމުނީއެއް ނޫނެވެ. ކައިދަން ފެނިލާއިރަށްވެސް ހަށިގަނޑަށް އެނގުންވެ އެވެ. އެހަށިގަނޑު އޭގެ އަމިއްލަ ޒާތުގައި މަސައްކަތް ކުރަން ފަށަ އެވެ. އަދި އެއީ ޔޫޝައުއަށްޓަކައިވެސް އެހަށިގަނޑު ނުދައްކާ މުޅިން އާކުލައެކެވެ. މިވަރުން ދަންޏާ ކުޅިގަނޑު ރަނގަޅަށް ނުފެށެނީސް އޭނަ ބަލިވެދާނެ އެވެ. ފުރަތަމަ ކަމަކަށް ކައިދަންގެ ވަކި ހާއްސަ ޕްލޭންއެއް އޮތްކަން ނުވަތަ ނޫންކަން އޮޅުންފިލުވަން ޖެހެއެވެ. ނޫނީ އޭނަގެ ހަމައެކަނި މަޤްސަދަކީ ބާރުގެ ދަށަށް ގެނެސްގެން ނަފްސާނީ އަނިޔާ ދިނުން ހެއްޔެވެ؟ މައިނާގެ ހަޤީޤަތް އޭނައަށް އެނގިއްޖެކަން އެނގުނީމަވެސް އެހުންނަނީ ނޭނގޭކަމަށް ހެދިގެން ވާހަކަ އޮއްބާލައިގެންނެވެ.\nޑިއުޓީ ނިންމާފައި ރަމްޝާ އައިސް ގެއަށް ވަންއިރު ގޭގެ ސިޓިންރޫމްގައި ގުލްނާރު އިންދާ ފެނުމުން ސިއްސައިގެންދިޔަ އެވެ. އެވަގުތު ގުލްނާރުވެސް ކޮޅަށް ތެދުވެއްޖެ އެވެ. ފީރޯޒާ ތަބަކެއްގައި ކާއެއްޗެހި ތަކެއް އަތުރައިގެން ނިކުމެފައި ރަމްޝާ ފެނިގެން ލޯހަނިކޮށްލައިފި އެވެ.\n"މަންމަ ކިހިނެއް؟" ރަމްޝާ ހިނިތުންވުމެއް ވެރިކޮށްލާފައި ގޮސް ގުލްނާރު ގާތަށް ހުއްޓުނެވެ.\n"ރަނގަޅު. މަންމަ މި އައީ ރަމްޝާއާ މުހިންމު ވާހަކައެއް ދައްކައިލަން..." ގުލްނާރު ޖަވާބުދީފައި ދެވަނަ ޖުމްލަ ބުނުމުގެ ކުރިން ފީރޯޒާއަށް ނަޒަރެއްދިނެވެ. އެ އިޝާރާތުން ރަމްޝާއަށް އެއްޗެއް ވިސްނުނެވެ.\nއޭނަ ގުލްނާރު އަތުގައި ހިފައިގެން ގެންގޮސް ކޮޓަރިއަށް ވެއްދި އެވެ. ކުރެވުނު ކަންތަކާއިމެދު ކަންބޮޑުވީ ކޮޓަރިއަށް ވަންފަހުންނެވެ. ގުލްނާރު ކަހަލަ މީހަކަށް އޭނަގެ ކުޑަ ކޮޓަރިގަނޑު ފެނުމުން ލަދުގަންނަގޮތްވެއްޖެ އެވެ. ނަސީބަކުން ގުލްނާރު އެކަމާއި ބެހޭގޮތުން އެއްވެސް އެއްޗެއް ނުބުނެ އެވެ. ވަށައިގެން ލޯ ހިންގާލައިފައި ގޮސް ބަންކް ބެޑްގެ ތިރީ އެނދުގައި އިށީނދެފައި ކައިރީ އޮތް ހުސްތަނުގައި އަތުން ޖަހާލީ ރަމްޝާ އެތާ އިށީންނަން ކޮށްލި އިޝާރާތެއްގެ ގޮތުގަ އެވެ. މައިދައިތަ އެދުނުފަދައިން ރަމްޝާ ކައިރީގައި އިށީނދެލި އެވެ.\n"މަންމައަކަށް ނޭނގެ ރަމްޝާ ކައިރީ މިވާހަކަ ދައްކާނެ ގޮތެއްވެސް. މަންމަ ބުނަން އޮތްހާވެސް އެއްޗަކީ ޔޫޝައުގެ ވާހަކަ އަހާފައި މަންމަ މިއިނީ ވަރަށް ލަދުގެންފައޭ..." ގުލްނާރު ރަމްޝާގެ އަތްތިލައިގައި ހިފާލައިފައި ވާހަކަދައްކަމުން އިސްޖަހައިލި އެވެ.\nއެވާހަކަ އަހާފައި ރަމްޝާގެ ހިތް ތެޅިގަތެވެ. ޔޫޝައު ގުލްނާރުއަށް ކިޔައިދިނީ ކިހާ މިންވަރަކަށް ހެއްޔެވެ؟\n"މަންމަ ނުބުނާނަން ޔޫޝައުއަށް މާފުކުރާކަށް. އޭގެ ބަދަލުގަ މަންމަ ބުނާނީ ރަމްޝާ ކަންތައް ތިކުރީ ހަމަ ރަނގަޅަށޭ. ޔޫޝައު އަދި ދެރަވާނެ ތިކަހަލަ ކުއްޖަކު ގެއްލުނީމަ. ޖަވާހިރެއްގެ އަގު އެނގޭނީ ގެއްލުނީމައޭ ބުނެއެއްނު...." ގުލްނާރުއަށް އަސަރުކޮށްފައިވާ ވަރު ލޮލުން ހާމަވި އެވެ. ރަމްޝާއަށް އިނދެވުނީ ޤަބޫލުކުރަން ދަތިވެފަ އެވެ. އެވަރުންވެސް އޭނަގެ ދޫ ހަރަކާތެއް ނުކުރި އެވެ. ޔޫޝައު ކިޔައިދީފައި ވަނީ ކިހާ މިންވަރަކަށްކަން ނޭނގި އަނގަހުޅުވާކަށް ބޭނުމެއްވެސް ނުވި އެވެ.\nއޮފީސް ނިންމާލައިފައި އައިމަގުމަތީގައި އަނބިމީހާގެ ގެ ހުންނަ މަގަށް ނިކުތް ޔޫޝައުއަށް ފެނުނީ މަންމަ އެގެއިން ނިކުމެގެން އަންނަތަނެވެ. ވަގުތުން އޭނަގެ ހިތް އަވަސްވި އެވެ. މަންމަ އެންމެ އިރުކޮޅަކުވެސް މަޑުކުރުމެއްނެތި ، އެތަނަށް އައިސް ކައިރިކުރި ކާރަށް އަރައިފި އެވެ. ޔޫޝައު ފޯން ނަގައިގެން ރަމްޝާގެ ނަންބަރަށް ގުޅާފައި ގެނެސް ކަންފަތުގައި ޖެހި އެވެ. ރޭ އޭނަ މަންމައަށް ހަޤީޤަތް ކިޔައިދިނުމުން ނިކުމެގެން ދިޔައީ ނުހަނު ހިތްހަމަނުޖެހުމާއި މޮޅިވެރިކަމާއެކުގަ އެވެ. ދުވަހަކު މަންމަ އޭނައާ މުޚާތަބުނުކުރާފަދައިން މުޚާތަބުކުރި އެވެ. އޭނަގެ ސަބަބުން ޚާންދާނަށްވެސް ހުތުރުވެއްޖެ ކަމުގައި ބުނެލި އެވެ.\nރަމްޝާ ފޯނު ނުނެގުމުން އެގެއަށް ވަންނާނެ ހިތްވަރު ނުލިބިގެން ޔޫޝައު އެނބުރި އައީ ގެއަށެވެ. ރޫބީ ފެނިގެން މަންމަ ކޮބައިތޯ އެހުމުން އިޝާރާތްކުރީ މައްޗަށެވެ. ހެދުން ބަދަލުކުރުމެއްނެތި އޭނަ ގޮސް މަންމަގެ ކޮޓަރި ދޮރުގައއި ޓަކި ޖަހާލައިފައި އިރުކޮޅަކު މަޑުކޮށްލުމަށްފަހު ހުޅުވާލައިފި އެވެ.\n"ޔޫޝައު ވަދެބަލަ އެތެރެއަށް!" ބައްޕަގެ ބަރު އަޑު އިވިފައި ޔޫޝައުގެ އަތްފައި ފިނިކޮށްލައިފި އެވެ.\nކުށެއް ކޮށްފައި އަތުލައިގަނެވިފައިވާ ކުށްވެރިއަކު ފަދައިން އޭނަ ގޮސް ސޯފާކައިރިއަށް ހުއްޓުނެވެ.. ގުލްނާރު އިސްޖަހައިގެން އިންއިރު ދާދި ގާތުގައި ޖަލާލު އިނެވެ. އޭނަ އައުމުގެ ކުރިންވެސް ދެމީހުން ތިބީ ސީރިއަސް ވާހަކައެއްގައިކަން ދޭހަކޮށްދިނެވެ. އިސްއުފުލާލައިފައިވެސް ބައްޕައާ ހަތަރުކަޅި ހަމަވުމުން ޔޫޝައުއަށް ޖެހުނީ އިސްއޮބައިލާށެވެ. އޭނަ މިއަދު އެހުރީ އެކަކާއިވެސް ހަތަރުކަޅި ހަމަކުރަން ކެރޭފަދަ ހާލަތެއްގައެއް ނޫނެވެ.\n"މަންމަ އެކިޔަނީ ތެދުވާހަކައެއްތަ؟" ޖަލާލު ބޭނުންވީ ޔޫޝައުގެ ދުލުން ބުނާ އަޑު އަހައިގެން އިތުރަށް ޔަޤީންކުރާށެވެ.\nއެމޫނަށް ހުއްޓިފައިވާ ބައްޕަގެ ތޫނު ނަޒަރުން އޭނަގެ މޫނުގައި އަންދައިލަފާނެ ކަހަލަ އެވެ. ބައްޕަ މިހާ ނުރުހުންވެފައި އިންދާ މުޅި ހަޔާތުގައިވެސް ދެކުނު ހަނދާނެއް ނުވި އެވެ. ކުޑަކޮށް އިސްއުފުލައިލުމަށްފަހު އެހާމެ އަވަހަށް އިސްއޮބާލައިފައި ޔޫޝައު ބޯޖަހައިލީ އާއެކޭ ބުނުމުގެ ގޮތުންނެވެ. ވާހަކަދައްކާނެ ހިތްވަރެއް އޭނަގެ ކިބައަކު ނުވި އެވެ.\n"ކައިވެންޏަކީ ކުޅޭ ކުޅިވަރެއްތަ؟" ބައްޕަގެ އަޑު ކުއްލިއަކަށް ބާރުވިގޮތުން ޔޫޝައުގެ މޭގަނޑަށްވެސް ގުޑުން އެރި އެވެ. ކައިރީގައި އިން ގުލްނާރުވެސް ސިހިފައި ތެޅިގަތެވެ.\n"ވާވަރު ވެއްޖެ މިހާރު. ދެން ތިކުޅިގަނޑު ހުއްޓާލާ! އެމަންޖެ ވަރިއަށް އެދެންޏާ ވަރިކޮށްދީ! އެހުންނަނީކީ ގަދަކަމުން ދެމެހެއްޓޭނެ ގުޅުންތަކެއް ނޫން.. ފަހުން އާއިލާ ބަދުނާމުކުރަން ފުރުސަތު ނުދީ ބުނާ އަދަދަކަށް ފައިސާދީފަ އަނގަބަންދުކުރަން ހަނދާންކުރާތި!" ޖަލާލު ފަހު ބަސް އިއްވާފައި ތެދުވެގެން ހިނގައިގެންފި އެވެ. އޭނަ އެތަނުން ނިކުތުމުގެ ހުއްދަ ލިބުނީކަން އެނގުމާއެކު ޔޫޝައު ނިކުންނަންވެގެން އެނބުރުނެވެ. ގުލްނާރު އަނގަމަތީ އަތް އަޅައިގެން އިނީ ރޮވިފަ އެވެ..\nފިނިވެފައިވާ ދެފައިން ހިނގާލައިފައި ގޮސް ކޮޓަރިއަށް ވަދެވުމާއެކު ވާގި ހުސްވާހެން ހީވެގެން ޔޫޝައުއަށް ސޯފާއަށް ވެއްޓިގަނެވުނެވެ. އޭނަގެ ސިކުނޑީގައި ގުގުމަން ފެށީ ބައްޕަގެ ފަހު ބަސްކޮޅެވެ. ރަމްޝާގެ ދޫކޮށްލުމުގެ ހިޔާލުން އޭނަގެ މޭގައި ރިހުމެއް އުފެދިއްޖެ އެވެ. ބައްޕަގެ އެ ލަފައާއި ހިތް އެއްބަހެއް ނުވި އެވެ ކައިވެންޏެއް ކޮށްފައި ވަރިކޮށް އެއްލައިލުމަކީ ހަމަ އެހާ ފަސޭހަކަމެއް ހެއްޔެވެ؟ އެކައިވެނީގައި އެކުގައި ހޭދަކުރެވުނު ދުވަސްތަކުގެ އެއްވެސް މާނައެއް ނުވަނީ ހެއްޔެވެ؟ އެކަމަކު އޭނަފަދަ މީހަކު އެފަދައިން ހިޔާލު ކުރުމަކަށްވެސް ކުފޫ ހަމައެއްނުވެ އެވެ. އޭނަ އެއީ ކައިވެންޏަކީ ކުޅި ކުޅިވަރަށް ހެދި މީހެކެވެ. ރަމްޝާއަކީ ހަމައެކަނި ހަތިޔާރެކެވެ. އަދި އޭނަގެ މަންޒިލަކީ ޖޫޒަން އެވެ. އެކަމަކު ރަމްޝާއާ އޭނަ ގަޔާނުވެއޭ ބުނެފިނަމަ އެވާނީ ދޮގަކަށެވެ. އަދި އެކުގައި ހޭދަކުރެވުނު ވަގުތުތަކަކީ ބޭކާރުވެގެން ދިޔަ ވަގުތުތަކެއްކަމުގައެއް އޭނައަށް ޤަބޫލެއް ނުކުރެވެ އެވެ.\nމެންދުރުވާން ކައިރިވެފައި ގެއަށް މީހަކު އައި އަޑު އިވުނެވެ. ޖޫޒަން އަވަސް އަވަހަށް ދުވެލާފައި ގޮސް ކޮޓަރި ހުޅުވައިގެން ބޯދިއްކޮށްލީއިރު ގެއަށް ވަނީ މެދު އުމުރަށްދާ އަންހެނެކެވެ. ހަމަ ފެނިފައި ބިދޭސީއެއްކަން އެނގުނެވެ. ޖޫޒަންއަށް ވައްތަރުވީ ޔޫޝައުމެން ގޭގައި ކައްކަން އުޅޭ މީހާ އާއެވެ. އެމީހާގެ ދައްތައެއް ނޫނީ ކޮއްކޮއެއް ކަމަށް ވެދާނެކަމުގައއި ޤަބޫލުކުރެވުނެވެ. އަތުގައިގައި ހުރި ކޮތަޅުތައް ހިފައިގެން އަންހެންމީހާ ވަނީ ބަދިގެއަށެވެ. ޖޫޒަން ފަހަތުން ދިޔައިރު ފފްރިޖަށް އެއެއެއްޗެހި އަޅަނީ އެވެ. އޭނަ ފެނުމުން ސަލާމް ގޮވާލައިފައި އިސްވެ ވާހަކަދައްކަން ފެށި އެވެ. ގެއަށް ބޭނުންވާ އެއްޗެހީގެ ލިސްޓެއް ތައްޔާރުކޮށްފައި ފްރިޖް ދޮރުގައި ހަރުކޮށްފައި ބެހެއްޓުމުން އޭނަ ގަނެގެން ގެނެސްދޭނެ ވާހަކަ ބުންޏެވެ. މެންދުރަށް ކައްކަން ވީ އެއްޗަކާއި ބެހޭގޮތުން އެހުމުން ޖޫޒަންއަށް ފުރަތަމަ ފާޑަކަށް ބަލަން ހުރެވުނީ އެވެ. އަންހެންމީހާ އަނގަ ހުއްޓާނުލާ ވާހަކަ ކުރިއަށް ގެންދިޔަ އެވެ. ކައިދަން ގެއިން ކާނީ ވަރަށް މަދު ދުވަހަކު ކަމަށާއި ގެއިން ކާން ބޭނުންވެއްޖެނަމަ ކުރީގައި ބުނާނެ ކަމަށެވެ. އެކަމަކު އޭނަ އައުމުން ކޮންމެ ވަގުތެއްގެ ކެއުން ގޭގައި ތައްޔާރުކުރަން އިރުޝާދު ދީފައިވާ ކަމަށެވެ.\nކައްކާނެ އެއްޗެހި ކިޔައިދީފައި ނިކުމެ ސޯފާގައި އޭނަ އިނީ ކުރާނެ ވަކި ކަމެއް ނެތިފަ އެވެ. ފޫހިވެގެން ދާނެ ތަނެއް އޭނަގެ ހިތަކަށް ނައެވެ. ބައްދަލުކުރާނެ އެކުވެރިއަކު ނެތެވެ. މަޤްސަދު ހާސިލްވުމުން ނަދާމަތިން އޭނަ ހަނދާން ވެސް ވަނީ މަދުފަހަރެއްގަ އެވެ. ޓީވީ އަޅުވާފައި ހުރި ނަމަވެސް އެއިން ފެންނަ އެއްޗަކަށް ސަމާލުކަމެއް ނެތެވެ. ސިކުނޑީގައި ވީ އެންމެ ސުވާލެކެވެ. ކުއްލިއަކަށް އޭނަގެ ދިރިއުޅުމަށް މިވީ ކިހިނެތް ހެއްޔެވެ؟ އޮއެއް ވައެއް ނެތް މާސިންގާ ކަނޑުގައި އޮތް ލަކުނޑިގަނޑެއްގެ މަތީ އޮވެވޭފަދަ އެވެ. ވައިރޯޅި ހިނދިފައި ވުމުން އޭގެ މިސްރާބު ވަނީ ހުއްޓިފަ އެވެ. އަދި ދުރުދުރަށް ދަންދެންވެސް އެއްވެސް މަންޒިލެއް ފެންނާކަށް ނެތެވެ. ހުރިހާ ކަމެއްވެސް މިވީ ކައިދަންގެ ސަބަބުންނެވެ. އޭނަ އެހާ ރީތިކޮށް އަޒީމް ހިމަނައިގެން ތައްޔާރުކުރި ޕްލޭންގެ މެދަށް ކައިދަން އައިސް ފުންމައިލީ އެވެ.\nވިސްނަން އިނދެގެން ޖޫޒަން އެނބުރި ގެސްޓްރޫމާއި ދިމާއަށް ބަލައިލި އެވެ. ކައިދަން ރޭވެސް ހިތް ފުރުމުން ނިދަންވުމުން އޭނަ އެކަނިކޮށްލާފައި ކޮޓަރިން ނިކުމެގެން އައިސް ނިދީ އެތާގައިކަން އޭނައަށް ޔަޤީނެވެ. އެހެން ހިތަށްއަރާފައި އޭނަ އިންތަނުން ތެދުވެގެން އެދިމާއަށް ހިނގައިގަތެވެ. ތަޅުގައި ހިފާލިއިރު ތަޅުލާފައެއް ނޫނެވެ.\nޖޫޒަން މަޑުމަޑުން ދޮރު ހުޅުވާލައިފައި ކޮޓަރިތެރެއަށް ނަޒަރު ހިންގައިލި އެވެ. އެއީ އޮފީހެއްގެ ގޮތުގައި ކައިދަން ބޭނުންކުރާ ތަނނެކެވެ. ލަކުޑިކުލައިގެ ފުޅާ ޑެސްކެއްގެ ފުރަގަހުގައި ހައިބަތު ހުރި ބޮޑު ގޮނޑިއެއް ހުއްޓެވެ. އެއްބިތުގައި ޖައްސާފައިވާ ހަރެއްގގައި ފައިލްތަކާއި ފޮތްތައް ޖަހާފަ އެވެ. ތަންކޮޅެއް ދުރުގައި އަރާމު ސޯފާސެޓަކާއި އޭގެމެދުގައި ކުޑަ މޭޒެކެވެ. ބެލްކަނީގެ ބަދަލުގައި ބޭރު ފެންނަން ހުރީ ބިއްލޫރި ފާރަކުންނެވެ. ފޮތިގަނޑު ކުޑަކޮށް ކަހާލައިފައި ހުރުމުން ބޭރުން އެޅިފައިވާ އަލިފިޔަވައި އިތުރު އައްޔެއްނުވެ އެވެ. ސޯފާގައި ނިދާލައިފައި އޮތް ކައިދަން އޭނަގެ ލޮލުގައި ފުރަތަމަ އަޅައިނުގަތީ އެހެންވެ އެވެ.\nއޭނައަށް ކައިދަން ފެނުނީ ވަދެގެން ތަންކޮޅަކަށް ދިޔަފަހުންނެވެ. ކުޑަކޮށް ސިހުމާއެކު ފަހަތަށް ފިޔަވަޅެއް އަޅައިލެވުނެވެ. އެކަމަކު ކައިދަން އޮތީ ނިދާފައިކަން އެނގުމުން ހަމަޖެހިލެވުނެވެ. ހަށަން ބަނދެލައިގެން އުއްޑުން އޮތްއިރރު ދުނިޔޭގެ ހިޔާލެއް ފިކުރެއް ނެތްފަދަ އެވެ. ޖޫޒަންއަށް ފަރުވާވެ ބަލަން ހުރެވުނެވެ. ނިދާފައި އޮންނައިރު ޑެވިލް ވެސް މައުސޫމު ކުލަ ޖަހަނީތާއޭ ހިތަށްއެރި އެވެ. ހޭލާހުންނައިރު އެމޫނަށް ބަލަން ގިނައިރު ހުރެއްޖެނަމަ ފިއްސާލަފާނެ ކަމުގެ ބިރުން ނަޒަރު ވަކިކޮށްލަންޖެހެ އެވެ.\n"ކޯއްޗެއް ތިބަލަނީ؟" ކައިދަންގެ އަޑުން ޖޫޒަންގެ މޭގަނޑު އަނގައަށް އައިކަހަލަ އެވެ.\nލޯ ހުޅުވާލައިލިތަން ފެނުމުން ކުރިއަށްވުރެ ބިރުގަތެވެ. ފަހަތަށް ޖެހިލިވަގުތު ޖެހުނީ ކައިރީގައި ހުރި މޭޒުގަ އެވެ. ފަޔަށް ތަދުވީ ވަރުން އާހެއްގެ އަޑު އިއްވައިލެވުނެވެ. ކައިދަންގެ ނަޒަރު އޭނަގެ ފަޔަށް ދަތުރުކޮށްލާފައި ދާދި އަވަހަށް މޫނަށް ހުއްޓުނެވެ.\n"ވެން އާ ވީ ގޯއިން ޓު ޓޯކް އެބައުޓް ދަ އެލެފެންޓް އިން ދަ ރޫމް؟" ޖޫޒަން ހަށަން ބަނދެލާފައި ސާބިތުކަމާއެކު އެހި އެވެ.\nކައިދަން ބުމަ ކައިރިކޮށްލީ އޭނަ އެކިޔާ އެއްޗެއް ނޭނގިގެން އުޅެނީއޭ އޭނައަށް ވިސްނަދޭން ކަހަލަ އެވެ. ނޫނީ ނުރުހިގެންނެވެ. އޭނައަށް އެނގޭ އެއްޗަކީ ކައިދަންއަށް އޭނަ އެކިޔާ އެއްޗެއް ނޭނގި ނުހުންނާނެ ކަމެވެ. އަދިވެސް އެއުޅެނީ ނޭނގޭކަމަށް ހެދިގެން ހުންނަން ހެއްޔެވެ؟\n"އަދިވެސް ވާހަކަ އޮއްބާލައިގެން ހުންނަންތަ ގަސްތުކުރަނީ؟ އަހަރެން މިދައްކަނީ ކައިދަންގެ ލިޓްލް ސިސްޓަރ މައިނާގެ ވާހަކަ.." ޖޫޒަންގެ ޖުމްލަ ނިމުނުއިރު ކައިދަން ތެދުވެ ހުރީ ކޮޅަށެވެ. އެމޫނުގެ ކުލަވަރު ބަދަލުވީގޮތުން ޖޫޒަން ކުޑަކޮށް ޖެހިލުންވިއެވެ. ކައިދަން އަތް އިސްކުރިއަސް އޭނަ ސަލާމަތް ކުރާނެ މީހަކު ނާންނާނެ އެވެ. އެވަގުތު ކައިދަން ރައްދު ދިނުމެއްނެތި ދޮރާއި ދިމާއަށް ހިނގައިގަތުމުން އޭނައަށް އިތުރަށް ވާހަކަދައްކަން ހިތްވަރު ލިބުނެވެ.\n"މައިނާ ވޯޒް ނޯ ސެއިންޓް. އަހަރެން މީ ނުބައި މީހެއްވިއްޔާ މައިނާ އަކީ ވެސް ވަކި ސަހަލު އަންހެންކުއްޖެކޭ ނުބުނެވޭނެ. އެހެންމީހުންނާއި ދިމާއަށް އިނގިލި ދިއްކުރުމުގެ ކުރިން ފުރަތަމަ އަމިއްލަ ކޮއްކޮގެ ކްލޯސެޓް ހުޅުވާފަ ސްކެލެޓަން ހުރިވަރެއް ބެލިއްޔާ ރަނގަޅުވާނެ..." އަޑަށް ބާރުލާފައި ޖޫޒަން ގޮވި އެވެ.\nދޮރާ ހަމައިން ކައިދަން ހުއްޓުމުން އަނެއްކާވެސް ހިތް އަވަސްވެލައިފި އެވެ. ދެން ފެނުނީ ދޮރު ލައްޕާލައިފައި ތަޅުލީތަނެވެ. ޖޫޒަންގެ މޭގަނޑު އެކީ ފިނިވެގެން އައެވެ. ކައިދަން އެނބުރިލާފައި ގާތަށް އަންނަން ފެށުމުން ހަށަން މޮހާލައިފައި ބިރެއް ފެނިގެން ބަލާމީހަކު ފަދައިން ބަލަން ހުރެވިއްޖެ އެވެ. -- ނުނިމޭ --


Udinese athun balive Juventus ah ithuru inthizaareh | Mihaaru\nޔުވެންޓަސްގެ ޑިބާލާ ރޭގެ މެޗުގެ ތެރެއިން ރެފްރީގެ ނިންމުމަކާ މެދު ހިތްހަމަނުޖެހުން ފާޅުކުރަނީ.-- ފޮޓޯ: އޭއެފްޕީ\nއުދިނޭޒީ އަތުން ބަލިވެ ޔުވެންޓަސް އަށް އިތުރު އިންތިޒާރެއް\n24 ޖުލައި 2020 - 09:50\nރޭގެ މެޗުން މޮޅުވެގެން ޔުވެންޓަސް އަށް ލީގު ޗެމްޕިއަންކަން ކަށަވަރުކުރެވެން އޮތެވެ. މިހާރު އޮތްގޮތުން ވެސް ލީގުގައި ބާކީ އޮތް ތިން މެޗުން ޗެމްޕިއަންކަން ހޯދަން ޔުވެންޓަސް އަށް ބޭނުންވަނީ ތިން ޕޮއިންޓެވެ. އެ އަދަދަށް ޕޮއިންޓް ނުލިބި ވެސް، ވާދަވެރި އެހެން ޓީމުތަކުގެ ނަތީޖާ ނުކުންނަ ގޮތަކުން ޔުވެންޓަސް އަށް ތަށި ލިބުމުގެ ފުރުސަތު އެބައޮތެވެ.\nއެއް ވަނައިގައި އޮތް ޔުވެންޓަސް އަށް 35 މެޗުން ލިބިފައިވަނީ 80 ޕޮއިންޓެވެ. ދެ ވަނައިގައި އޮތް އެޓަލަންޓާގެ 35 މެޗުން 74 ޕޮއިންޓް އޮތްއިރު، ތިން ވަނައިގައި އޮތް އިންޓަ މިލާނުގެ އޮތީ 35 މެޗުން 73 ޕޮއިންޓެވެ. އަދި ހަތަރެއްގައި އޮތް ލާޒިއޯ ރޭ ކަލިއަރީ އަތުން 2-1 އިން މޮޅުވިއިރު، އެންމެ ފަހުން ކުޅުނު ފަސް މެޗުގެ ތެރެއިން ހޯދި ފުރަތަމަ މޮޅާ އެކު ލާޒިއޯ އަށް 35 މެޗުން ލިބިފައިވަނީ 72 ޕޮއިންޓެވެ.\nރޭގެ މެޗު ފަށައިގެން ޔުވެންޓަސްގެ ޕައޮލޯ ޑިބާލާ އާއި ކްރިސްޓިއާނޯ ރޮނާލްޑޯ ފޮނުވާލި ދެ ހަމަލާއެއް އުދިނޭޒީ ކީޕަރު ހުއާން މޫސޯ ވަނީ މަތަކޮށްފަ އެވެ. ޔުވެންޓަސް އަށް ފުރަތަމަ ހާފް ނިމެން ތިން މިނިޓަށް ވެފައި ހުއްޓައި ލީޑުނަގައިދިނީ ނެދަލެންޑްސްގެ ޑިފެންޑަރު މަތައިސް ޑިލީޓް އެވެ. ދެ ވަނަ ހާފުގައި ކުޅެން އެރިތާ ހަތް މިނިޓް ތެރޭ އުދިނޭޒީ އަށް އެއްވަރުކޮށްދިނީ އިލީއާ ނެޓޮރޯވްސްކީ އެވެ. އަދި އެ ޓީމު މޮޅުކޮށްދިން ލަނޑު މެޗުގެ އިތުރު ވަގުތުގައި ޖެހީ ސެކޯ ފޮފާނާ އެވެ.\nއަމިއްލަ ދަނޑުގައި 10 އަހަރު ތެރޭ ޔުވެންޓަސް އަތުން ހޯދި މި މޮޅާ އެކު އުދިނޭޒީ އަށް ވަނީ އިތުރު ހިތްހަމަ ޖެހުމެއް ލިބިފަ އެވެ. ރެލިގޭޝަނުން ސަލާމަތްވާން މަސައްކަތްކުރާ އުދިނޭޒީ މިހާރު އޮތީ ލީގުގެ 15 ވަނައިގަ އެވެ. އެއީ ރެލިގޭޝަން ޒޯނަށް ވުރެން ހަތް ޕޮއިންޓް ކުރީގަ އެވެ. އެ ޓީމަށް 35 މެޗުން ލިބިފައިވަނީ 39 ޕޮއިންޓެވެ.\nޔުވެންޓަސްގެ ކޯޗު މައުރީޒިއޯ ސާރީ ބުނީ ޔުވެންޓަސް ކުޅުންތެރިންގެ ފަރާތުން ވަރުބަލިކަން ފެންނަ ކަމަށާއި ވަރުގަދަކޮށް ކުޅެން ޖެހޭ ވަގުތުތަކުގައި ވެސް އެ ޓީމުގެ ފަރާތުން ފެންނަނީ އާދައިގެ ކުޅުމެއް ކަމަށެވެ.\nކަލިއަރީ އަތުން ރޭ ލާޒިއޯ ހޯދި މޮޅާ އެކު އެ ޓީމަށް ވަނީ އަންނަ ސީޒަނުގެ ޗެމްޕިއަންސް ލީގުގެ ޖާގައެއް ކަށަވަރުވެފަ އެވެ. މިއީ އެ ޓީމުން 13 އަހަރަށް ފަހު ޗެމްޕިއަންސް ލީގުގައި ވާދަކުރާ ފުރަތަމަ ފަހަރެވެ. ރޭގެ މެޗުގައި ލާޒިއޯގެ ޗީރޯ އިމޯބިލޭ ޖެހި ގޯލާ އެކު އޭނާ ވަނީ 31 ގޯލާ އެކު ލަނޑު ލިސްޓުގެ ކުރިއަށް ޖެހިލައިފަ އެވެ. އެއީ ދެ ވަނައިގައި އޮތް ރޮނާލްޑޯ އަށް ވުރެން އެއް ގޯލު އިތުރު އަދަދެކެވެ.\nއިތުރު ލިޔުންތައް އިޓާލިއަން ލީގު އުދިނޭޒް ޔުވެންޓަސް


Mahujanu Gautam Adani dhe faharu nurakkalun salaamyivi!\nމަހުޖަނު އަދާނީ ދެ ފަހަރު ނުރައްކަލުން ސަލާމަތްވި!\nއިންޑިޔާގެ އެންމެ ބޮޑު މަހުޖަނަކީ މުކޭޝް އަމްބާނީ ކަމަށް ގިނަ ބަޔަކު ހީކުރެ އެވެ. ނަމަވެސް އެންމެ ފަހުގެ ރިޕޯޓްތައް ބުނާ ގޮތުގައި މުކޭޝްގެ އަތުން މިހާރު ވަނީ އެންމެ ބޮޑު މަހުޖަނުގެ މަގާމު ގެއްލިފަ އެވެ. އަދި އިންޑިޔާގެ އިތުރުން މުޅި އޭޝިއާގެ އެންމެ މުއްސަނދި މަހުޖަނަކީ މިހާރު ގޯތަމް އަދާނީ ކަމަށް އެންމެ ފަހުން ނެރެފައިވާ ރިޕޯޓުތަކުން ބުނެ އެވެ.\nއުމުރުން 58 އަހަރުގެ ގޯތަމް އަކީ ވަރަށް ކުޅަދާނަ ވިޔަފާރިވެރިއެކެވެ. މުއްސަނދިކަމާ އެއްވަރަށް ގޯތަމްގެ ހަޔާތުގައި ބިރުވެރި ކަންތައްތައް ވެސް ތަޖުރިބާކުރަން ޖެހިފައި ވެއެވެ. މީގެ ތެރެއިން ދެ ފަހަރަކު އޭނާ މަރުން ސަލާމަތްވީ ހަމަ ކިރިޔާ އެވެ. އެގޮތުން މީގެ އަހަރުތަކެއް ކުރިން ބަޔަކު އޭނާ ކިޑްނެޕްކޮށްފައި ވެއެވެ. އަދި 2008 ގައި މުމްބާއިއަށް ދިން ޓެރަރިސްޓް ހަމަލައިގައި ވެސް ގޯތަމްގެ ފުރާނަ ސަލާމަތްވީ ހަމަ ކިރިޔާ އެވެ.\nބްލޫމްބާގް ބިލިނަޔާ އިންޑެކްސްގައިވާ މައުލޫމާތު ބުނާ ގޮތުން އަދާނީ ގްރޫޕްގެ ބާނީ އަދި ޗެއާމަން ގޯތަމް އަދާނީއަކީ އިންޑިޔާގެ އެންމެ ބޮޑު ބިލިއަނަރެވެ. އޭނާގެ މިލްކިއްޔާތުގައި 32.5 ބިލިއަން ޑޮލަރު އެބަހުއްޓެވެ.\nޓީންއޭޖް އުމުރުގައި 1978 ގައި އަދާނީ މުމްބައީއަށް ދިރިއުޅުން ބަދަލުކުރީ ޑައިމަންޑް ވިޔަފާރިކުރާ މަހެންދުރަ ބްރަދާސް އާއެކު މަސައްކަތް ކުރާށެވެ. އެންމެ ތިން އަހަރު ތެރޭގައި އޭނާ އަމިއްލަ ޑައިމަންޑް ބްރޯކަރެޖް ފާމް އެއް މުމްބައިގެ ޒަވޭރީ ބާޒާރުގައި ހުޅުވި އެވެ.\nޑައިމަންޑްގެ ވިޔަފާރީގައި ކުރިޔަށް ދިއުމަށް ކޮލެޖުގައި ވަކި ވަރަކަށް ކިޔަވައި ގޯތަމް ވަނީ ކިޔެވުން ހުއްޓާލާފަ އެވެ. ޑައިމަންޑްގެ ވިޔަފާރިކުރާ މީހެއްގެ ގޮތުގައި ވަރަށް ކާމިޔާބު ގިނަ މަސައްކަތްތަކެއް ކުރުމަށްފަހު 1981 ގައި އޭނާ އަހުމަދުއާބާދަށް ދިރިއުޅުން ބަދަލުކުރި އެވެ. އަދި ދެބެންގެ ދެދަރި މީހަކަށް ޕޮލި-ވިނިލް ކްލޮރައިޑް (ޕީވީސީ) އުފައްދާ ފާމެއްގެ މަސައްކަތް ފެށުމުގައި އެހީތެރިވެ ދިނެވެ.\nއަދާނީ ގްރޫޕް ވުޖޫދަށް އައިސް އެ ކުންފުނީގެ ވިޔަފާރިތައް ކުރިއަރަން ފެށީ 1988 ގައެވެ. އަދި 1990 ގެ އަހަރުތަކުގައި އޭނާގެ ވިޔަފާރިތަކަށް މީހުންގެ ސަމާލުކަން ލިބިގެން ފެށި އެވެ. އޭނާގެ މުއްސަނދިކަން ދުވަހެއް ދުވަހަކަށް އިތުރުވަމުން ދިޔަ ވަރަކަށް ގޯތަމް އަށް ހަސަދަވެރިވާ މީހުންނާއި އޭނާގެ ފައިސާއަށް ދަހިވެތިވާ މީހުން އިތުރުވަމުން ދިޔަ އެވެ.\nއޭނާ 1997 ގައި ކިޑްނެޕްކުރަން މެދުވެރިވީ އޭނާގެ ފައިސާއަށް ބަޔަކު ދަހިވެތިވުމުގެ ނަތީޖާއެއްގެ ގޮތުންނެވެ. އޭނާ ކިޑްނެޕްކުރި މީހުން އޭނާ ދޫކޮށްލަން އެއްބަސްވީ 1.5 މިލިއަން ޑޮލަރަށެވެ.\nކަރްނާވަތީ ކްލަބުން ޖެނުއަރީ 1، 1998 ގައި ގޯތަމް އާއި ޝާންތީލާލް ޕަޓޭލް ނުކުމެގެން ކާރުގައި ދަނިކޮށް ސައިކަލެއްގައި އައި ބަޔަކު އެމީހުންގެ ކާރުގެ ކުރިމައްޗަށް އަރައި ކާރު މަޑުކުރުވީ އެވެ. އަދި ގޯތަމް އާއި ޝާންތީލާލް ގަދަކަމުން ފަޅު ތަނަކަށް ގެންގޮސް ބަނދެފައި ބޭތިއްބިއެވެ. އެމީހުން ސަލާމަތްވީ ކިޑްނެޕްކުރި މީހުން އެދުނު މިންވަރަށް ފައިސާ ދީގެންނެވެ.\nމި ވާހަކަ ދައްކަން ގޯތަމް އަދިވެސް ލަދުގަނެ އެވެ. ލަންޑަންގެ ފައިނެންޝަލް ޓައިމްސް އިން އެއްފަހަރު ގޯތަމް އާ މި ސުވާލު ކުރި އެވެ. ޖަވާބުގައި އޭނާ ބުނީ އެ ކަހަލަ ދެ ތިން ބިރުވެރި ހާދިސާއެއް އޭނާގެ ހަޔާތުގައި ހިނގާފައިވާ ކަމަށެވެ.\nގޯތަމް ވަނީ 2008 ގައި މުމްބާއީއަށް ދިން ޓެރަރިސްޓް ހަމަލައިން ވެސް ކިރިޔަ ކިރޔާ ސަލާމަތް ވެފަ އެވެ. އެ ރޭ، ނޮވެމްބަރު 26، 2008 ދުވަހުގެ ރޭ، ގޯތަމް އިނީ މުމްބައިގެ މަޝްހޫރު ތާޖް ހޮޓެލްގައި ރޭގަނޑުގެ ކެއުމަށް އިންސާފު ކުރާށެވެ. ޓެރަރިސްޓުން އެ ހޮޓަލަށް ވަދެ ހޮޓާ ހިސޯރުކޮށް އެތައް ބަޔަކު މަރާލިއިރު ގޯތަމްގެ ފުރާނަ ސަލާމަތްވީ ހޮޓަލުގެ ބޭސްމަންޓްގައި ފިލޭނެ ގޮތް މެދުވެރިވީމަ އެވެ.\nގޯތަމް އަދާނީ ބުނި ގޮތުގައި އޭނާ އާއެކު އެރޭ ބޭސްމަންޓްގައި ތިބި 100 ވަރަކަށް މީހުންގެ ފުރާނަ ސަލާމަތްވީ ހަމަ ނަސީބުންނެވެ.\nޓެކްސް ނުދައްކަން ރައްކާކުރި މުދަލާއި ފައިސާ ހޯދައިފި


ދީން – Mikal News\nތަތާރުން އެރުމާއި ވެއްޓުން (ފަނަރަވަނަ ބައި)\nނޯޓް: މިއީ 2019 ވަނަ އަހަރު ޑިސެމްބަރު 1 ވަނަ ދުވަހު މިކަލް ނޫހުގައި ކުރިން ޝާއިއުކޮށްފައިވާ ލިޔުމަކަށް ކޮންމެވެސް ވަރެއްގެ އިސްލާޙުތަކަކާއެކު އަލުން ޝާއިއުކުރާ ލިޔުމެކެވެ. ދިވެހިރާއްޖެ އިސްލާމް ކުރެއްވި ބޭކަލަކާއިމެދު ތާރީޚުގައި ދެބަސްވެފައިވާ ފަދައިން\nގުތޫޒު ޝަހީދުކޮށްލުން ތަތާރުންނާއިއެކު ކުރެވުނު ހަގުރާމައިގެ ނަސްރާއި ކާމިޔާބަށްފަހު ޝާމުގެ އެތަށް ބިމެއް މުސްލިމުންގެ ބާރުގެ ދަށަށް ގެނައުމަށްފަހު ގުތޫޒު އަބުރާ މިސްރުގެ ގާހިރާ ދަތުރު ފެއްޓެވިއެވެ. މިދަތުރު މަތީގައި ގުތޫޒު ޝަހީދުކޮށްލިއެވެ. މިކަމުގެ\nތަތާރުންނާއި ދެކޮޅަށް ހަގުރާމަކުރުމަށް މުސްލިމު ލީޑަރުން އެއްބައިވަންތަ ކުރުމަށް ގުތޫޒު މަސައްކަތްކުރެއްވިއެވެ. އެގޮތުން، ޝާމު ކަރައިގައި ވެރިކަން ކުރަމުންދިޔަ ނާސިރު ޔޫސުފަށް ސިޓީ ފޮނުއްވިއެވެ. އަދި ނާސިރުގެ ރަސްކަން ގަބޫލުކޮށް ނާސިރުގެ ނާއިބެއްގެ ގޮތުގައި\nއަލްއިއްޒު އިބުނު އަބްދުއްސަލާމު ހަތްވަނަ ގަރުނުގެ މަޝްހޫރު އިލްމުވެރިޔާ އަލް އިއްޒު އިބުނު އަބްދިއްސަލާމް ދުނިޔޭގެ އަލިކަންދެކިވަޑައިގަތީ ހިޖުރީ ސަނަތުން 577 ވަނަ އަހަރު ޝާމުކަރައިގެ ދިމިޝްގަށެވެ. އަލް އިއްޒުގެ ތޫނުފިލިކަން އިލްމު އުގެނެން\nތޯރާސް ޝާހަށްފަހު މިސްރުގެ ވެރިކަން ތޯރާން ޝާހު އަވަހާރަވުމާއިއެކު މިސްރުގައި ހަލަބޮލިކަމެއް އުފެދުނެވެ. އައްޔޫބީ ޚާންދާނުން ވެރިކަމަށް އައްޔަންކުރާނެ ގާބިލު ލީޑަރެއް މިސްރުގައެއް ނެތެވެ. މަމްލޫކުން ރަސްކަލުންގެ ގޮތުގައި އާންމު ރައްޔިތުން ބަލައެއްނުގަނެއެވެ. މިސްރުގެ\nމަމްލޫކުން ވެރިކަން އުފެދުން މަމްލޫކުންނަކީ އަޅުންގެ ބާޒާރުން މުއްސަދިން އެބައިމީހުންގެ ކަންތައްތަކުގައި އެހީތެރިވެދިނުމަށް ގަނެފައިވާ މީހުންނެވެ. މަމްލޫކުން ގެންގުޅެން ފަށާފައިވަނީ އައްބާސީ ޚަލީފާ އަލްމައުމޫނުގެ ވެރިކަމުގައެވެ. ޚަލީފާ އަލް މައުމޫނުގެ ވެރިކަމުގައި ޚަލީފާއަށް ވަފާތެރި\nދިމިޝްގާއި ދިމާލަށް މިސްރާބު ޖެހުން އަންޓާކިޔާގައި ބޭއްވި ބައްދަލުވުމަށްފަހު ހުލާގޯގެ އެންމެ މުހިންމު އަމާޒަކަށްވީ ދިމިޝްގު ހިފުމެވެ. އެެހެންކަމުން، އޭނާގެ ލަޝްކަރުތައް ދިމިޝްގާއި ދިމާލަށް އަމާޒުހިފިއެވެ. ހަލަބާއި ދިމިޝްގާއި ދޭތެރޭ ހިމްސްގެ އުތުރުން ހަމާ\nތަތާރުންގެ ގަތުލުއާންމަށް ފަހު ބަޣުދާދުގެ ވެރިއަކަށް އިބުނު އަލްގަމީ އައްޔަން ކުރެވުނެވެ. ތަތާރުންނަށް މަދަދުވެރިކަން ދީގެން ވެރިކަން ހޯދަން މަސައްކަތްކުރި އިބުނު އަލްގަމީ އަށް ލިބުނީ އޭނާ ބޭނުންވި ފަދަ ވެރިކަމެއްނޫނެވެ. ހަމައެކަނި ރަމްޒީ


ޅަފަތުގެ ދާނުގައި ވާހަކަ ދެއްކި ތިން ކުދިންގެ ވާހަކަ – heyobas\nފުރަތަމަ ސަފްހާ ޅަފަތުގެ ދާނުގައި ވާހަކަ ދެއްކި ތިން ކުދިންގެ ވާހަކަ\nއަދި ޖުރައިޖަށް ގޮވާލިއެވެ. ނަމަވެސް ޖުރައިޖު އެކަމަނާއަށް އިޖާބަ ދިނުމަށް ދެކޮޅު ހެދިއެވެ. އަދި އަމިއްލަ ނަފުސަށް ބުންޏެވެ. ތިމަންނާގެ މަންމައަށް އިޖާބަ ދޭނީ ހެއްޔެވެ؟ ނުވަތަ ނަމާދުކުރާނީހެއްޔެވެ؟ އަދި އެޔަށްފަހު ނަމާދާއިގެން ހުންނެވިއެވެ. ދެން އޭގެ އަނެއްދުވަހުވެސް ޖުރައިޖުގެ މަންމައައިސް ޖުރައިޖުއަށް ގޮވާލިއެވެ. އެދުވަހުވެސް ޖުރައިޖު ބުންޏެވެ. ތިމަންގެ ނަމާދެވެ. އަދި ތިމަންގެ މަންމައެވެ. އަދި ނަމާދާއިގެން ދެމިހުއްޓެވެ ދެން ޖުރައިޖުގެ މަންމަ ހިނގައްޖެއެވެ. އަދި ޖެހިގެން އައި ދުވަހުވެސްއަނެއްކާވެސް އެޔަށްފަހު ޖުރައިޖުގެ މަންމަ އަތުވެއްޖެއެވެ. އަދި ޖުރައިޖަށް ގޮވާލިއެވެ. އޭ ޖުރައިޖެވެ. ދެން ޖުރައިޖު އަމިއްލަ ނަފުސަށް ބުންޏެވެ. އޭ ރައްބެވެ. މިއަޅާގެ މަންމައެވެ. އަދި މިއަޅާގެ ނަމާދެވެ. އަދި ނަމާދާއިގެން ހުއްޓެވެ. ދެން ޖުރައިޖުގެ މަންމަ އަރައިގެން ރުޅިން ބުންޏެވެ. އޭ الله އެވެ. ކަސްބީ އަންހެނެއްގެ މޫނު ފެނުމަށް ދާންދެން މީނާ މަރުނުގަންނަވާށިއެވެ.


Ithuru 36 meehaku covid19 ah positive vejje | Hathaavees\nއިތުރު 36 މީހަކު ކޮވިޑް19 ޕޮޒިޓިވްވެއްޖެ\nރާއްްޖެއިން އަނެއްކާވެސް އިތުރު 36 މީހަކު ކޮވިޑް19 އަށް ޕޮޒިޓިވް ވެއްޖެއެވެ.\nހެލްތް ޕްރޮޓެކްޝަން އޭޖެންސީ (އެޗްޕީއޭ) އިން ބުނީ ޕޮޒިޓިވް ވެފައިވަނީ 29 ބަންގަލަދޭޝްގެ ރައްޔިތަކާއި، އިންޑިއާގެ ރައްޔިތަކާއި އަދި6ދިވެހިން ކަމަށެވެ.\nއަދި މި ކޭސްތަކުގެ ތެރޭގައި ތިން ގެއެއްގައި ދިރިއުޅޭ 30 ބަޔަކު ހިމެނޭކަމަށް އެޗްޕީއޭ އިން ބުނެއެވެ. އެޗްޕީއޭއިން ބުނީ މި މީހުން އައިސޮލޭޝަން ފެސިލިޓީތަކަށް ބަދަލު ކުރުމުގެ މަސައްކަތް ކުރަމުންދާ ކަމަށެވެ.\nރާއްޖެއިން މިހާތަނަށް ކޮވިޑް19 އަށް ޕޮޒިޓިވްވި މީހުންގެ ޖުމްލަ އަދަދަކީ 177 އެވެ. މާލޭގައި ހަލުވި ކަމާއި އެކުގައި މިބަލި ފެތުރެން ފެށީ މި މަހުގެ 15ވަނަ ދުވަހު މާލެއިން މި ބައްޔަށް ޕޮޒިޓިވްވެފައިވާ މީހަކު ފެނުމާއި ގުޅިގެންނެވެ. އެއާއިއެކު އެތައް ބަޔަކަށް މާލެއިން ވަނީ މި ބަލި ޖެހިފައެވެ. އެޗްޕީއޭ އިން ލަފާ ކުރަނީ ކުރިޔަށް އޮތް ދުވަސްތަކުގައި ވެސް މި ބައްޔަށް ޕޮޒިޓިވްވާނެ މީހުން ގިނަވާނެ ކަމަށެވެ.\nPrevious މި މަހު 15ގައި "އަމާޒު" ބޯޓުން ދަތުރުކުރި މީހުން ރިޕޯޓު ކޮށްދިނުމަށް އެދިއްޖެ\nNext ސިޔާސީ މަގާމުތަކާއި ފަނޑިޔާރުންގެ މުސާރަތައް 20،000 ރުފިޔާއަށް ކުޑަކުރަން ގޮވާލައިފި


އަޅުގަނޑުމެން މިދަނީ އަދާލަތާއި ވާހަކަދައްކަމުން – ޔާމީން\n. 13 ޖުލައި 2013\nއަދާލަތު ޕާޓީ އާއި އެކު ކޯލިޝަން ހެދުމަށް އެޕާޓީ އާއި ވާހަކަދައްކަމުންދާ ކަމަށް ޕީޕީއެމްގެ ރިޔާސީ ކެނޑިޑޭޓް އަބުދުﷲ ޔާމީން އަބުދުލް ގައްޔޫމް ވިދާޅުވެއްޖެއެވެ. ޗެނަލް 13 އިން މިރޭ ގެނެސްދިން ޔާމިނުގެ...\nކުރިން ލީކްވެފައިވާ އޯޑިއޯއެއްގެ ވާހަކަދައްކަނީ ސިޔާސީ ބޭނުމެއްގައި - ޔާމީން\n. 10 ޖުލައި 2013\nމީގެ އަހަރެއްހާ ދުވަސް ކުރިން ލީކުވެފައިވާ އޯޑިއޯގެ ވާހަކަ އަލުން މިއަދު ދައްކަން ފަށާފައި ވަނީ ސިޔާސީ ބޭނުމެއްގައި ކަމަށް ޕީޕީއެމް ރިޔާސީ ކެންޑިޑޭޓް އަބްދުﷲ ޔާމީން ވިދާޅުވެއްޖެއެވެ. ޔާމީން މިހެން ވި...\nމައުމޫނަށް ޔާމީން ފާޑު ވިދާޅުވި އޯޑިއޯއެއް ލީކުވެއްޖެ\n10 ޖުލައި 2013 13:43 10 ޖުލައި 2013\nކުރީގެ ރައީސް މައުމޫން އަބްދުލް ގައްޔޫމްގެ ސަރުކާރުގެ ދުވަސްވަރު މައުމޫނުގެ އެކި ކަންކަމަށް ވަރަށް ބޮޑަށް ފާޑުވިދާޅުވެ އެމަނިކުފާނުގެ ކޮއްކޯފުޅު ޕީޕީއެމްގެ މިހާރުގެ ރިޔާސީ ކެންޑިޑޭޓް އަބްދުﷲ ޔާމީން ވާ...\nއިގްތިޞާދު ވަރުގަދަކުރުމުން ބައިނަލްއަގުވާމީ މުޖުތަމުގައި ގަދަރު އުފުލޭނެ – ޔާމީން\n. 08 ޖުލައި 2013\nރާއްޖޭގެ އިގުތިޞާދު ވަރުގަދަ ވުމުން ދޭދޭގައުމުތަކާއި ބައިނަލްއަގުވާމީ މުޖުތަމައުގައި ރާއްޖޭގެ ގަދަރު އުފުލިގެން ދާނެ ކަމަށް ޕީޕީއެމްގެ ރިޔާސީ ކެނޑިޑޭޓް އަބުދުﷲ ޔާމީން އަބުދުލްގައްޔޫމް ވިދާޅުވެއްޖެއެވެ...\nބައިނަލްއަގުވާމީ މުޖުތަމައުގައި ސަލާންޖެހުމުގެ އާދަ ނިމުމަކަށް ގެންނާނަން: ޔާމީން\nބައިނަލްއަގުވާމީ މުޖުތަމައު ސަލާންޖެހުމުގެ އާދަ ދޫކޮށްލަން ޖެހޭކަމަށާއި އެކަން ނިމުމަކަށް ގެންނަވާނެ ކަމަށް ޕީޕީއެމްގެ ރިޔާސީ ކެންޑިޑޭޓް އަބްދުﷲ ޔާމީން ވިދާޅުވެއްޖެއެވެ. ރޭ އާ...\nއިންޑިއާ އާއި ރާއްޖެއާ ދެމެދު އޮތް ނުތަނަވަސްކަމަށް ނިމުމެއް ގެންނަންޖެހޭ: ޔާމީން\nއަހުމަދު ނާއިފް 07 ޖުލައި 2013\nއިބްރާހިމް ނާސިރު އިންޓަނޭޝަނަލް އެއާޕޯޓް (އައިއެންއައިއޭ) ހިންގުމަށް ޖީއެމްއާރާ އެކު ހަދާފައިވާ އެއްބަސްވުން ބާތިލް ކުރުމުން އިންޑިއާ އާއި ރާއްޖެއާ ދެމެދު އުފެދިފައިވާ ނުތަނަވަސްކަމަށް ނިމުމެއް ގެން...\nބައިނަލްއަގުވާމީ މުޖުތަމައު ކައިރިއަށް އަބަދު ހައިރާތަށް އެދެންދާ ބަޔަކަށްވާކަށް ނުޖެހޭ: ޔާމީން\nރާއްޖެއަކީ ބައިނަލްއަގުވާމީ މުޖުތަމައު ކައިރިއަށް އާދަކަށް ހަދައިގެން ހައިރާތަކަށް އެދެންދާ ބަޔަކަށް ވާން ނުޖެހޭ ކަމަށް ޕީޕީއެމްގެ ރިޔާސީ ކެންޑިޑޭޓް އަބްދުﷲ ޔާމީން މިރޭ ވިދާޅުވެއްޖެ އެވެ. އާޓިފިޝަލް...\n90،000 ވަޒީފާ އުފައްދާނަން: ޔާމީން\nއިބްރާހީމް ފައިސަލް 03 ޖުލައި 2013\nޕީޕީއެމްގެ ސަރުކާރެއްގައި ޒުވާނުންނަށް އަމާޒުކޮށްގެން 90،000 ވަޒީފާ އުފައްދާނެ ކަމަށް އެ ޕާޓީގެ ރިޔާސީ ކެންޑިޑޭޓް އަބްދުﷲ ޔާމީން ވިދާޅުވެއްޖެ އެވެ. "އަޅުގަނޑުމެން ދިވެހި ޒުވާނުންނަށް ވަޒީފާ އުފައްދައި...\n90،000 ވަޒީފާ އުފައްދައި، ޒުވާން ދިވެހި ވިޔަފާވެރިޔާގެ ނަމުގައި މަޝްރޫއެއް ހިންގާނަން: ޔާމީން\nސ. ފޭދޫން އަހުމަދު އަދްޝަން 02 ޖުލައި 2013\nޕީޕީއެމްގެ ސަރުކާރެއްގައި ޒުވާނުންނަށް އަމާޒުކޮށްގެން 90،000 ވަޒީފާ އުފައްދައި "ޒުވާން ދިވެހި ވިޔަފާރިވެރިޔާ" ގެ ނަމުގައި މަޝްރޫއުތަކެއް ހިންގަވާނެ ކަމަށް އެ ޕާޓީގެ ރިޔާސީ ކެންޑިޑޭޓް އަބްދުﷲ ޔާމީން ރ...\nއަބުދުﷲ ހަމީދުގެ އަނބިކަބަލުންގެ ޖަނާޒާގައި ބައިވެރިވުމަށް ޔާމީން ލަންކާއަށް\nކުރީގެ ރައީސް މައުމޫނާއި ޕީޕީއެމްގެ ރިޔާސީ ކެނޑިޑޭޓް އަބުދުﷲ ޔާމީނުގެ ބޭބޭފުޅު އަދި ކުރީގެ އެޓޯލްސް މިނިސްޓަރު އަބުދުﷲ ހަމީދުގެ އަނބިކަބަލުން އައިޝަތު މޫސާ ކަލޭފާނު ސުރީލަންކާގައި މިއަދު އަވަހާރަވުމާއ...\nމި ދަނޑިވަޅު ވިޔަފާރިތަކަށް ދަތިކުރުމަކީ ހެދޭނެ އެންމެ ބޮޑު ގޯސް: ސަޢީދު\nޙުސައިން އަފްޝަން 29 މިނެޓު ކުރިން


ވަޒީފާއަށް އެދޭ ފޯމް މި މި މިނިސްޓްރީގެ ރިސެޕްޝަނުންނާއި ވެބްސައިޓް www.fishagri.gov.mv ލިބެން ހުންނާނެއެވެ. އަދި މި މިނިސްޓްރީގެ ވެބްސައިޓުން މި ފޯމް ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 2019 ސެޕްޓެމްބަރ 19 ވާ ބުރާސްފަތި ދުވަހުގެ 13:00 ގެ ކުރިން މިނިސްޓްރީ (ހ. ވެލާނާގެ7ވަނަ ފަންގިފިލާ) އަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީމެއިލް އެޑްރެހަކީ hr@fishagri.gov.mv އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާތިލުކުރެވޭނެއެވެ.


ރެސިޕީ : ޕަވްލޯވާ – Dhen.mv\nރެސިޕީ : ޕަވްލޯވާ\nދެން އެމްވީ April 24, 2020 - 12:01 pm\nޕަވްލޯވާއަކީ މިހާރަކަށްއައިސް ވަރަށް މަގުބޫލު ފޮނި އެއްޗެކެވެ. ރޯދަ މަހުގެ ފުރަތަމަ ދުވަހު ތައްޔާރުކޮށްލަން މިއީ ވަރަށް ކަމުދާނެ ޑެސާޓެކެވެ. މި ރެސިޕީގައި ބޭނުންކުރީ އަނބު، އަދި ފެޝަން ފުރުޓެވެ. ނަމަވެސް ބޭނުން މޭވާއެއް އަޅާލައިގެން ތައްޔާރުކޮށްލެވިދާނެއެވެ.\n6 ބިހުގެ ހުދުބައި\n¼ 1 ޖޯޑު ކާސްޓަރ ޝުގަރ\n1 މޭޒުމަތީ ސަމްސާ ކޯން ފްލާ\n1 ސައިސަމްސާ ވައިޓް ވިނެގަރ\n1 ޖޯޑު ހެވީ ކްރީމް\n2 މޭޒުމަތީ ސަމްސާ ހަކުރު\n1. އަވަން ހޫނުކުރަން ޖައްސާށެވެ. 120 ޑިގްރީސް ސެލްސިއަސްއަށެވެ.\n2. ފިހަން ބޭނުންކުރާނެ ޓްރޭމަތީގައި ބޭކިންގް ކަރުދާސް އަޅާށެވެ.\n3. ފަންސޫރެއް ބޭނުންކޮށްގެން ގާތްގަނޑަކަށް 24 ސެންޓިމީޓަރުގެ ޑަޔަމީޓަރު ހުންނާނެ ވަރުގެ ބޮޅެއް ތަބަކުގައި އެޅި ބޭކިންގް ކަރުދާހުގެ މަތީގައި ކުރަހާށެވެ.\n4. ކަރަންޓު މިކްސަރުގެ ވިސްކް ކުރާބައި ބޭނުން ކޮށްގެން ފުރަތަމަ ބިސްކޮޅު ގަށާލާށެވެ. އެކަން ކުރާނީ ”ސޮފްޓް ޕީކްސް" އުފެދެން ދެނެވެ. އޭރުން ބިސްކޮޅު ހުންނަންވާނީ ހުދުކޮށެވެ. އަދި ވިސްކްގައި ބިސްކޮޅު ހުންނަންވާނީ ކޮންމެވެސް ވަރަކަށް ހަރުލާފައެވެ. ނަމަވެސް ބިސްތައް ހަރުކޮށް ހުރެގެން ނުވާނެއެވެ.\n5. އެއަށްފަހު އެއަށް ކާސްޓަރ ޝުގަރ އަޅާނީއެވެ. މަޑުމަޑުން ފަހަރަކު އެތިކޮޅެކެވެ. މިގޮތަށް ހަކުރު އަޅަމުން އެއަށް ކުޑަ އޮފުކަމެއް އަރަންދެން އަނެއްކާވެސް ކަރަންޓު މިކްސަރުގެ ވިސްކް ކުރާ ބައިގެ އެހީގައި އެއްކުރާށެވެ.\n6. ދެން ކޯން ފްލާ، ވިނެގަރ އަދި 1/2 ސައިސަމްސާ ވެނީލާ އެސެންސް އަޅައި އަނެއްކާވެސް މިކްސަރު ޖައްސައި އެއްކުރާށެވެ. މިފަހަރު އެއްކުރާނީ ހަމަ ކިރިޔާ ހުރިހާ އެއްޗެއް އެއްވެލާ ވަރަށެވެ.\n7. ޓްރޭގައި ކުރިން ކުރެހި ބޮޅުގެ އެތެރެއަށް ވާގޮތަށް އެއްކުރި ސާމާނު އޮއްސާލާށެވެ. ސަމުސަލެއް ބޭނުންކޮށްގެން މައްޗާއި އަރިމަތިތައް އޮމާންވެސް ކޮށްލެވިދާނެއެވެ.\n8. ޓްރޭ ބައިންދާނީ ހޫނުކޮށްފައިވާ އަވަނުގެ މެދު ރެކުގައެވެ. އަދި ފިހާނީ ދޮޅު ގަޑިއިރު ވަންދެން ނުވަތަ އަތްލުމުން އޭގައި ތެތްކަމެއް ނެތްކަމަށް އިހްސާސް ކުރެވޭވަރު ވަންދެނެވެ.\n9. ފިހެވުމުން އަވަނުގެ ދޮރު ހުޅުވާފައި ބަހައްޓައިގެން ޕަވްލޯވާ ހިހޫކުރާށެވެ.\n10. އެއްކޮށް ހިހޫވުމުން ނަގާ ތަބަކަކަށް ނޫނީ ތައްޓަކަށް ލާށެވެ.\n11. ހެވީކްރީމް އާއި 1/2 ސައިސަމްސަލުގެ ވެނީލާ އެސެންސާއި ހަކުރު ކަރަންޓް މިކްސަރު ބޭނުންކޮށްގެން "ބީޓް" ކުރާށެވެ. ބީޓް ކުރުމުގެ މާނައަކީ ބާރު ސްޕީޑެއްގައި އެއްކޮށްލުމެވެ.\n12. ދެން ޕަވްލޯވާގެ މައްޗަށް އެ އޮއްސާލުމަށްފަހު، ރީއްޗަށް ފަތުރާލައި އޭގެ މަތީގައި ބޭނުން ބާވަތެއްގެ ކޮށާފައިވާ މޭވާ އަތުރާލާށެވެ.


Mask naalhaa ulheynama fiyavalhu alhan miadhu fashaane\nމާސްކު ނާޅާ އުޅޭނަމަ ފިޔަވަޅު އަޅަން މިއަދު ފަށާނެ\nމާލޭގެ މަގެއްގައި ފުލުހަކު ހަރަކާތްތެރިވަނީ. -- އަހުމަދު އަޝްހާދު (ޖެރީ) | އަވަސް\nބޭރަށް ނުކުމެ އުޅޭއިރު މާސްކު އެޅުން މަޖުބޫރު ކޮށްފައިވާއިރު، އެ ފިޔަވަޅު ތަންފީޒު ކުރަން މިއަދު ފަށާނެ ކަމަށް ފުލުހުން މިއަދު ބުނެފި އެވެ.\nސިއްހީ ކުއްލި ހާލަތުގެ ދަށުން ޑިރެކްޓާ ޖެނެރަލް އޮފް ޕަބްލިކް ހެލްތަށް ލިބިދޭ ބާރުގެ ދަށުން، ބޭރަށް ނުކުމެ އުޅޭއިރު އަނގަ އާއި، ނޭފަތުގެ އިތުރުން ދަތްދޮޅި ނިވާ ވާގޮތަށް މާސްކު އެޅުން މިއަދުން ފެށިގެން ވަނީ ލާޒިމުކޮށްފަ އެވެ.\nމައިމޫނާ އަބޫބަކުރު ސޮއި ކުރައްވައި، ނެރުއްވި އުސޫލުގައިވާ ގޮތުން، ދެ އަހަރު ދަށުގެ ކުޑަކުދިންނާއި، ކަސްރަތު ކުރާ ވަގުތުތަކުގެ އިތުރުން މީހެއްގެ އެހީއާ ނުލައި މާސްކު ނޭޅޭ މީހުން ފިޔަވައި އެހެން ހުރިހާ މީހުން ބޭރުގައި އުޅޭއިރު މާސްކު އެޅުން ވަނީ ލާޒިމު ކޮށްފައި ވެއެވެ.\nޑިރެކްޓާ ޖެނެރަލް އޮފް ޕަބްލިކް ހެލްތުގެ އެ އެންގުން ތަންފީޒު ކުރުމުގައި ފުލުހުން މިއަދުން ފެށިގެން ހަރަކާތްތެރިވާނެ ކަމަށް ފުލުހުން މިއަދު ވަނީ ބުނެފަ އެވެ.\nމާސްކު ނާޅާ ބޭރުގައި އުޅޭ މީހުން 1،000 ރުފިޔާއިން ޖޫރިމަނާ ކުރަން ސަރުކާރުން ވަނީ ނިންމައިފަ އެވެ.\nއޭގެ އިތުރުން، ރޭގަނޑު 11:00 ފެށިގެން ފަތިހު 5:00 ބޭރުގައި އުޅުން ވެސް މަނާ ކޮށްފައިވާއިރު، އެކަން ތަންފީޒު ކުރުމަށް އިތުރު މަސައްކަތްތަކެއް ކޮށް، އެ އެންގުމާ ހިލާފުވާ މީހުންނަށް ފުލުުހުން ފިޔަވަޅު އަޅަމުން ގެންދާނެ ކަމަށް ވެސް އެޗްޕީއޭ އިން ވަނީ ބުނެފަ އެވެ.\nޖޫން 15 ވަނަ ދުވަހުން ފެށިގެން މާލެ ސަރަހައްދަށް އިއުލާނުކުރި ލޮކްޑައުން އުވާލި ފަހުން، ރާއްޖޭގައި ކޮވިޑް-19 ޖެހޭ މީހުންގެ އަދަދު ވަނީ އިންތިހާއަށް އިތުރުވެފަ އެވެ.\nއެއާއެކު، ލޮކްޑައުންގެ ހާލަތަށް ދީފައިވާ ލުއިތަކަށް ބަދަލު ގެންނަން ޖެހިދާނެ ކަމުގެ އިޝާރާތެއް ހެލްތް މިނިސްޓަރު އަބްދުﷲ އަމީން ވަނީ ދެއްވައިފަ އެވެ.\nމޯލްޑިވްސް ޕޮލިސް ސާވިސް އެޗްޕީއޭ ކޮރޯނާ ވައިރަސް + ކޮވިޑް-19 ކޮވިޑް-19 އިގެ ބަލާއާފާތް ލޮކްޑައުން ޕްރޮޓޮކޯލް


News - އިންފޮމޭޝަން ކޮމިޝަނަރުގެ އޮފީހުގައި "ފިޓް-އައިކޮމް" ގެ ނަމުގައި ޕްރޮގްރާމެއް ފަށައިފި\nއިންފޮމޭޝަން ކޮމިޝަނަރުގެ އޮފީހުގައި "ފިޓްއައިކޮމް"ގެ ނަމުގައި މުވައްޒަފުން ދުޅަހެޔޮ ޞިއްޙަތެއްގައި ތިބުމަށް ހިތްވަރު ދިނުމުގެ ޕްރޮގްރާމެއް ފަށައިފިއެވެ.\nޕްރޮސެކިއުޓަރ ޖެނެރަލް އަލްއުސްތާޛް ހުސެން ޝަމީމް ޝަރަފުވެރި ކޮށްދެއްވި އިންފޮމޭޝަން ކޮމިޝަނަރުގެ އޮފީހުގެ "ހުދުހުދު" މާލަމުގައި ކުރިއަށް ދިޔަ މި ޙަފްލާގައި، ކަސްރަތާއި ދުޅަހެޔޮ ސިއްހަތެއްގައި ތިބުމުގެ މުހިންމު ކަމަށް ޝަމީމް އަލިއަޅުއްވާލެއްވިއެވެ. އެގޮތުން ކަސްރަތުކޮށް، ދުޅަހެޔޮ ޞިއްޙަތެއްގައި ހުރުމުން ސިކުނޑި ތާޒާވެ، މަސައްކަތުގެ މާހައުލުގައި މަސައްކަތުގެ ފެންވަރު ރަނގަޅުވާ ކަމަށް ފާހަގަކުރެވޭ ކަމަށް ޝަމީމް ވިދާޅުވިއެވެ.\nމިއަދު ފެށި "ފިޓްއައިކޮމް" ޕްރޮގްރާމާ ގުޅޭގޮތުން ޕީ.ޖީ ޝަމީމް އިތުރަށް ވިދާޅުވީ ކަސްތަރުކުރަން އަލަށް ފައްޓަވާ ބޭފުޅުންނަށް ޔޯގާއަކީ ވެސް ވަރަށް މުހިންމު ކަސްރަތެއް ކަމަށާއި، އެ ބޭފުޅާ ވެސް ގަވާއިދުން އެ ކަސްރަތުކުރާ ކަމަށެވެ. އަދި ކޮންމެ ކަސްރަތެއް ކުރިޔަސް ވަކި އަމާޒެއް ކަނޑައަޅުމުން ނަތީޖަ ނެރެން ފަސޭހަވާނެ ކަމަށް ޝަމީމް ވިދާޅުވިއެވެ.\nޝަމީމް ވަނީ އެ ބޭފުޅާ މަސައްކަތުގެ މާޙައުލުގައި ގެންގުޅުއްވާ ތަސައްވުރު ވެސް ޙިއްސާކުރައްވާފައެވެ.\n"އަޅުގަނޑުގެ ތަސައްވުރަކީ އަށެއް ޖަހާއިރު އައިސް ތިނެއް ޖަހާއިރު ގެއަށް ދިއުން. އަށެއް ޖަހާއިރު ރަނގަޅަށް ސައިބޮއިގެން، ކަސްތަރުކޮށްގެން، ތައްޔާރުވެގެން އަށެއް ޖަހާއިރު ވަޑައިގެން ތިނެއް ޖަހާއިރު ގެއަށް ވަޑައިގަންނަވާށޭ. އޭގެ ފަހުން އޮފީހުގައި ނޫޅުއްވާށޭ. އޮފީހުގައި އުޅުއްވާ ގަޑީގައި ރަނގަޅަށް މަސައްކަތްކުރައްވާފައި ދެން އެހެން ގަޑިގަޑީގައި އޮފީހާމެދު ވެސް ނުވިސްނާށޭ." ޝަމީމް ވިދާޅުވި އެވެ.\nމި ޕްރޮގްރާމްގެ ދަށުން މުވައްޒަފުންނަށް ކަސްރަތާއި، ދުޅަހެޔޮ ޞިއްޙަތެއްގައި ހުރުމަށް ކުރެވޭނެ ކަންކަމުގެ މަޢުލޫމާތު ފޯރުކޮށްދިނުމުގެ ސެޝަންތަކާއި، އަދި ޖިމްތަކާ ވާހަކަ ދައްކައިގެން ކަސްރަތު ދަސްކޮށްދިނުމުގެ ކުލާސް ތަކެއްވެސް ކުރިއަށް ގެންދިއުމަށް ވަނީ ހަމަ ޖެހިފައެވެ. އަދި މި ފުރުޞަތުގައި މަޢުލޫމާތު ލިބިގަތުމުގެ ޙައްޤު ކަށަވަރު ކުރުމުގައި ޕްރޮސިކިއުޓަރ ޖެނެރަލްގެ އޮފީހުން ކުރައްވާ މަސައްކަތައް ތަޢުރީފު ކުރައްވާ އިންފޮމޭޝަން ކޮމިޝަނަރު، ޙުސައިން ފިޔާޒު މޫސާ ޕްރޮސިކިއުޓަރ ޖެނެރަލް، އަލްއުސްތާޛު ޙުސައިން ޝަމީމަށް ޝުކުރު އަދާކުރެއްވިއެވެ.


Israel in gaza ah dhemundhaa hamalaathah huhtaalan raees nasheedhu govaalahvaifi – Iru\nއިޒްރޭލުން ގައްޒާއަށް ދެމުންދާ ހަމަލާތައް ހުއްޓާލަން ރައީސް ނަޝީދު ގޮވާލައްވައިފި\nއިޒްރޭލުން ގާއްޒާ އަށް ދެމުންގެންދާ ހަމަލާތައް ހުއްޓާލަން ރައްޔިތުންގެ މަޖިލީހުގެ ރައީސް، މުހައްމަދު ނަޝީދު ގޮވާލައްވައިފިއެވެ.\nނަޝީދު ކުރެއްވި ޓްވީޓެއްގައި ވިދާޅުވީ ގައްޒާ އަށް ދެމުންދާ ހަމަލަތަކުގެ ހަބަރުތައް ބެއްލެވުމުން ހިއްޕުޅަށް ބިރުވެރިކަން ވަދެފައިވާ ކަމަށެވެ. އަދި އިޒްރޭލުން ގައްޒާ އަށް ދެމުންދާ ހަމަލާތައް ހުއްޓާލަންޖެހޭ ކަމަށް ނަޝީދު ވަނީ ވިދާޅުވެފައެވެ.\nI have been horrified watching the news about Gaza's bombardment.Israel must stop the attacks & the hostilities must end.The blockade must be lifted so Palestinians can trade, earnaliving,live their lives.The only way toalasting peace is the two-state solution.#FreePalestine\nރައިސް ނަޝީދު އެހެން ވިދާޅުވެފައި ވާއިރު އިޒްރޭލުން ފަލަސްތީނަށް ދެމުންދާ އުދުވާނީ ހަމަލާތައް ކުއްވެރިކުރައްވާ، ދިވެހިން ފަލަސްތީނާއެކު ތިބިކަން ހާމަކުރައްވާ، ފަލަސްތީނު ދިދައަކާއެކު ރައީސް އިބްރާހިމް މުހައްމަދު ސޯލިހު މިއަދު ވަނީ ޓްވީޓެއް ކުރައްވާފައެވެ.


Blanc akee Barcelona ge target eh: Report | Mihaaru\nމިދިޔަ ޖެނުއަރީ މަހު ބާސެލޯނާގެ ކޯޗަކަށް ގެނައި ކީކޭ ސެޓިއެންގެ މުސްތަގުބަލާ މެދު ސުވާލުއުފެދިފައިވާއިރު، އެ ޓީމާ ދެން ހަވާލުވާނެ ކޯޗެއްގެ ވާހަކަތައް ވެސް މީޑިއާގައި އަންނަނީ ދެކެވެމުންނެވެ. ސެޓިއެން ދާދި ފަހުން ދިން އިންޓަވިއުއެއްގައި ބުނީ އަންނަ މަހު އޮތް ޗެމްޕިއަންސް ލީގުގެ މެޗުގައި ޓީމަށް އިރުޝާދުދޭނީ އޭނާ ކަމަށާއި އެކަމަކު އަންނަ ސީޒަނުގައި އޭނާ ބާސެލޯނާ އިން ފެންނާނެތޯ އެ ސުވާލަށް ސީދާ ޖަވާބެއް ދޭން ނޭނގޭ ކަމަށެވެ.\nރިޕޯޓްތައް ބުނާގޮތުގައި ލީޑުގައި އޮވެ މި ފަހަރުގެ ސްޕެނިޝް ލީގު ބާސެލޯނާ އަތުން ގެއްލުމުން އެ ކްލަބްގެ ބޯޑުން މިހާރު ސެޓިއެން ބެހެއްޓުމާ މެދު ހިތްހަމަނުޖެހެ އެވެ. ބޯޑުގެ މެޖޯރިޓީގެ ވިސްނުން ހުރީ އާ ކޯޗެއް ގެންނާށެވެ. އެ ގޮތުން ގިނަ ބަޔަކު ބޭނުންވަނީ ޒަވީ ހެނާންޑޭޒް ގެންނާށެވެ. އެކަމަކު އަލް ސާދާ އެކު ޒަވީ ހަދާފައިވާ ކޮންޓްރެކްޓް އަންނަ އަހަރުގެ ޖުލައިއާ ހަމައަށް އާ ކޮށްފައިވާއިރު، ބާސެލޯނާގެ މިހާރުގެ ބޯޑު އޮއްވައި ޒަވީ އަންނާނެ ކަމަށް ނުބެލެވެ އެވެ. އެއީ ޒަވީ ވަނީ މީގެ ކުރިން ވެސް މިހާރު އޮތް ބޯޑާ އެކު މަސައްކަތްކުރަން ބޭނުންނުވާތީ ބާސެލޯނާ ހުށަހެޅުން ދޫކޮށްލައިފަ އެވެ.\nޒަވީއާ ގާތް ފަރާތްތަކާ ހަވާލާދީ ސްޕެއިނުގެ ނޫހަކުން ދާދި ފަހުން ރިޕޯޓްކޮށްފައިވާ ގޮތުގައި ޒަވީ ބޭނުންވަނީ އަންނަ އަހަރު އޮތް ބާސެލޯނާގެ އިންތިހާބު ނިމުމުން އެ ޓީމާ ހަވާލުވާށެވެ. ބާސެލޯނާގެ ރައީސް ކަމަށް ވާދަކުރައްވާ ވިކްޓަ ފޮންޓްގެ ޕްލޭނުގައި އެ ޓީމުގެ ކޯޗަކަށް ގެންނަން ނިންމާފައި އޮތީ ޒަވީ އެވެ.\nރިޕޯޓްތައް ބުނާގޮތުން ބާސެލޯނާ އިން މިހާރު ޝޯޓް ލިސްޓުކޮށްފައިވާ އެއް ކޯޗަކީ ކުރިން މެންޗެސްޓާ ޔުނައިޓެޑަށް ކުޅުނު ފްރާންސްގެ ޑިފެންޑަރު ބްލޮންކް އެވެ. ބްލޮންކް އެންމެ ފަހުން ކޯޗުކޮށްދިނީ ޕީއެސްޖީ އަށެވެ. ބްލޮންކް ކޯޗިން ކެރިއަރު ފެށީ 2007 ވަނަ އަހަރު ފްރާންސްގެ ބޯޑޯ އިންނެވެ. އެ ޓީމާ އެކު ފްރެންޗް ލީގާއި ދެ ކަޕް ކާމިޔާބު ކުރި އެވެ. އޭގެ ފަހުން 2010 ވަނަ އަހަރު ފްރާންސް ޓީމާ ހަވާލުވެ ދެ އަހަރު އެ ޓީމަށް އިރުޝާދުދިނުމަށް ފަހު ފަހުން ޕީއެސްޖީއާ ހަވާލުވީ 2013 ވަނަ އަހަރު އެވެ. ތިން އަހަރު އެ ޓީމުގައި ހުރެ 11 ތަށި ހޯދި އެވެ.\nފްރާންސް ލީގުގެ މޮޅު ކޯޗުގެ މަގާމު ތިން ފަހަރާއި ފްރާންސްގެ މޮޅު ކޯޗުގެ މަގާމު ދެ ފަހަރު ހޯދި ބްލޮންކް ހޯދަން މީގެ ކުރިން ޗެލްސީ އާއި ބަޔާން މިއުނިކުން މަސައްކަތްކުރި ނަމަވެސް އޭނާގެ ބައެއް ހުށަހެޅުންތަކަށް އެ ކްލަބްތަކުން އެއްބަސްނުވާތީ އޭނާ އެ ފުރުސަތުތައް ދޫކޮށްލި އެވެ.\nރިޕޯޓްތައް ބުނާގޮތުން ބާސެލޯނާގެ ވިސްނުން ހުރީ ބްލޮންކަށް އެއް އަހަރުގެ އެއްބަސްވުމެއް ދިނުމަށް ފަހު ނަތީޖާތައް ރަނގަޅުނަމަ އިތުރު ދެ އަހަރަށް އާ ކުރާ ގޮތަށް މި ވަގުތު ކޮންޓްރެކްޓްގައި ހިމެނުމަށެވެ.


Resort muvahzafun petition gai soikuranee\nކަންބޮޑުވުންތަކާއެކު ރިސޯޓު މުވައްޒަފުންގެ ޕެޓިޝަނެއް ހަދަނީ\nޓޫރިސްޓަކަށް ހިދުމަތް ދެނީ: އެންމެ ގާތުން އަބަދުވެސް ހިދުމަތް ދެނީ ރިސޯޓު މުވައްޒަފުން -- ފޮޓޯ: ވެލިގަނޑު\nކޮވިޑް-19 އާ ގުޅިގެން، ހެލްތު ޕްރޮޓަކްޝަން އެޖެންސީ (އެޗްޕީއޭ) އިން ހަދާ ގަވައިދާއި އުސޫލުތަކުގެ ސަބަބުން ކުރިމަތިވަމުންދާ ދަތިތަކާއި ރިސޯޓް މުވައްޒަފުންނަށް ކުރިމަތިވަމުންދާ ދަތިތައް ބަޔާންކޮށް، ސަރުކާރަށް ހުށަހަޅަން ޕެޓިޝަނެއްގައި ސޮއި ކުރުމުގެ މަސައްކަތް ފަށައިފި އެވެ.\nރިސޯޓް ވޯކާސް މޯލްޑިވްސް އިން ބުނީ މި ޕެޓިޝަން ހަދަނީ ރިސޯޓް މުވައްޒަފުންނަށް އާމާޒުކޮށް ކޮވިޑް-19 އާއި ގުޅުވައިގެން އެޗްޕީއޭގެ ފަރާތުން ހަދާފައިވާ ގަވައިދުގެ ސަބަބުން އަނބި ދަރިން ގާތަށް ދިޔުމަށް ދިމާވެފައިވާ ހުރަސް ތަކަށް ހައްލު ހޯދުމުގެ އިތުރުން ސަންސެޓް ގާނޫނަށް ގިނަ ރިސޯޓްތަކުގެ މެނޭޖްމެންޓުން އަމަލު ނުކުރާތީވެ އެކަމަށް ހައްލެއް ހޯދަން ކަމަށެވެ.\nރާއްޖޭގެ އިކޮނޮމީގެ 70 ޕަސެންޓް ސީދާ ގޮތުން ކޮންޓްރޯލް ކުރާ ސިނާއަތް ކަމަށްވާ ޓޫރިޒަމް ސިނާއަތުގައި ހަރަކާތްތެރިވާ މުވައްޒަފުންގެ މި ޕެޓިޝަން ހުށަހަޅަން ނިންމާފައި ވަނީ ރައީސް އިބްރާހިމް މުހައްމަދު ސޯލިހުގެ އިތުރުން ސަރުކާރުގެ ކަމާބެހޭ އިދާރާތަކަށެވެ. މި ޕެޓިޝަނަށް ގާތްގަނޑަކަށް 500 ސޮއި ހޯދަން މަސައްކަތް ކުރާއިރު މިހާތަނަށް ކޮންމެ ވެސް ވަރަކަށް ވަނީ ސޮއި ކޮށްފަ އެވެ.\nކޮވިޑް-19 އާ ގުޅިގެން ރާއްޖޭގެ ބޯޑަރު ބަންދުކޮށް އަލުން ހުޅުވައި އިގްތިސޯދު ހިންގަން ފެށުމާއެކު އެންމެ ބޮޑަށް ކޮންޓްރިބިއުޓްކުރި ބަޔަކީ ރިސޯޓު މުވައްޒަފުންނެވެ. އެގޮތުން މުވައްޒަފުން ވަނީ މިބަލީގެ އެންމެ ނުރައްކާތެރި ވަގުތުގައިވެސް ޓޫރިސްޓުންނަށް ގާތުން ހިދުމަތް ދީފަ އެވެ.\nޓޫރިޒަމް މިނިސްޓްރީ އޮފް ޓޫރިޒަމް ކޮވިޑް-19 + ރިސޯޓް\nރިސޯޓް މުވައްޒަފުން ރަށަށް ދާން ލުއިދޭން ނިންމައިފި


galehiri: ހުވަދޫ އަބޫބަކުރު ފަނޑިޔާރުތަކުރުފާނުގެ ވިސްނުންފުޅު\nހުވަދޫ އަބޫބަކުރު ފަނޑިޔާރުތަކުރުފާނުގެ ވިސްނުންފުޅު\nފޮޓޯ: އަބޫބަކުރު ސްކޫލް / ގދ- ތިނަދޫ\nވިސްނުމަކީ ކަންތައްތައް ހޯދައި ދެނެގަތުމުގެ ބާރެވެ. ހުވަދޫ ނުވަތަ ވާދޫ އަބޫބަކުރު ފަނޑިޔާރު ތަކުރުފާނަކީ މިދެންނެވި ދެނެގަތުމުގެ ބާރު ގަދަ ބޭފުޅެކެވެ. ޣާޒީ ބަންޑާރައިންގެ ފަހުކޮޅުގައްޔާއި އެރަދުންގެ ދަރިކަލުން އިބުރާހީމް ކަލާފާނުގެ ރަސްކަމުގެ ކުރީކޮޅު ދިވެހިރާއްޖޭގެ ފަނޑިޔާރަކީ މިއަބޫބަކުރު ފަނޑިޔާރު ތަކުރުފާނު ކަމަށް ދިވެހިތާރީޚުން އެނގެއެވެ. ކަލާފާނު ރަދުން ޢަރަބި ކިޔަވާވިދާޅުވެ ޢިލްމުވެރިވީވެސް މިތަކުރުފާނުގެ އަރިހުންނެވެ. މިއީ ދެއްވަދޫ ރަސްގެފާނުގެ މާފާފުޅު (މަންމަގެ ބައްޕަ)އެވެ.\nޝައިޚް މުޙައްމަދު ޖަމާލުއްދީން ވާދޫ ދަންނަކަލޭގެފާނު ވާދޫއަށް ވަޑައިގެން އެރަށުގެ ވެރިއަކަށް ހުންނެވި މުޙައްމަދު ފަޑިއްތަކުރުފާނުގެ އެހީތެރިކަމާއެކު އެކަލޭގެފާނު ހުންނަވާނޭ ގެއެއް އަޅުއްވައި އެތާނގައި ދީނީ ޢިލްމު ކިޔަވައިދޭން ފެއްޓެވިއެވެ. ފުރަތަމަ ކިޔަވާދޭން ފެއްޓެވީ ވާދޫޚަޠީބު މުޙައްމަދު ފަޑިއްތަކުރުފާނުގެ ދަރިކަލުން ޢަލީ ނާއިބު ތަކުރުފާނަށެވެ. ދަންނަކަލޭގެފާނު ހުންނެވި ގޭގައެވެ. ނަމަވެސް ފަހުން އެކަންކުރެއްވީ ހުކުރުމިސްކިތުގެ ޖާގަ ބޮޑުކުރައްވައި މިސްކިތުގެ ދާލައިގައި އިންނަވައިގެން އެތަނަށް ދަރިވަރުން ގެންނަވައިގެންނެވެ.\nދަންނަކަލޭގެފާނު ކިޔަވައިދެއްވަން ފެއްޓެވިތާ ދުވަސްކޮޅެއްގެ ތެރޭގައި ރާއްޖޭގެ އެތަން މިތަނުން ދަރިވަރުން ވާދޫއަށް އައިސް، އޭނާގެ އަރިހުން ޢިލްމު އުނގެނޭން ފަށައިފިއެވެ. ގިނައީ ހުވަދޫ ފުވައްމުލައް އައްޑޫގެ ދަރިވަރުންނެވެ.\nމިދުވަސްކޮޅު ދަންނަކަލޭގެފާނުގެ ގޭގައި ހުންނަވައިގެން ދަރިވަރުވި ބޭފުޅަކީ ހަމައެކަނި އަބޫބަކުރު ފަނޑިޔާރު ތަކުރުފާނެވެ. އެހެން ދަރިވަރުން ތިއްބެވީ ރަށުގެ ގޭގޭގައެވެ. މިހެންވުމުން ގިނަވަގުތު ދަންނަކަލޭގެފާނުގެ އަރިހުގައި އުޅުއްވުމުގެ ފުރުޞަތު އަބޫބަކުރު ފަނޑިޔާރު ތަކުރުފާނަށް އޮންނާތީވެ މިތަކުރުފާނުގެ ޢިލްމީ ކުރިއެރުން ތަންކޮޅެއް ކުރިޔަށް ޖެހިލިކަމަށް ބައެއް ދަރިވަރުން ދެކެއެވެ. ދަންނަކަލޭގެފާނު ވިދާޅުވާކަމަށްވަނީ އަބޫބަކުރުގެ ވިސްނުން ގަދައީއެވެ. ނަމަވެސް މިކަމާއެކުމެ ބައެއް ދަރިވަރުންގެ މޫނުމަތިން މަދުފަހަރަކު ވިޔަސް ކުޑަ ފުސްކަމެއް ދަންނަކަލޭގެފާނަށް ފެނިވަޑައިގަނެއެވެ.\nދަންނަކަލޭގެފާނުގެ ގޭގެ ފެންޑާގައި ކުދިންނަށް ކިޔަވައިދެއްވިއިރެވެ. ކަލޭގެފާނާއި ކުދީންވެސް ތިބެނީ ބިންމަތީގައި އަޅާފައިވާ ފަންގި މަތީގައެވެ. ކުދިން އިށީދެތިބެނީ އާދަކޮށް އެކުއްޖަކު އިށީންނަ ތަނެއްގައެވެ. މިފެންޑާގެ ބޭރު ދާދިކައިރީގައި ވަރަށްގިނައިން ފަތްކެޔޮ މާޅަސްކެޔޮ ހައްދައިފައި އޮވެއެވެ. އެއްދުވަހަކު އަބޫބަކުރު ބޭރަށް ގޮސްފައި އައުމުގެކުރިން އެތާނގައިތިބި ބައެއް ކުދިންނަށް އެދުރުކަލޭގެފާނު ވިދާޅުވިއެވެ. "އެހެރަފެންނަ ތަނުން ކުޑަ ކެޔޮފަތްކޮޅެއް ހިފައިގެން އައިސް އަބޫބަކުރު އިށީންނަ ދިމާލުން ފަންގިދަށުގައި ފަތްކޮޅު ބާއްވާފައި ފަންގިގަނޑު ރީތިކޮށްލާށެވެ." ކުދީން މިކަންކޮށްފިއެވެ.\nމިގޮތަށް ފަންގި ދަށުގައި އެހާކުޑަކުޑަ ފަތްކޮޅެއް އޮންނައިރު އޭގެމަތީގައި އިށީދެ އިންނަ މީހަކަށް ފަންގިދަށުގައި އެހާތުނިތުނި އެއްޗެއް އޮތްކަމުގެ އިޙުސާސްވުމަކީ ނުވަތަ އެނގުމަކީ ނާދިރުކަމެކެވެ. އެތާނގައި ކޮންމެދުވަހަކު އިށީދެ އުޅޭ މީހަކަށްވިޔަސްވެހެވެ.\nއޭގެފަހުން މާލަހެއްނުވެ އަބޫބަކުރު އަތުވެއްޖެއެވެ. ގިނަކުދީންވެސް އައިސް ހަމަވަނީއެވެ. އަބޫބަކުރު އޭނާ އަބަދުވެސް އިށީނދެ އިންނަ ތާނގައި އިށީނުމާއެކު ތެދުވެއްޖެއެވެ. އަދި ފަންގަނޑަށް ބަލާލާފައި މަތީގައި އަތް ކާއްތާލާފައި އިށީދެއްޖެއެވެ. އިށީނުމާއެކު އަނެއްކާވެސް ތެދުވެއްޖެއެވެ. ދެތިންފަހަރު މިގޮތަށް ތެދުވުމަށްފަހު ހަތަރުވަނަފަހަރު އިށީނުމުގެ ކުރިން ފަންގިގަނޑު ހިއްލާލައި އޭގެދަށުން އެއްކަލަފަތްކޮޅު ނަގައިފިއެވެ.\nއެވަގުތު ދަންނަކަލޭގެފާނު އެހެންކުދިންނަށް ވިދާޅުވިޔޯލައެވެ. "ކިޔެވުމުގައި އަބޫބަކުރުގެ ވިސްނުން ހުންނާނެގޮތް މިހާރު ތިޔަކުދީންނަށް އެގެންވާނެއެވެ." އެދުވަހުގެފަހުން އަބޫބަކުރަކީ ކިޔެވުމާއި އެހެންކަންކަމުގައި ވަރަށް ވިސްނުންތޫނު ކުއްޖެއްކަން ދަންނަކަލޭގެފާނުގެ ދަރިވަރުންނަށް ޔަގީންކުރެވުނީ އެދުވަހުގެ ފަހުންކަމަށް ބުނެވެއެވެ.\nވާދޫ ދަންނަކަލޭގެފާނުގެ އަރިހުން ޢިލްމު އުނގެނިވަޑައިގަތް އެންމެ މަޝްހޫރު ބޭފުޅުންނަކީ ހުވަދޫ ނުވަތަ ވާދޫ އަބޫބަކުރު ފަނޑިޔާރު ތަކުރުފާނާއި ފުވައްމުލަކު ޙަސަން ނާއިބުގެ ދަރިކަލުން މީދޫ މުޙައްމަދު (މީދޫ ޝަމްސުއްދީން ފަނޑިޔާރު ތަކުރުފާނު) އާއި މުލަކު ދޫޑިގަމު އެދުރުކަލޭގެފާނެވެ. އޭރު އެބޭފުޅުންގެ އުމުރަކީ 19-17 އަހަރު ކަމަށް ލިޔުންތަކުން އެނގެއެވެ. "ރާއްޖެ ސަލާމަތުން އޮންނާން އޮތްހައި ދުވަހަކު އައްޑޫ މީދޫގައި ފިޤްހު ޢިލްމާއި ފުވައްމުލަކުގައި ތަޖްވީދު ޢިލްމު ލެހެއްޓެވުމަށް ވާދޫ ދަންނަކަލޭގެފާނު ދުޢާކުރެއްވީ" މިދަރިވަރުންނަށް "ހިތްޙަލާލުގެ ވަދާޢެއް"ގެ ގޮތުގައިކަމަށްވެސް ބުނެވެއެވެ.\nވާދޫ ދަންނަކަލޭގެފާނު އަވަހާރަވީ ކިޔަވައިދެއްވާތާ އަހަރުތަކެއް ވޭތިވުމަށްފަހުއެވެ. އަވަހާރަވީ ސަބަބެއްކަމުގައި ބުނެވެނީ ވާދޫ ހުކުރު މިސްކިތް ދޮށަށް ފެންބަލައި ދިޔަ އަންހެނުންގެ ތެރެއިން އަންހެނަކަށް ބޭއިޚްތިޔާރުގައި ހަތަރުކަޅި ހަމަކޮށްލެވުމުގެ ހިތާމައިގައެވެ. ޖަމާލުއްދީން އަވަހާރަވުމުން ފަސްދާނު ލެވުނީ ކިޔަވައިދެއްވުމާއި އަޅުކަން ކުރައްވަން މިސްކިތުގައި އިންނެވި ދާލައާއި މާދުރު ނޫން ހިސާބެއްގައެވެ. ދަންނަކަލޭގެފާނުގެ ޒިޔާރަތް އެހުރީ އެތާނގައެވެ.\n17 މޭ 2012މ.\nފޮޓޯ: އަބޫބަކުރު ސްކޫލް/ ހުވަދުއަތޮޅު ތިނަދޫ\nމުދާވެރިކަމުން ލިބޭ އަރާމަކީ، ޗާބޫކުން ފަސްބޮނޑި އެޅުން\nނަމާދު ޤާއިމުކުރުމުގެ ނަތީޖާ ދައްކައިދޭ ކުރެހުމެއް


ވަޒީފާގެ ފުރުޞަތުު (މަސައްކަތު)\nވިލުފުށީ ސްކޫލް ،ތ.ވިލުފުށި\nސަޕޯޓިންގ ކޯ އެލަވަންސް އަށް މަހަކު 1200.00 ރުފިޔާ\n5- ސްކޫލްގައި ބޭނުންކުރާ ތަށްޓާއި ފެންއަޅާ ޖަގާއި ކޫލަރުފަދަ ތަކެތި ދޮވެ، ސާފުކޮށް ބެލެހެއްޓުން\n1- ލިޔަން ކިޔަން އެގުން\nނޯޓް: ލިޔަން ކިޔަން އެގޭކަން ދެނެގަންނާނީ، ދަށްވެގެން ސްކޫލް5ނިންމިކަމުގެ ލީވިންގ ސެޓްފިކެޓް ނުވަތަ ލިޔަން ކިޔަން އެނގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިޔުމަށް ބަލައިގެންނެވެ.\nމަޤާމްގެ މަސައްކަތުގެ ދާއިރާއާއި ގުޅޭ ކުރުމުއްދަތުގެ ތަމްރީން\nނޯޓް: މަޤާމަށް ޢައްޔަން ކުރުމަށް، ވަޒީފާއަށް އެދިފައިވާ މީހާއަށް ކްރައިޓީރިއާގެ ހުރިހާ ބަޔަކުން ލިބުނު ޕޮއިންޓްގެ ޖުމްލަ %35 ( ތިރީސް ފަހެއް ) އިންސައްތައަށް ވުރެ މަތިވާން ޖެހޭނެއެވެ.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 06 އޯގަސްޓު 2019 ވާ އަންގާރަ ދުވަހުގެ 12:00 ގެ ކުރިން، ވިލުފުށީ ސްކޫލް އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް [email protected] މެދުވެރިކޮށްވެސް ބަލައިގަނެވޭނެއެވެ. އަދި އިޢުލާނުގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނޑައަޅައިފިނަމަ، އެކަނޑައަޅާ ދުވަހުގެ ޢަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަރވިއު/ޕްރެކްޓިކަލްސް އޮންނާނީ، 07 އޯގަސްޓު 2019 އިން 10 އޯގަސްޓު 2019 އާއި ދެމެދު ވިލުފުށީ ސްކޫލް ގައެވެ.


Mi Sarukaarun Yameen Jalah Laan Edhi Hailam Ah Nugulhaane: Mahloof - Vaguthu\nމިސަރުކާރުން ޔާމީން ޖަލަށްލާން އެދި ހައިލަމްއަށް ނުގުޅާނެ: މަހްލޫފު\nމި ސަރުކާރުން ކުރީގެ ރައީސް އަބްދުﷲ ޔާމީން ޖަލަށް ލާން އެދި، ސަސްޕެންޑްކޮށްފައިވާ ކްރިމިނަލް ކޯޓުގެ އިސް ޤާޒީ އަހުމަދު ހައިލަމްއަށް ނުގުޅާނޭ ކަމަށް، ޔޫތް މިނިސްޓަރ އަހްމަދު މަހުލޫފު ވިދާޅުވެއްޖެއެވެ.\nކުރީގެ ރައީސް އަބްދުﷲ ޔާމީނު ޖަލަށްލުމަށް ހުކުމް އިއްވާނެކަމުގެ ކަށަވަރުކަން ދިނުމަށް، ސަރުކާރުގެ އިސް ބޭފުޅުން އެދުނު ކަމަށްބުނެ، ޤާޒީ ހައިލަމް ރޭ ނެރުނު ނޫސްބަޔާނާއި ގުޅިގެން މަހުލޫފު ވިދާޅުވީ، ޔާމީންގެ އޯޑަރަށް ސިޔާސީ ފަރާތްތައް ޖަލަށް ހުކުމް އިއްވަމުންދިޔަ މީހަކަށް މިއަދު ހީވާނީ އެހެން މީހުން ނުފޫޒު ފޯރުވާނެ ކަމަށް ކަމަށެވެ.\nއަދި ހައިލަމް އުންމީދުކުރީ، ރައީސް އިބްރާޙިމް މުހައްމަދު ޞާލިހް ހައިލަމްއަށް ގުޅާ ޔާމީން ޖަލަށް ލާން އެދޭނެކަމަށް ކަމަށާއި، ރައީސް ޞާލިހްވެސް އަދި މި ސަރުކާރުގެ އެއްވެސް އިސްބޭފުޅަކު އެކަން ނުކުރާނެ ކަމަށް މަހުލޫފު ވަނީ ވިދާޅުވެފައެވެ.\nމަހްލޫފް މިގޮތަށް ވިދާޅުވިއިރު، ރޭ ހައިލަމް ނެރުނު ބަޔާނުގައި ވިދާޅުވެފައި ވަނީ ރައީސް ޔާމީންއަށް މަނީލޯންޑަރިންގ ތުހުމަތު ކުރެވުނު ހިސާބުން ފެށިގެން ސަރުކާރުގެ އެކިއެކި މަގާމުތަކުގައި ތިބި އެކި ފަރާތްތަކުން ސީދާ ގޮތުންނާއި ނުސީދާގޮތުން އޭނާ އަށް ގުޅައި އަދި ގާތް މީހުން މެދުވެރިކޮށް ނުފޫޒު ފޯރުވިދާނެ ކަމަށް ހިތާ ވަރަށް ގިނަ މަސައްކަތް ކޮށްފައިވާ ކަމަށެވެ.\nހައިލަމް މިގޮތަށް ވިދާޅުވި ނަމަވެސް، އޭނާއަށް ގުޅި ކަމަށް ބުނާ ސަރުކާރުގެ އެއްވެސް މީހެއްގެ ނަމެއް ހާމަކޮށްފައެއް ނުވެއެވެ.\nހައިލަމް މިގޮތަށް ވިދާޅުވުމުން، އެމްޑީޕީގެ ޗެއާޕާސަން، އަދި ހެންވޭރު ހުޅަނގު ދާއިރާގެ މެންބަރު ހަސަން ލަތީފް ވަނީ، އެކަމާއި ގުޅިގެން ހައިލަމަށް ގުޅައި، ޔާމީންގެ މައްސަލައަށް ނުފޫޒު ފޯރުވަން އުޅުނީ ސަރުކާރުގެ އިސް ބޭފުޅުންގެ ތެރެއިން ކޮން ބައެއް ކަން ހާމަ ކުރުމަށް އެދިފައެވެ.\n"ގާޒީ ހައިލަމް ސަރުކާރުގެ ހުރިހާ ބޭފުޅުންގެ އިސްތަށިފުޅުގައި ތިޔަ އިލްޒާމް ނާޅުވާ، ނުފޫޒު ފޯރުވިކަމަށް ވިދާޅުވަންޔާ އެކަން ކުރެއްވި ބޭފުޅުންގެ ނަންތައް ހާމަ ކުރައްވާ އަދި އެ މައްސަލަ ހުށައަޅުއްވާ" ހެންވޭރު ހުޅަނގު ދާއިރާގެ މެންބަރ ކުރެއްވި ޓްވީޓުގައި ވިދާޅުވެފައިވެއެވެ.\nހައިލަމްއަކީ ރައީސް ޔާމީންގެ އެ މައްސަލަ ބައްލަވަމުން ގެންދެވި ގާޒީއެވެ. ނަމަވެސް އޭނާ މިހާރު ވަނީ ސަސްޕެންޑްކޮށްފައެވެ.\nއޭނާ ސަސްޕެންޑްކޮށްފައި ވަނީ ރައީސް އިބްރާހިމް މުހައްމަދު ޞާލިހާއި ރައީސް ނަޝީދުގެ ކަރުގައި ޗޭނު ޖަހައި ދަމާފައި ގެންދާތައް ފެންނަ ކުރެހުމަކުން ނަސްރުގެ ދުވަހުގެ ތަހުނިޔާ ވިދާޅުވެ ވައިބަ ގްރޫޕެއްގައި ހައިލަމް ފޮނުވި ސްކްރިން ޝޮޓާއި، ގުޅޭގޮތުން ޖުޑީޝިއަލް ސަރވިސް ކޮމިޝަން (ޖޭއެސްސީ) ބަލަމުންދާ މައްސަލާގައިޖަވާބުދާރީ ވާން ޖޭއެސްސީއަށް ހައިލަމް ހާޒިރު ނުވުމުންނެވެ.\nއޭނާ ސަސްޕެންޑްކޮށްފައި ވަނީ، ރައީސް ޔާމީނަށް ހުކުމް އިއްވަން އޮތް ދުވަހުއެވެ.\nނޮވެމްބަރު 8, 2019 17:51\nމަހުލޫފް މިއުޅެނީ އަމިއްލައަށް މަޝްހޫރުވާންވެގެން ލައްކަ ދުވަސްވެއްޖެތާ މިކަލޭގެ އަޑުތައް ކިލަންބުވެގެން އުޅޭތާ. އެހެންވެގެން ކޮންމެވެސް އެއްޗެއް ކިޔާލަނީ. އެމްއެމްޕީއާރސީ ފައިސާގެ މައްސަލާގައި ހަމަގާމުވެސް މަހުލޫފު ދުވި ގާޒީންގެ ދޮރޯށިން.\nނޮވެމްބަރު 8, 2019 18:01\nހާދަ ހީވޭ މިސޮރު ގުޅިހެން\nނޮވެމްބަރު 8, 2019 19:39\nސަރުކާރަކުން ނޫނޭ ގުޅީ. ސަރުކާރު މަގާމުތަކުގަ ތިބި ކަލޭ ކަހަލަ ޖަނަވާރީސްމެން ގުޅީ. އެންމެ ގިނައިން ގުޅީވެސް ކަލޭ.\nނޮވެމްބަރު 8, 2019 18:03\nއިސްލާހިއްޔާ ސޮރު ކޮސްގޮވަނީ\nނޮވެމްބަރު 8, 2019 18:12\nސަރުކާރު ދިފާއުގަ މަހޭ ތިޔަ އުޅެނީ ވަޒީރު ކަން ކުންނުގަ އޮތީމަތަ..\nނޮވެމްބަރު 8, 2019 18:17\nމީނަ މީ މޮޔަ ގޮލައެއްހެން ހީވަނީ\nނޮވެމްބަރު 8, 2019 18:20\nމަހުލޫފު އެއީގަޓް ހުރި ގޮލައެއް\nނޮވެމްބަރު 8, 2019 18:21\nކަލޭ ގުޅީ ވެސް..\nނޮވެމްބަރު 8, 2019 18:24\nހައިލަމަށް ގުޅާ ބިރުދެއްކިމީހުން ހާމަކުރަން ތައްޔާރު ވޭ އެބަ! ކަލޭ އަޑުއަހަން ހުންނާތި~ މާތްﷲގެ ކޯފާއާއި ޢަޒާބު ގަދަފަދަވެގެންވޭ ކަލޭމެންގެ ރޭވުމަށްވުރެ! ވިސްނާގެން ތިބޭތި! ވެރިކަން ވެއްޓެން ކައިރިވެއްޖެ!\nވަގުންނަށް ވަންކަންކުރާ ގޮތްތައް އެގެޭނީ\nނޮވެމްބަރު 8, 2019 18:42\nމަހުލުުޫފް ހާދަ ސުމަާޓޭ\nނޮވެމްބަރު 8, 2019 18:44\nއެއްކަލަ ހުރިހާ ކަމެއް އެނގޭ މަމޮޅު ކޮންމެސް އެއްޗެކޭކިޔަގެން ނޫސްތަކުގެސުރުހީ އަށް ރާލީދޯ.\nކަލޭތީ ފަސްބަ އި ކިލަނބު ވެފަ ހުރިމީހެ އް އެކުން މޮޅެތި ވާހަކަ ނުދަ އްކާ ތިމާގެ ނަފްސު ސަލާމަތް ކުރެވޭތޯ ﷲ ތަ އާލާ ހަޒްރަތަށް ދު އާ ކޮށްބަލަ.\nނޮވެމްބަރު 8, 2019 19:15\nހައިލަމް ކުރިން އެވާހަކަ ނުދެއްކީ ކީއްވެގެންތޯ؟މިހާުރު ޤަބޫލެއް ނުކުރެވޭ.\nނޮވެމްބަރު 8, 2019 19:25\nދެން ކޮންސަރުކާރަކުންނޯ ގުޅީ.. މީހަމަޖެހޭ މީހެއްކަމަށްހީވޭތަ؟ހައިލަމާ މީނަ ދިމާކުރާއިރު ފެންވަރު އިގޭބާ މީނަގެ.. މިނިސްޓަރުގެ ގޮނޑީގަ އިދެވުމުން ރަންބުއްދިވީދޯ. އަދި ކަލޭގެ މައްސަލަބަލަން ގާޒީ ހައިލަމު އިންނަދުވަސްވެސް ފެނިދާނެ ލަހެއްނުވެ އިންޝާﷲ... ވެރިކަމުގަ ރޔާމީންއިންނަ ދުވަސްވެސް.. ﷲގެ ވާގިފުޅާއެކު..\nނޮވެމްބަރު 8, 2019 19:35\nމީނައަށް ވެސް ވަޒީފާ ދިފާއު ކުރެވެނީ މި ކަހަލަ ކަންކަން ކޮއްގެން، މި ކަން ނުދަންނަ ކުޑަކުއްޖެއް ވެސް ނެތް، އާ އެހެންތާ ވާނީ މީހާ އައްވުރެ ސައިޒު ބޮޑު މާގާމެއް ވީމަ، އިއްޒަތާއި އަބުރާއި ޝަރަފު މިދުނިޔެ އިން ބޭނުން ނުވާނީ ކާކު؟ މި ރާއްޖޭގެ ރައީސް އާއި ނާއިބު ރައީސް އަދި މަޖިލިސް ރައީސް ވެސް ގާޒީ އަކަށް ގުޅާނީ މަހުލޫފު ކައިރީ އެވާހަކަ ދައްކާފަ، ބަލަ އަމިއްލަ ދަރިން ފިރިހެން ކުރިންނާ ލޯބީގެ ގޮތުން ގުޅެން މައިން ބަފައިންގެ ހުއްދަ ނުހޯދާ ޒަމާނެއްގަ ތިވަރު ކަމެއް ކުރަން މަހުލޫފު އައްވުރެ މަތީ މަގާމު ގައި ތިބޭ މީހުން މަހުލޫފު ކައިރިން އަހާނެބާ؟ މަހޭ ސައިޒުގައި ހުރެބަލަ! ތީނައައް ނޭގޭނެ ބަޔަކު ކޮއްފައި ނުކުރާނެ ކަންކަން\nނޮވެމްބަރު 8, 2019 19:45\nމަހޭތީ ބުހުތާން ދޮގުހަދާމީހެއް މަހޭ ވަރައް ރަންގަޅުވާނެ އިޒްރޭލްގެ ފިތުނަ މިނިސްޓަރ ކަމައް އެއީކަންނޭގެ މަހޭޔާ އެންމެ އެކަށޭނަ ވަޒީރުކަމަކީ ވ ސަލާމް މަހޭ\nނޮވެމްބަރު 8, 2019 19:51\nމިސްކިތުގައި ހުޅުޖެމިހާވެސް ބުނީ މިސްކިތުގައި އަހަރެން ހުޅެއް ބުނަމެވެ. މިސްކިތުގައި ހުޅުޖެހި އަހަރެންނާ އެމީހުން އެބަ ކިޔާދޯއެވެ.\nނޮވެމްބަރު 8, 2019 19:57\nރިޝްވަތު ސޮރު މަޑުންހުރޭ\nއޭ މަހޭ އަލިއްޕި ގުޅިކަމަށް އަމިއްލައަށް ގަޅިޖެހިއްޖެ،މިހާރު ޓުވީޓ ޑިލީޓުކުރިޔަސް އެ ފުރެޟްކޮށް އެބައޮތް ވައިރަލްވެފަ،ދެންކޮންމެހެން މޮޅު އެއްޗެއް ކިޔާނެ ކަމެއް ނެތް\nނޮވެމްބަރު 8, 2019 23:05\nއެއީތެދެއް. މިސަރުކާރުން ޔާމީނު ޖަލަށްލުމަށް ގުޅާނީ މަހުލޫފަށް.\nނޮވެމްބަރު 9, 2019 00:53\nކޮން މަހުލޫފެއްތަ ބޮޑު ފޫއްސެއް މީ މިހާރު\nނޮވެމްބަރު 9, 2019 01:14\nކަލޭ ގުޅީ.ވަގު ކާޅު\nނޮވެމްބަރު 9, 2019 01:17\nޥައްޓާލާނިީ ވަރަށް ހިތުގަ ޖައްސާފަ މަހޭ ވަގު\nނޮވެމްބަރު 9, 2019 13:30\nމަހުލޫފާ ނިކަން އަވަހަށަ ވެއްޓޭނެ. ގުޅިމީހުން އެގެން އެއޮތީ


Haluvi speed thakaai eku Ooredoo Maldives ge Fixed Broadband ge khidhumaiy B.Hithaadhoo ah!\nހަލުވި ސްޕީޑްތަކާއި އެކު އުރީދޫ މޯލްޑިވްސްގެ ފިކްސްޑް ބްރޯޑްބޭންޑްގެ ޚިދުމަތް ބ.ހިތާދޫއަށް!\n100 އެމްބީޕީއެސް އާއި ހަމައަށް ހަލުވި ސްޕީޑްތަކާއި އެކު، އުރީދޫ ސުޕަރނެޓް ފިކްސްޑް ބްރޯޑްބޭންޑުގެ ޚިދުމަތް ބ.ހިތާދޫ މިއަދު ތައާރަފްކޮށްފިއެވެ.\nމިގޮތުން ބ. ހިތާދޫގެ ރައްޔިތުންނަށް، އެންމެ ހެޔޮއަގުގައި އިންޓަނެޓްގެ ޚިދުމަތް، ސުޕަރނެޓް ފިކްސްޑް ބްރޯޑްބޭންޑް މެދުވެރިކޮށް މިހާރު ލިބިގެންދާނެއެވެ.\nނޯޓް: މި ޚަބަރު ބިނާވެފައިވަނީ އުރީދޫ މޯލްޑިވްސްއިން ފޮނުވި ޕްރެސް ރިލީސެއްގެ މައްޗަށެވެ.\nއުރީދޫ މޯލްޑިވްސްގެ ޗީފް ކޮމާޝަލް އޮފިސަރަކަށް ނިޔާޒު ހަމަޖައްސައިފި03 weeks ago\nއުރީދޫ ޢީދު ޝޯ މިއަހަރުވެސް ޑިޖިޓަލްކޮށް!01 month ago\nއުރީދޫގެ ޚިދުމަތްތައް އޮންލައިންކޮށް ހޯދުމަށް އެދިއްޖެ01 month ago\nއުރީދޫ އަދި މިޝަން ފޮރ މައިގްރެންޓް ވާކަރސްއިން ބިދޭސީންނަށް އިފްތާރު ޕެކް ހަދިޔާކޮށްފި01 month ago\nއުރީދޫގެ ޕޯސްޓްޕެއިޑް ކަސްޓަމަރުންނަށް ވަރަށް ފުރިހަމަ ރޯދަ ހަދިޔާއެއް! 12months ago


މާޒީގެ ހަނދާންތައް އާވުމުން ކަރުނުން ދެލޯފުރެއެވެ. ލޯބިންއެކީ ހިއްސާވި ވަގުތުތައް މިހިނދަށް ހަނދާން ނައްތާލުމަށްފަހު ހިނިތުންވެލުން ނޫންގޮތެއް މިއަދަކުނެތެވެ. މާޒީގެ ހިމޭން ދުނިޔޭގެ ތެރެއަށް ގެނބިފައި އިންދާ ސިހިގެން ދިޔައީ ފޯނަށް އައި ލޮޅުންގަދަ ވައިބްރޭޝަންއާ އެކުގައެވެ. އާދުވަހަކަށް އަލިވިލުނުކަން އެނގުނީވެސް ދެނެވެ. ބަނަވެފައިވާ ދުނިޔެ އަލުން އަލިކޮށްލަދިން އުޖާލާ ފަތިހުގެ ވަގުތެވެ. ފޯން އަންލޮކް ކޮށްލުމަށްފަހު މެސެޖް ކިޔާލީމެވެ. “ޖަވާބަކަށް އިންތިޒާރު ކުރަމުން ކަލާގެ ހިޔަނިން ދުރަށް ނުދާނަން” އެވަގުތު ޔާނީގެ ތުންފަތް މައްޗަށް ރަކި ހިނިތުންވުމެއް ވެރިވިއެވެ. ހީވީ ފިނިފެންމަލެއް ފަތިހަށް ފަރިވެ ފޮޅިލިހެނެވެ. ނަމަވެސް އުފާވެރިކަން ދެމިހުރީ ކުޑަ ހިނދުކޮޅަކަށެވެ. އަނެއްކާވެސް މާޒީ ހަނދާންވެ ދެލޮލަށް ކަރުނަތައް ޖަމާވިއެވެ. ދިރިއުޅުމުގައި ޔާނީވެސް ލޯބި ބޭނުންވެއެވެ. ނަމަވެސް ލޯތްބަކީ ޔާނީއަށް ކެހިވެރި އެއްޗަކަށް ވަނީ ވެފައެވެ. އެހެންވެ އަނެއްކާވެސް އެހެން މީހެއްދެކެ ލޯބިވާން ޔާނީ ފަސްޖެހެއެވެ. މެސެޖްކުރީ ޒައިދެވެ. ޔާނީއާ ޒައިދްއާ ދިމާވީ އިއްތިފާގަކުންނޭވެސް ބުނެވިދާނެއެވެ. ހަޔާތުގައި އިތުރު މީހަކު ނެތުމުން އެކަނިވެރިކަމުން މިންޖުވެ މާޒީގެ ހިތްދަތި ސަފްހާތައް ހިތުން ފިލުވާލުމަށްޓަކައި މީގެ ހަފްތާއެއް ކުރިން ޔާނީ ކުޅުދުއްފުއްޓަށް ދިޔައީ ކުރިއަށް ދެން ވާންއޮތީ ކިހިނެއްކަން ނޭނގޭ ހާލުގައެވެ. ކަންދިމާކުރި ގޮތުން ޒައިދްވެސް އޮފީސް ދަތުރެއްގައި އެދުވަސްކޮޅު ކުޅުދުއްފުއްޓަށް ދާން ޖެހުނެވެ. ޔާނީ ހުރީ އޭނަގެ ރައްޓެހި މިޝްކާގެ ގޭގައެވެ. އެގޭގައި އުޅެނީ މިޝްކާއާއި އޭނާގެ މައިންބަފައިން އެކަންޏެވެ. މިޝްކާގެ އާއިލާއަކީ ފުދޭވަރެއްގެ ތަނަވަސް ދިރިއުޅުމެއް އުޅެމުން އަންނަ އާއިލާއެކެވެ. މެންދުރުގެ ހޫނުގަދަ ވަގުތެވެ. މިޝްކާގެ ބައްޕަގެ ރައްޓެއްސެއްގެ ދަރިއެއް ކާން އަންނާތީވެ ބަދިގެ ތެރޭގައި ވަރަށް އަވަދިނެތި މެންދުރުގެ ކެއްކުމުގައި މިޝްކާގެ މަންމަ ޒާހިޔާ އުޅެމުން ދިޔައެވެ. މިޝްކާއާ ޔާނީވެސް ޒާހިޔާއަށް އެހީތެރިވުމުގައި ހަރަކަތްތެރި ވަމުން ދިޔައެވެ.\n“ދަރިފުޅާ މިޝްކާ! ދޭބަލަ ފެންބަނޑިޔަލެއް ހިފައިގެން އަންނަން. މަންމަ މިއަދު ހަނދާންނެތިގެން ފެން ނުގެނެވި މިހުރީ” ހުސްވެފައިވާ ބަނޑިޔާ ދިއްކޮށްލަމުން ޒަހިޔާ ބުނެލިއެވެ. “މަންމާ އަހަރެން މިއުޅެނީ މަސްފިހަން ވެގެން، ޔާނީއަށް ދެވިދާނެތަ”؟ މޭޒުމަތީގައި ހުރި ލޮނުމިރުސްތަށި ނަގަމުން މިޝްކާ އޭނާގެ އެކުވެރިޔަ ގާތު އަހާލިއެވެ. އެވަގުތު އާއެކޭ ބުނުމުގެ ގޮތުން ޔާނީ ބޯޖަހާލީ ހިނިތުންވެލަމުންނެވެ. އަވިގަދަ ކަމުން މަގުމަތީގައި މާގިނަ ބަޔަކު ނުކުމެއެއް ނޫޅެއެވެ. މަޑުހިނގުމެއްގައި ގޮސް ޔާނީ މިސްކިތުގެ ތެރެއަށް ބަނޑިޔަލަަށް ފެން ފުރަން ފެށިއެވެ. އެއަށްފަހު ވަރަށް ފަރުވާތެރިކަމާއެކު ބަނޑިޔާ ކިހިލި ޖަހާލައިގެން ނުކުތެވެ. އެވަގުތު ޖެހިގެންއޮތް ގޯޅިން ނުކުތް ޒުވާނާގެ ގައިގައި ޖެހިފައި ފެންބަނޑިޔާ ނުވެއްޓުނީވެ ހަމަ ކިރިޔާއެވެ. ޔާނީއަށް ބޭއިޚްތިޔާރުގައި ހަޅޭލަވައި ގަނެވުނެވެ. ވީތަދެއްގެ ބޮޑުކަމުންކަންވެސް ނޭނގެއެވެ. “ތަންކޮޅެއް ބަލަލައިގެން އުޅެބަލަ” އެވަގުތު ކުރިމަތީގައި ހުރި ޒުވާނާގެ އަޑުއިވިފައި ޔާނީ އިސްއުފުލާލީ އޭނައަށް ރައްދު ދިނުމަށެވެ. ނަމަވެސް ކަޅިޖަހާނުލާ ބަލަހައްޓައިގެން ހުރެވުނީ ކުރިމަތިން މިފެންނަނީ ހުވަފެނެއްބާއޭ ހީވެހުރެއެވެ. އަންހެންކުދިން ފިދާވާފަދަ ރީތި ފިރިހެންވަންތަ ޒުވާނެކެވެ. ހުދުކުލައިގެ އަތްދިގު ގަމީހަކާއި ކަޅު ޖީންސެއް ލައިގެން ހުރިއިރު އަތުކުރިން މައްޗަށް އޮޅާލާފައި ހުރުމުން މުލައްދަނޑީގެ ބޮޑުބައެއް ފެންނަން ހުއްޓެވެ. އާދައިގެ ވަރަކަށް ދިގުވެފައި ހުރި ތުނބުޅީގެ ސަބަބުން އޭނާގެ ފިރިހެންވަންތަކަން އިތުރަށް ދައްކުވައިދެއެވެ. އެބޮޑު އަޅިކުލައިގެ ދެލޮލުގެ ޖާދޫގައި ޖެހިފައި ބަލަންހުރެވުނީ ކިހާއިރަކު ކަމެއްވެސް ނޭނގުނެވެ. “ހެލޯ؟” ދެވަނަ ފަހަރަށްވެސް ވާހަކަ ދެއްކީ އެޒުވާނާއެވެ. އެއާއެކު ޔާނީ ސިހުނެވެ. އަނގައިން އެންމެ ބަހެއްވެސް ނުބުނެ ޔާނީ ހިނގައިގަތެވެ. ކަންތައް ކުރެވުނު ގޮތުން ލަދުންހުރެއެވެ.\nއެވަގުތު އޭނާ ޔާނީގެ އަތުގައި ހިފިއެވެ. ކުއްލީއަކަށް ޔާނީގެ ދެލޯ ބޮޑުވެ ހުއްޓުންއެރީ ކުއްވެރިއެއް ފަދައިންނެވެ. ސުވާލުން ފުރިގެންވާ މޫނަކައިގެންނެވެ. “ކުށެއް ކުރެވުމުން މައާފަށް އެދުންވެސް އެއީ އޮންނަ ކަމެއް” މިހެން ބުނުމާއެކު ޔާނީ އަށް އެޒުވާނާއާ ދިމާލަށް ބަލާލެވުނެވެ. އެވަގުތު ދެމީހުންގެ ހަތަރުކަޅި ހަމަވިއެވެ. ޔާނީ އިތުރަށް ލަދުގަތެވެ. އަދި ވަރަށް އުނދަގުލުން ސޮރީއޭ ބުނެލިއެވެ. އޭރުވެސް ހިތް ހީވަނީ ބޭރަށް ނުކުމެދާނެ ހެންނެވެ. ޔާނީ ހާސްވެގެން އުޅޭތަން ފެނިފައި ޒައިދް އަށް ހެވުނެވެ. “އިޓްސް އޯކޭ! ބައެއްފަހަރު އެހެންވެސް ވާނެ. އަހަންނަށް ކިޔަނީ ޒައިދް، ތިކުއްޖާއަށް ކިޔަނީ ކޮންނަމެއް؟” ޒައިދް އަމިއްލައަށް ތައާރަފް ވެލިއެވެ. އެހިނިތުންވުން ފެނިފައި ކޮންމެ އަންހެން ކުއްޖަކުވެސް ދީވާނާ ވާނެކަން ކަށަވަރެވެ. ހާސްވެފައި ހުރިލެއް ބޮޑުކަމުން ޔާނީ އަވަސް އަވަހަށް އެތަނުން ދިޔައެވެ. ސުވާލުގެ ޖަވާބު ނުލިބުމުން ޒައިދް ކުޑަކޮށް މާޔޫސްވިއެވެ. ނަމަވެސް ހިނިތުންވެލަމުން ބޮލުގައިއޮތް ރޭބަން އައިނު ނަގާ އަޅާލިއެވެ. ނަންނުބުނެ ތިޔަހެން ދިޔަޔަސް ހިތް އެދެންޏާ ހޯދާނަމޭ ބުނާފަދަ އުސޫލަކުންނެވެ.\nPingback: ވާހަކަ: ފުރާނަ އެދެނީ ހަމައެކަނި ކަލާޔަށްޓަކައި | Ziyaarah\nއޭޕްރީލް 14, 2015 at 11:40 am\nވާހަކައިގެ ފެށުން ވަރަށް ހިތްގައިމު އަދި ވާހަކައިގައި އުޅޭމީހުން ކިޔާދޭގޮތް ވަރަށް ކަމުދޭ. ނިމެންދެން ކިޔަން ހިތުލައިގެން މިހުރީ.\nއޭޕްރީލް 12, 2015 at 2:52 pm\nވާހަކަ ފަށާފައިވާ ގޮތް ވަރަށް ފުރިހަމަ. އެހެންނަމަވެސް ވާހަކައިގެ މިބައި ވަރަށް ވަރަށް ކުރު. ހަފްތާގެ ދެ ދުވަހު ވާހަކަ ގެނެސްދޭ އިރު މިއަށްވުރެ ދިގުކޮށް ގެނެސްދިނީމަ ކިއުންތެރިން ވަރަށް އުފާވާނެ. މި ވާހަކައިގެ ދެވަނަ ޕާޓް އަށް އިންތިޒާރު ކުރަން. 🙂


ވަޒީފާއަށް އެދޭ ފޯމު ރ.ރަސްމާދޫ ސްކޫލު އޮފީހުން ލިބެން ހުންނާނެއެވެ. އަދި ސިވިލް ސަރވިސް ކޮމިޝަނުގެ www.csc.gov.mv ވެބްސައިޓުން މިފޯމު ޑައުންލޯޑުވެސް ކުރެވޭނެއެވެ. މަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ2ޖަނަވަރީ 2019 ވާ ބުދަ ދުވަހުގެ 14:00 ގެ ކުރިން، ރ.ރަސްމާދޫ ސްކޫލުގެ އޮފީހަށެވެ. ވަޒީފާއަށް އެދޭ ފޯމާއި ލިޔުންތައް އީމެއިލް މެދުވެރިކޮށްވެސް ބަލައިގަނެވޭނެއެވެ. އީ-މެއިލް އެޑްރެހަކީ، admin@rasmaadhooschool.edu.mv އެވެ. އެޕްލިކޭޝަން ފޯމާއެކު ހުށަހަޅަންޖެހޭ ހުރިހާ ލިޔުންތައް ހުށަހަޅާފައި ނުވާނަމަ އެޕްލިކޭޝަން ބާޠިލުކުރެވޭނެއެވެ.\nމިމަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ،3ޖަނަވަރީ 2019 އިން9ޖަނަވަރީ 2019 އާއި ދެމެދު ރ.ރަސްމާދޫ ސްކޫލުގައެވެ. ވުމާއެކު، މިވަޒީފާއަށް ކުރިމަތިލާ ފަރާތްތަކުން، އެ ތާރީޚުތަކުގައި އިންޓަވިއުއަށް ހާޒިރުވުމަށް ތައްޔާރުވެގެން ތިބުން އެދެމެވެ.\n15 ރަބީއުލްއާޚިރު 1440


Hayyaru Kuran Jehey Ehves Sababeh Nei: Yameen – adduLIVE\nހައްޔަރު ކުރަންޖެހޭ އެއްވެސް ސަބަބެއް ނެތް: ޔާމީން\nJan 08, 2019, 20:51 ހަސަން ރަޝީދު\nހައްޔަރުކުރަންޖެހޭ އެއްވެސް ސަބަބެއް އޮތް ކަމަށް ގަބޫލުފުޅު ނުކުރައްވާ ކަމަށް، ކުރީގެ ރައީސް އަބްދުﷲ ޔާމީން ވިދާޅުވެއްޖެއެވެ.\nފުލުސް އޮފީހަށް މިއަދު ހާޒިރުވެ ވަޑައިގެންނެވުމަށްފަހު ނޫސްވެރިއަކު ކުރި ސުވާލަކަށް ޖަވާބުދެއްވަމުން ޔާމީން ވިދާޅުވީ އެމަނިކުފާނުގެ ހައްޔަރުކުރަންޖެހޭ ސަބަބެއް އޮންނާނެ ކަމަށް ގަބޫލުފުޅު ނުކުރައްވާ ކަމަށާއި ހައްޔަރުކުރަން އުޅުއްވާ ކަމުގެ މައުލޫމާތެއް ލިބިވަޑައިގެންފައި ނުވާ ކަމަށެވެ.\n"ގަބޫލެއް ނުކުރެވޭ އަޅުގަނޑު ހައްޔަރުކުރަންޖެހޭ ވަރުގެ އެއްވެސް ކަމެއް އޮތް ކަމަކަށް" ޔާމީން ވިދާޅުވިއެވެ.\nމިއަދު ޔާމީން ފުލުހަށް ހާޒިރުކޮށްފައިވަނީ އެމަނިކުފާނުގެ އެކައުންޓަކަށް އެމްއެމްޕީއާރުސީގެ ހިޔާނާތުގައި ހިމެނޭ ކުންފުނި އެސްއޯއެފުން އެއްމިލިއަން ޑޮލަރު ޖަމާކުރި މައްސަލައާއި ގުޅިގެން ކަމަށްވާއިރު ޔާމީން ވިދާޅުވީ އެސްއޯއެފުން އެމަނިކުފާނުގެ އެކައުންޓަށް ފައިސާ ޖަމާކުރަންޖެހޭ އެއްވެސް ސަބަބެއް ނޯންނާނެ ކަމަށެވެ. އަދި އެކައުންޓަށް ޖަމާކޮށްފައި ހުރީ އެސްއޯއެފުން ޖަމާކުރި ފައިސާކަން ކުރި އެނގިވަޑައިނުގަންނަވާ ކަމަށްވެސް ޔާމީން ވިދާޅުވިއެވެ.\n"އެސްއޯއެފުން އަޅުގަނޑަށް އެއްވެސް ލާރިއެއް ދޭން ޖެހޭ ސަބަބެއް ނޯންނާނެ. އެއީ އެސްއޯއެފުން ދިން ލާރިއެއްކަމެއް އެނގޭނެ ގޮތެއްވެސް ނެތް. އަޅުގަނޑުގެ އެކައުންޓަށް ވަދެފައި ހުރި ފައިސާއެއް ވަދެފައި ހުރީ މީގެ ކުރީގައި އަޙުމަދު އަދީބު ހައްޔަރު ކުރަންދެން އަޅުގަނޑަށް ކެމްޕޭން ކުރަން ލިބޭ ފައިސާ އެއީ ހަމަ ރާއްޖެއިން އެކި އެކި ފަރާތްތަކުން ކެމްޕޭނަށް ލިބޭ ފައިސާ މެނޭޖް ކޮށްދެއްވަނީ އަދީބު. އަދީބު އަތްޕުޅުގައި ހުރީ އަޅުގަނޑުގެ ކެމްޕޭނަށް ލިބިފައި ހުރި ފައިސާ" ޔާމީން ވިދާޅުވިއެވެ.\nޔާމީން ވިދާޅުވި ގޮތުގައި އެސްއޯއެފް އަކީ ކޮން ކުންފުންޏެއްކަން ވެސް އެމަނިކުފާނަށް ކުރިން އެނގިވަޑައިނުގަންނަވާ ކަމަށާއި އެމަނިކުފާނުގެ އެކައުންޓަށް ޖަމާވެފައި ހުރީ އެސްއޯއެފްގެ ފައިސާކަން އެނގުނީ އޭސީސީ މެދުވެރިކޮށް ކަމަށެވެ.\n"އެސްއޯއެފްގެ ޗެކަކީ އަޅުގަނޑު އަތަށް ލިބިގެން، އަޅުގަނޑު ޖަމާކުރި ޗެކެއް ނޫން. އެއީ އެސްއޯއެފް އަށް ކޮންސަލްޓެންސީ ދީގެން ނުވަތަ އެހެން ކަމެއްކޮށްގެން އެސްއޯއެފުން އަޅުގަނޑަށް ލިބެންޖެހޭ ފައިސާއެއް ނޫން. އެއީ އަދީބުގެ އަތްޕުޅުގައި ހުރި އަޅުގަނޑުގެ ފައިސާ އިން އަޅުގަނޑަށް ލިބެންޖެހޭ ފައިސާ" ޔާމީން ވިދާޅުވިއެވެ.\nހެޔޮ ނިޔަތުގައި ދައުލަތުގެ ހުރިހާ މުއައްސަސާތަކުން ވެސް މަސައްކަތް ކުރަންޖެހޭ ކަމަށާއި އެގޮތުން 8 މަސް ދުވަސް ވެގެންދިޔައިރު ވެސް މިކަމާ ގުޅިގެން އޭސީސީން އެއްވެސް ސުވާލެއް ކޮށްފައިނުވާ ކަމަށްވެސް ޔާމީން ވިދާޅުވިއެވެ.